
KROHNS  BOGTRYKKERI 


FORORD 


EFTER  Opfordring  har  jeg  gennemlæst  det  efterføl- 
gende lille  Skrift.  Klart  og  godt  fremstiller  Forfat- 
teren Verdenskrigens  Iiidtidige  Forløb  med  indledende 
Bemærkninger  om  dens  Forhistorie.  Heri  anlægges  der 
ogsaa  selvstændige  Synspunkter,  der  synes  mig  at  have 
Værdi  (Bulgariens  Forhold  til  Østrig  fra  Krigens 
Begyndelse).  Paa  forstandig  Maade  skildres  derefter 
de  kommende  Krigsbegivenheders  sandsynlige  Forløb. 
Til  Slutning  projiceres  Linjerne  ud  i  den  nærmeste  Frem- 
tid, og  der  gives  en  Fremstilling  af  Europas  Tilstand 
efter  Sammenstødet.  Det  forekommer  mig,  at  denne  Bog 
har  en  dobbelt  Opgave.  Den  nemme  Oversigt  over  Krigs- 
begivenhederne gør  den  til  et  værdifuldt  Hjælpemiddel 
for  de  mange,  medens  de,  som  ønsker  at  trænge  dybere 
til  Bunds  i  Spørgsmaalene  og  at  drage  Sløret  for  Fremti- 
den en  Smule  til  Side,  i  de  kloge  Slutningsbemærk 
ninger  vil  finde  et  kærkomment  Stof  til  selvstændige 
Overvejelser. 

KNUD  FABRICIUS 

DR.  PHIL. 

Den  2den  Januar  1916. 

INDLEDNING 


/^  VER  et  Aar  er  forløbet,  siden  Europa  kastedes  ud 
^^  den  største  Krig,  som  endnu  har  hjemsøgt  vor  Klode 
og  Sindene  synes  nu  at  være  faldet  saa  meget  til  Ro,  at 
Sporgsmaalet  om  Krigens  Opstaaen  maa  kunne  droftes 
mere  nøgternt  end  i  de  første  Maaneders  stærke  Ophid- 
selse. 

Og  Centralmagternes  store  (om  end  kun  foreløbigt 
afgørende)  Sejre  i  Sommerens  Lob  paa  den  østlige  Krigs- 
skueplads tilligemed  deres  sejrrige  Frenmiarsch  i  For- 
ening med  Bulgarerne  paa  Balkan  har  dog  vist  kaldt 
mange  tilbage  fra  den  Verden  af  Haab  og  Tro,  hvor- 
til Minderne  om  den  for  et  halvt  Hundred  Aar  siden 
begaaede  Uret  mod  vort  lille  Land  tillige  med  Har- 
men over  Krænkelsen  af  Belgiens  Neutralitet,  havde 
hensat  en  stor  Del  af  vort  Folk.  Og  med  denne  Til- 
bagevenden fra  Følelsernes  Verden  til  den  nøgne, 
mørke  Virkelighed,  er  der  opstaaet  en  Mulighed  for  at 
Krigens  hidtidige  Forløb  og  dens  sandsynlige  Udfald 
nu  kan  drøftes  mere  ædrueligt  øg  at  det  derefter  kan 
lykkes  os  at  gøre  os  Europas  nærmeste  Fremtid  klar, 
saa  at  vi  deraf  kan  drage  en  Advarsel  og  en  Lære  ogsaa 
for  vort  eget  lille  Land  og  dets  Folk,  medens  det  endnu 
er  Tid. 

Og  jusl  dermed  er  denne  Pjeces  Opgave  angivet. 

26.   Novbr.   Wlo. 

Forf. 


Krigens  Opstaaen. 

Europas  urolige  Hjørne. 

MIDT  i  de  forskellige  Magters  Bestræbelser  for  at 
kaste  Skylden  for  Fredsbruddet  paa  Modstande- 
ren og  vadske  sig  selv  rene,  synes  det  næsten  at  være 
gaaet  i  Glemme,  at  Krigens  første  Gnist  tændtes  paa 
Balkan,  og  dog  maa  sikkert  Aarsageme  til  Krigens  Op- 
staaen, ja  dens  virkelige  Ophav  soges  her,  saa  at  en- 
hver af  Stormagterne  for  saa  vidt  kan  have  Ret,  naar 
de  hver  for  sit  Vedkommende  afviser  Beskyldningen 
om,  at  have  fremkaldt  den  Katastrofe,  som  nu  truer  vor 
Slægt  med  Nød  og  Ruin.  Blot  skal  den  første  Begyn- 
delse maaske  ikke  søges  i  Belgrad,  men  Sofia. 

Enhver  husker  vel  endnu,  hvorledes  Bulgarien  efter 
den  første  Balkankrig,  hvori  det  uden  Tvivl  havde  bi- 
draget mest  til  Tyrkernes  Nederlag,  pludselig  saa  sig 
berøvet  Størstedelen  af  Krigens  Frugter.  Saloniki, 
den  eneste  virkelig  gode  Havn  ved  Ægæerhavet  var 
besat  af  den  tidligere  Arvefjende,  nu  Forbundsfælle, 
Grækenland,  medens  Serbien  havde  besat  det  i  det 
væsentlige  bulgarske  Macedonien  og  nu  paa  Trods  af  en 
ved  Forbundets  Afsluttelse  indgaaet  Overenskomst,  næg- 
tede at  udlevere  det  til  Bulgarien.  Ganske  vist,  Serbien 
saa  sig  ved  Fredsslutningen  tvunget  til  at  opgive  en  af 
de  vigtigste  Forudsætninger  for  Overenskomsten,  nem- 
lig den  nordlige  Del  af  Albanien  med  en  HaMi  ved 

Adriaterhavet;  men  da  dette  skyldtes  Østrigs  og  ikke 
nogen  af  Forbundsfællernes  Tryk  og  da  disse  endda 
forpligtede  sig  til  at  opretholde  Forbundet  under  en  ser- 
bisk Krig  mod  dets  store  Nabo,  en  Krig,  som  det  lille, 
selv  af  den  sejrrige  Krig  medtagne  Serbien,  dog  veg  til- 
bage for,  mente  Bulgarien  ikke  at  være  forpligtet  til  at 
opgive  noget  af  det  i  Overenskomsten  det  tilsikrede 
Omraade,  som  nu  var  besat  af  Serbien,  medens  Bul- 
garien udkæmpede  Hovedkampen  med  den  fælles  Mod- 
stander, Tyrkiet.  Imidlertid,  Serbien  stod  paa  sit  og 
vilde  i  Macedonien  have  Erstatning  for,  hvad  det  i  Al- 
banien havde  maattet  give  Afkald  paa,  og  da  en  Appel 
til  den  russiske  Czar  ikke  syntes  at  kunne  skaffe  Bul- 
garien, hvad  det  i  det  mindste  formelt  og  ogsaa  natio- 
nalt havde  Ret  til,  begyndte  dette  Land  (maaske  paa 
dets  Fyrste,  Kong  Ferdinands  egenmægtige  Befaling, 
og  uden  om  dets  Ministre)  Krigen  mod  saa  vel  Serbien 
som  Grækenland,  der  i  Frygt  for  selv  at  miste  noget 
af  det  erobrede,  gjorde  fælles  Sag  med  Kong  Peters 
Rige  (den  anden  Balkankrig). 

Krigslykken  svigtede  Bulgarien  og  da  nu  ogsaa  Ru- 
mænien og  Tyrkiet  paaførte  det  Krig,  maatte  Kong  Fer- 
dinand og  hans  Ministre,  om  end  med  Sorg  og  Harme  i 
Hjertet,  slutte  Freden  i  Bukarest,  hvorved  ikke  alene 
Serbien  beholdt  Macedonien  og  Grækenland  det  nu  fra 
Bulgarien  erobrede  Kystland  helt  hen  til  Kavalla,  men 
hvorved  dette  Land  desuden  til  Rumænien  maatte  af- 
staa  det  nordøstlige  Hjørne  af  Landet  (bulgarsk  Do- 
brudscha  med  Byen  Silistria)  og  snart  efter  ved  Freden 
med  Tyrkiet  en  hel  Del  af  det  fra  dette  Land  erobrede, 
først  og  fremmest  Sejrens  Perle:  Adrianopel. 

Enhver  (og  Serbien  og  Grækenland  maaske  i  Øje- 
blikket mere  end  andre)  forstaar  vel  den  Sorg  og  For- 

Ivivlelse,  som  et  Øjeblik  greb  det  tapre,  dygtige,  bul- 
garske Folk,  dets  ledende  Statsmænd,  men  mest  af  alt 
maaske  dets  dygtige  Hersker,  der  efter  i  en  Menneske- 
alder gennem  Farer  og  trods  næsten  uovei-vindelig  Mod- 
stand (blandt  andet  fra  omtrent  alle  Stormagters  Side), 
havde  ført  sit  Folk  frem  til  en  Stilling,  der  med  Rette 
havde  vakt  Verdens  Beundring,  og  som  nu  pludselig 
syntes  at  se  alle  sine  stolte  Forhaabninger  synke  i 
Grus.  Men  som  hele  Folket,  skønt  Harmen  nagede  dets 
Hjerte,  tog  fat  for  at  læge  Krigens  Saar  og  forberede  alt 
til  en  Dag,  da  Oprejsning  skulde  naas,  for  hvad  Uret 
man  mente  nu  at  have  lidt,  saaledes  tog  dets  Konge  fat 
for  med  sine  egne  Evner  at  bane  Vejen  til  det  samme 
Maal,  den  Vej  ingen  kendte  og  forstod  at  følge  saa  godt 
som  han:  hvad  der  var  tabt  militært,  skulde  nu  gen- 
vindes ved  Diplomati.  Kong  Ferdinand,  den  forhen- 
værende ungarske  Løjtnant  og  stadigt  ungarske  Gods- 
ejer, rejste  til  Wien. 

Østrig-Ungarns  nye  Balkanpolitik, 

Alt  fra  gammel  Tid  har  det  habsburgske  Monarki 
haft  sin  Opmærksomhed  henvendt  paa  Balkan.  Ligesom 
Rusland  stræbte  efter,  over  en  Række  Vasalstater  (Ru- 
mænien, Serbien  og  Bulgarien),  at  naa  frem  til  Kon- 
stantinopel, som  skulde  gøres  til  en  Sten  i  Czarens 
Krone,  saaledes  stilede  Østrig  frem  mod  Saloniki,  Hav- 
nen ved  Ægæerhavet.  Og  da  derfor  Rusland  paa  Ber- 
linerkongressen 1878  sikrede  sig  Bessarabien  (paa  sin 
Forbundsfælle  Rumæniens  Bekostning),  opnaaede 
Østrig-Ungarn  til  Gengæld  Protektoratet  over  Bosnien- 
Herzegowina,  ganske  vist  under  Tyrkiets  formelle  Over- 
højhed. 

Men  medens  Rusland  stadigt  arbejdede  frem  mod  sit 
Maal,  syntes  de  indre  Stridigheder  i  det  habsburgs,ke 
Monarki  i  Virkeligheden  at  have  medført,  at  det  opgav 
sine  Planer  paa  Balkan  eller  i  det  mindste  indskræn- 
kede dem  til  Opretlioldelsen  af  status  quo,  saa  længe 
ingen  anden  Stormagt  udvidede  sine  Besiddelser  paa 
Halvøen.  Derfor  saa  man  det  Særsyn,  at  Østrig-Un- 
garn, da  det  1908  ved  et  Kup  indlemmede  Bosnien- 
Herzegowina  fuldstændigt  i  Monarkiet  og  altsaa  gjorde 
Ende  paa  Tyrkiets  formelle  Overhøjhed  (samtidigt  med 
at  Bulgarien  ligeledes  annekterede  det  under  tyrkisk 
Overhøjhed  staaende  Fyrstendømme  Østrumelien  og 
Fyrst  Ferdinand,  for  at  fastslaa  Bulgariens  fuldstændige 
Uafhængighed,  paasatte  sig  selv  Kongekronen)  gav 
Sandshaket  Nowibazar  tilbage,  igennem  hvilket  dog 
Banen  til  Saloniki  skulde  løbe. 

Ulykken  vilde  imidlertid,  at  dette  Østrigs  og  Bulga- 
riens Kup,  i  Rusland  betragtedes  som  et  Slag  mod  dette 
Lands  Prestige  og  som  et  personligt  diplomatisk  Neder- 
lag for  den  daværende  russiske  Udenrigsminister,  Is- 
wolski,  og  da  Ruslands  og  Iswolskis  Modtræk  skim- 
tedes i  Balkanforbundet,  som  i  Oktbr.  1912  erklærede 
Tyrkiet  Krig,  og  hvori  de  udgjorde  et  Rygstød  for  det 
mod  Østrig-Ungarn  fjendtligtsindede  Serbien,  følte  paa 
den  anden  Side  det  habsburgske  Monarki  dette  som  et 
Slag  mod  sin  Balkanprestige,  og  Østrigs  daværende 
Udenrigsminister,  Grev  Berchtold,  det  som  et  person- 
lig diplomatisk  Nederlag  for  sig.  Altsaa  maatte  Østrig 
og  Grev  Berchtold  nu  have  Oprejsning.  Denne  kom  til 
al  beslaa  i,  at  der  paa  Østrigs  Forlangende  paa  Balkan 
oprettedes  en  ny  Stat,  Albanien,  i  hvilken  Østrig  ganske 
vist  hverken  havde  militær  eller  økonomisk  Interesse; 
men  Prestigen  var  reddet  baade  for  Rigel  og  for  Grev 

Berchtold,  og  Ruslands  Protegé:  Serbien,  var  spærret 
ude  fra  Havet. 

Men  havde  Kampen  paa  Balkan  saaledes  i  Øjeblik- 
ket for  Østrig  og  Rusland  antaget  Form  af  en  Kamp  om 
Prestige  for  disse  Riger  og  deres  Udenrigsministre,  saa 
var  det  for  Serbien  bitter  Alvor.  Allerede  Østrigs  An- 
nektering  af  Bosnien-Herzegowina  var  et  haardt  natio- 
nalt Stød  for  det  lille  serbiske  Rige,  der  trods  al  Liden- 
hed dog  havde  drømt  om  engang  at  forene  disse  Lands- 
dele med  deres  serbiske  Befolkning  med  den  frie  ser- 
biske Stat,  og  nu  saa  Serbien  sig  desuden  efter  en  sejr- 
rig Krig  berøvet  det  vigtigste  af  Krigen  Formaal:  Ad- 
gangen til  Havet,  en  Havn  ved  Adria.  Indeklemt  mel- 
lem ikke  synderligt  venligsindede  Stater  og  paa  de 
to  Sider  grænsende  op  til  sin  store  Nabo,  havde  Ser- 
bien ofte  fristet  haarde  Kaar.  Stadige  Toldchikanerier 
(f.  Eks.  Forbud  mod  Indførsel  og  Gennemførsel  af 
Svin,  under  Paaskud  af  »Svinepest«  i  Serbien)  havde 
Gang  paa  Gang  udsat  den  lille  Stats  økonomiske  Liv 
for  haarde  Rystelser  og  stadigt  tvunget  det  til  at  bøje 
af  for  sin  store  Nabo  Nord  for  Donau.  Og  nu  da  al  Nød 
endelig  skulde  være  forbi,  da  den  serbiske  Hær  gen- 
nem Nordalbanien  var  naaet  ud  til  Havet,  hvorover 
Serbiens  Udførsel  i  Fremtiden  skulde  gaa,  nu  slog  den 
mægtige  Modstander  pludselig  Døren  i  for  Næsen  af  det, 
Albanien  oprettedes  til  dels  under  Østrigs  Protektorat, 
Serbien  var  igen  jaget  tilbage  fra  Havet,  igen  spærret 
inde  i  Landet,  stadigt  afhængig  af  sin  mægtige  Nabos 
Velvilje.  Kan  man  fortænke  Serberne  i,  at  de  et  Øje- 
blik i  Fortvivlelse  tænkte  paa  at  tage  Kampen  op  mod 
denne  Undertrykker,  og  at  de,  da  de  fornuftigt  bojede  af, 
gjorde  det  med  Had  og  Forbitrelse  i  Hjertet? 

Men  samtidig  heiined  var  der  i  Østrig  opstaaet  Tan- 

ken  om  en  ny  Balkanpolitik  af  mere  storpolitisk  (end 
økonomisk)  Art  en  Politik,  som  før  eller  senere  maatte 
fore  til  Konflikt  med  Serbien,  ja,  som  endogsaa  i  sin 
yderste  Konsekvens  stilede  herimod,  og  denne  Politik 
udviklede  sig  nu  med  stadig  stærkere  Fart.  Østrig-Un- 
garns Tronfølger,  Franz  Ferdinand,  fattede  den  Plan 
(eller  blev  i  det  mindste  Bæreren  af  den)  at  gøre  Ende 
paa  den  i  Dobbeltmonarkiet  herskende  Splid,  der  tim- 
ede med  inden  længe  at  sprænge  Riget,  ved  at  lave  den 
om  fra  et  Forbund  mellem  to  rivaliserende  Stater  til 
et  Triumvirat,  hvori  man  stadig  kunde  spille  to  Sta- 
ter ud  mod  den  tredie  og  saaledes  faa  Ende  paa 
Spliden.  Og  den  tredie  i  Forbundet  skulde  være  en 
Stat  bestaaende  af  de  i  Østrig-Ungarns  sydlige  Lands- 
dele bosatte  Sydslaver,  som  man  derved  haabede  at 
knytte  fast  til  Habsbur germonarkiet.  Bosnien,  Herze- 
gowina,  Slavonien,  Dalmatien  og  Istrien  skulde  for- 
enes til  en  Stat  og  saaledes  Dualismen  afløses  af  Tria- 
lismen. 

Men  dette  var  endda  kun  et  foreløbigt  Maal;  med 
Tiden  mente  man  desuden  at  kunne  gøre  de  smaa  uaf- 
hængige sydslaviske  Stater:  Serbien  og  Montenegro  øko- 
nomisk og  militært  møre,  saa  at  det  en  skønne  Dag 
vilde  lykkes  at  indlenune  ogsaa  dem  i  Habsburgsmonar- 
kiets  sydslaviske  Del,  der  altsaa  derefter  skulde  være 
et  Led  i  et  østrig-ungarsk-serbisk  Rige.  — 

At  denne  Politik  i  Serbien  maatte  gøre  Hadet  mod 
den  store  Nabo  endnu  stærkere,  siger  sig  selv,  men 
dette  skete  saa  meget  mere,  som  det  lille  serbiske  Folk, 
som  før  omtalt,  mellem  sine  Bjerge  drømte  om  en 
fremtidig  Storhed,  der  i  fuldt  saa  høj  Grad  var  rettet 
mod  Østrigs  Eksistens,  som  Erkehertugens  Planer  mod 
det  selv.  Ikke  alene  mod  Syd  drømte  Serbien  om  at 
udvide  sine  Grænser  ved,  at  Gammelserbien  skulde  erob- 

res  og  Vejen  banes  til  Adriaterhavet  gennem  Albanien, 
men  ogsaa  de  serbiske  Brødre  i  Bosnien-Herzegowina 
skulde  engang  forenes  med  de  frie  Serbere.  Ja  endnu 
langt  videre  gik  disses  Forhaabninger:  ogsaa  de  østrig- 
ungarske Kronlande:  Kroatien,  Slavonien  og  Krajn 
skulde  engang  udgøre  en  Del  af  et  sydslavisk  Frem- 
tidsrige  »Yugoslavia«,  en  føderativ  Stat,  hvori  Serbien 
(udvidet  med  Bosnien-Herzegowina)  skulde  være  den 
førende  Magt,  og  hvori  desuden  Montenegro  skulde  op- 
tages. — 

Her  mødte  altsaa  to  Idealer  hinanden,  et  østrigsk  og 
et  serbisk,  som  umuligt  lod  sig  forene,  ja  hvoraf  det  enes 
Opfyldelse  nødvendigvis  maatte  medføre  det  andets  Un- 
dergang og  mellem  disse  to  maatte  Kampen  derfor  nu 
udkæmpes.  — 

Foreløbig  stod  selvfølgelig  Stormagten  Østrig  bedst 
og  i  Oktober  1908  foretog  det  det  første  Skridt  mod  sit 
Maal;  Bosnien-Herzegowina  indlemmedes  fuldstændigt  i 
Habsburgemes  Rige.  Slaget  ramte  dets  lille  sydlige 
Nabo  haardt;  afmægtig  maatte  Serbien  se  til  uden  Haab 
om  at  kunne  genoprette  det  tabte.  Alle  dets  Forhaab- 
ninger syntes  paa  engang  tilintetgjorte.  Det  kunde  ra- 
sende knytte  Hænderne  og  derved  tvinge  sin  store  Mod- 
stander til  at  tage  militære  Modforholdsregler,  som 
generende  dets  økonomiske  Liv  og  kostede  mange  Mil- 
lioner og  derfor  fremkalde  ny  Forbitrelse  hos  det.  Men 
slaa  turde  og  kunde  Serbien  ikke  og  dets  Protektor,  Rus- 
land, som  endnu  ikke  var  kommet  til  Kræfter  efter  Ja- 
panerkrigen, kunde  ikke  hjælpe  det  i  Øjeblikket.  Alt 
saa  derfor  sort  ud,  intet  Haab  syntes  der  at  være;  ja 
end  værre  blev  det,  da  Franz  Ferdinands  Planer  om  et 
sydslavisk  Rige  indenfor  det  østrigske  Monarki  nu  end- 

ogsaa  fandt  en  Del  Tilslutning  fra  Kroaterne,  som  kunde 
haabe  at  blive  de  herskende  i  et  saadant  Rige. 

Men  Balkankrigene  1912 — 13  bragte  en  Vending  til 
det  lysere  for  den  lille  serbiske  Nation;  Riget  var  næsten 
vokset  til  det  dobbelte  baade  i  Størrelse  og  Indbygger- 
antal og  naaede  det  end  ikke  sit  Maal:  en  Havn  ved 
Adriaterhavet,  saa  vandt  det  dog  store  Sejre,  der  gav 
Løfter  for  Fremtiden  og  som  derfor  igen  vendte  alle 
Sydslavers  Øjne  mod  Belgrad.  Ja,  med  Montenegro 
sluttedes  endogsaa  en  Overenskomst,  som  knyttede  de 
to  Stater  fast  sammen;  Begyndelsen  til  »Yugoslavia« 
var  der  allerede.  — 

Denne  Gang  havde  Slaget  ramt  Østrig.  Igen  havde 
det  maattet  mobilisere  en  stor  Del  af  sin  Hær  for  at 
sætte  sit  Krav  om  Albanien  igennem.  Store  Udgifter 
havde  dette  medført  og  store  Afbræk  havde  det  paaført 
dets  Erhvervsliv,  hvortil  kom  den  Utryghedsfølelse, 
hvori  man  stadigt  gik,  fordi  man  ikke  vidste,  hvad  Øje- 
blik Krigen  mod  Serbiens  store  Forbundsfælle,  Rusland, 
blev  uundgaaelig.  I  hele  Østrig  bredte  sig  en  stadigt 
voksende  Forbitrelse  mod  den  lille  Nabo,  som  nu  igen 
voldte   Forstyrrelse. 

Men  fra  serbisk  Side  gik  man  nu  over  til  Angreb;  en 
iwig  Propaganda  begyndte  i  Østrig-Ungarns  sydsla- 
viske Dele,  en  politisk  Bevægelse,  som  gik  ud  paa  at 
modarbejde  Franz  Ferdinands  trialistiske  Ideer,  og  ikke 
alene  i  Bosnien-Herzegowina  dreves  denne  Propaganda, 
men  ogsaa  i  Kroatien  og  Slavonien. 

Forbitrelsen  i  Østrig  blev  større  og  større  mod  den 
lille  Modstander,  som  til  Tider  syntes  sin  store  Mod- 
part utaalelig  overmodig;  den  evige  Uro  i  Rigets  sydlige 
Egne  blev  mere  og  mere  uudholdelig  og  mest  af  alt  irri- 
terede del,  at  man  bag  det  lille  Serbien  stadig  saa  den 

store  Fjende,  Ruslands  Haand.  Med  voldsomme  Midler 
søgte  man  at  slaa  den  sydslaviske  Bevægelse  ned 
(Agramprocessen  og  Friedjungprocessen  i  Wien),  men 
Gæringen  syntes  snarere  at  vokse  end  at  tage  af,  og 
Franz  Ferdinand,  der  saaledes  saa  sine  Planer  mod- 
arbejdede af  en  Propaganda,  som  udgik  fra  den  fjendt- 
lige Nabostat,  hvis  Indbyggere  nærede  et  glødende  Had 
til  Habsburgemes  Rige  og  som  haabede  at  vokse  sig 
stort  paa  Bekostning  af  hans  Arvelande,  besluttede  da 
at  forberede  alt  til  et  Slag  mod  Serbien,  for  engang  for 
alle  gennem  et  militært  Nederlag  at  knuse  dets  Aspira- 
tioner, ja  om  muligt  at  indlemme  det  i  Dobbeltmonar- 
kiet i  Overensstemmelse  med  hans  fremtidige  Pla- 
ner. —  —  —  — 

Om  Erkehertugens  Idé  om  Trialismen  i  al  sin  Geni- 
alitet skulde  lykkes,  er  vel  tvivlsomt.  Maaske  vil  Frem- 
tiden komme  til  at  give  Svar  herpaa,  men  den  fandt 
Genklang  i  de  ledende,  østrigske  Kredse  og  Franz  Fer- 
dinand, under  hvem  Ledelsen  af  Monarkiets  udenrigs- 
politiske og  militære  Sager  sorterede,  fik  Medhjælpere 
til  Planens  Udførelse  i  Udenrigsministeren  Grev  Berch- 
told  og  i  Generalstabens  Chef,  Conrad  von  Hoetzen- 
dorff. 

Jordbunden  var  altsaa  beredt,  da  Kong  Ferdinand  i 
Eftersommeren  1913  kom  til  Wien,  officielt  for  at  søge 
Rekreation  paa  sine  ungarske  Godser,  reelt  for  at  søge 
Udveje  til,  at  opnaa  Hævn  over  sin  tidligere  Forbunds- 
fælle: Serbien. 

Hvad  enedes  da  Østrigs  Tronfølger  og  Bulgariens 
Konge  om;  hvad  aftalte  den  bulgarske  Czar  med  Østrigs 
Udenrigsminister? 

Een  Ting,  og  den  vigtigste,  har  de  af  Italien  ved 
dets  Krigserklæring  til  Østrig  offentliggjorte  Dokumen- 

ter  slaaet  fast:  Det  blev  allerede  i  Eftersommeren  1913 
besluttet,  at  Østrig  skulde  erklære  Serbien  Krig. 

Men  saa  er  jo  i  Virkeligheden  Resten  givet.  Under 
et  eller  andet  Paaskud  skulde  Østrig  erklære  Serbien 
Krig  og  medens  Rusland  og  Italien  holdtes  hen  med 
intetsigende  Erklæringer,  skulde  de  østrig-ungarske 
Hære  erobre  den  lille  fjendtlige  Nabo,  hvis  Rige  til 
Slut  skulde  indlemmes  i  det  habsburgske  Monarki,  me- 
dens Macedonien  overlodes  til  Bulgarien  som  Tak  for, 
al  dette  Land  holdt  Grækenland  og  Rumænien  i  Skak, 
eller  i  Tilfælde  af  disse  Staters  Indgriben  i  Krigen  til 
Fordel  for  Serbien,  paaførte  dem  Krig.  Serbien  skulde 
udslettes  af  de  selvstændige  Staters  Tal  og  dets  Om- 
raade  deles  mellem  Østrig  og  Bulgarien  og  saaledes 
begge  disse  Stater  naa  deres  Maal.  Det  var  tilsyne- 
ladende saa  lige  til,  men  i  det  mindste  den  ene  af  Op- 
havsmændene til  Planen  skulde  aldrig  komme  til  at 
opleve  den  realiseret. 

Mordet  i  Serajevo, 

Kendte  man  i  Belgrad  disse  Planer  og  har  man 
troet  ved  at  rydde  een  eller  begge  Ophavsmændene  af 
Vejen,  selvfølgelig  dog  uden  de  ansvarlige  serbiske  Mi- 
nistres Viden  og  Villie,  at  kunne  tilintetgøre  dem  og 
derved  frelse  Serbien    ud  af  den  Fare,  som  truede  det? 

Sikkert  er  det,  at  den  østrigske  Tronfølger,  Franz 
Ferdinand  og  hans  morganatiske  Hustru  en  af  de  sidste 
Dage  i  Juni  1914  blev  myrdet  under  deres  Indtog  i  Sera- 
jevo og  at  Gerningsmændenes  Spor  viste  tilbage  til  en 
i  Serbien  vidt  udbredt  og  af  de  højeste  Kredse  prote- 
geret national  Forening. 

Og  var  mon  ikke  den  Bombe,  som  i  Februar  1915 
under  Maskeballet   i  Officerskasinoet  i   Sofia,  kostede 

flere  uskyldige  Mennesker  Livet  og  hvis  Oprindelse  lige- 
ledes synes  at  vise  tilbage  til  Belgrad,  tiltænkt  Ser- 
biens anden  Fjende,  den  bulgarske  Czar. 

Sikkert  er  det,  at  Mordet  i  Serajevo  ikke  standsede 
de  østrigske  Planer,  som  nu  førtes  videre  af  den  myr- 
dedes Venner  Grev  Berchtold  og  Conrad  von  Hoetzen- 
dorff,  og  Mordet  blev  i  Stedet  kun  det  vægtigste  Paa- 
skud til  Krigens  Erklæring. 


Østrig  erklærer  Serbien  Krig, 

Efter  en  Maaneds  afsluttende  Arbejde  var  Habsbur- 
germonarkiets  Forberedelser  færdige  og  i  Slutningen  af 
Juli  overrakte  den  østrigske  Gesandt  i  Belgrad  den  ser- 
biske Regering  Østrig-Ungarns  Ultimatum,  som  inde- 
holdt Krav,  paa  hvilke  ingen  Stat  kunde  gaa  ind,  uden 
at  betegne  sig  selv  som  en  Vasal  af  sin  mægtige  Mod- 
stander. 

Kort  før  Udløbet  af  den  i  Østrigs  Ultimatum  fast- 
satte Frist,  meddelte  derfor  den  serbiske  Regering  Østrigs 
Repræsentant  i  Belgrad,  at  den  var  villig  til  at  yde 
al  Hjælp  til  at  straffe  enhver  som  maatte  være  med- 
skyldig i  Serajevomordet,  og  at  den  derfor  gik  ind  paa 
nogle  af  Østrigs  Fordringer,  men  samtidig  maatte  af- 
vise andre  som  uforenelige  med  Serbiens  Værdighed 
som  suveræn  Stat. 

•  Uden  Tvivl  strakte  Serbien  sig  saa  langt  som  Lan- 
dets Værdighed  tillod  det,  men  desuden  vilde  selv  en 
yderligere  Eftergivenhed  fra  Serbiens  Side  sikkert  intet 
have  nyttet.  Østrig  vilde  Krigen  (mod  Serbien)  og  havde 
i  omtrent  et  Aar  forberedt  den. 

Den  østrigske  Gesandt  erklærede  derfor  Serbiens 
Svar  for  utilfredsstillende   og  forlod   Belgrad,   og  faa 

Verdenskrigen.  '1 


18 


Timer  efter  overraktes  Østrigs  Krigserklæring  mod  Ser- 
bien til  den  serbiske  Gesandt  i  Wien. 

Den  lille  Gnist  paa  Balkan,  som  skulde  sætte  hele 
Europa  i  Brand,  var  tændt! 


Verdenskrigens  Udbrud. 

»Jeg  har  ikke  villet  den,«  disse  Ord  udtalte  Kejser 
Wilhelm  i  sin  Proklamation  til  det  tyske  Folk  i  An- 
ledning af  Aarsdagen  for  Verdenskrigens  Udbrud,  men 
uden  for  Centralmagternes  Grænser  fandt  de  kun  faa 
Steder  Tiltro.  — 

En  Snes  Aar  igennem,  ja  (omend  maaske  i  Begyndel- 
sen ikke  maalbevidst)  fra  den  Dag,  den  unge  Kejser  tog 
Ledelsen  ud  af  Bismarcks  Hænder  for  selv  at  tage 
Styret,  har  Tysklands  økonomiske  og  dets  ydre  Politik 
fulgt  en  Retning,  som  før  eller  senere  maatte  føre  til 
Konflikt  med  England.  »Tysklands  Fremtid  ligger  paa 
Havet,«  »Vi  vil  tilkæmpe  os  en  Plads  i  Solen,«  det  var 
Ord  af  Kejserens  Mund,  som  ikke  tillod  nogen  Mulig- 
hed for  Tvivl.  Herredømmet  paa  Havet  eller  i  det  mind- 
ste til  at  begynde  med,  en  skarp  Konkurrence  med 
England,  og  Kolonier,  hvor  Tysklands  overskydende  Be- 
folkning kunde  finde  et  Hjem  uden  at  gaa  tabt  for 
Moderlandet,  det  var  Tysklands  Maal,  hvorimod  det 
uden  Toven  og  uden  Vaklen  vandrede  frem. 

Allerede  siden  Aarhundredets  Begyndelse  har  Eng- 
lands Handel  mærket  den  skarpe  og  stadigt  mere  paa- 
gaaende  Kamp,  som  Tysklands  hurtigt  voksende  Indu- 
stri paaforte  del  over  hele  Verden,  den  økonomiske  Krig 
om  Verdensherredonmiet  var  allerede  forlængst  begyndt. 

Og  saa  fulgte  den  politiske  efter;  først  forsigtigt  begj-ndt 
i  Kina,  hvor  Kolonien  Kiautschou  erhvervedes,  senere 
dristigere  og  dristigere,  alt  som  den  tyske  Krigsflaade 
voksede.  I  1905  forte  den  Kejseren  til  Tanger,  og  faa 
Aar  efter  udviklede  den  sig  igen  til  en  Marokkokrise. 

Ingen  i  Tyskland  tvivlede  i  Virkeligheden  paa,  at 
denne  Handels-  og  Udenrigspolitik  engang  maatte  fore 
til  Krig  med  England  og  i  dette  Land  foreslog  allerede 
i  1905  de  mest  fremsynede,  at  tage  Krigen  mod  Germa- 
nien straks,  inden  den  tyske  Flaade  endnu  var  bleven 
en  Størrelse,  man  behøvede  at  regne  med.  —  — 

Men  naar  Krigen  saaledes  alligevel  ikke  kunde  und- 
gaas,  og  det  blev  mere  og  mere  klart,  —  især  ved  den 
Nervøsitet,  som  den  i  de  sidste  Aar  allerede  mægtige 
tyske  Flaade  fremkaldte  i  England  — ,  var  saa  ikke  just 
Øjeblikket  i  1914  det  for  Tyskland  gunstigst  mulige,  just 
det,  hvori  Tyskland  med  størst  Udsigt  til  Held  kunde 
tage  Kampen  op.  Rusland  var  ikke  endnu  kommet  sig 
efter  Krigen  med  Japan  1904 — 05,  skønt  godt  paa  Veje, 
Frankrig  syntes  mere  splittet  indadtil  end  nogen  Sinde 
for,  den  treaarige  Tjenestetid  var  endnu  ikke  fort  ud  i 
Livet.  Belgiens  ny  Hærlov  var  vedtaget,  men  virkede 
endnu  ikke,  og  England  var  splittet  og  dels  liberale  Re- 
gering fredsvenlig.  — 

Saadan  ræsonnerede  man  uden  for  Tyskland  og  de 
med  det  forbundne  Lande  og  med  nogen  Berettigelse. 
Xægtes  kan  det  ikke,  at  meget  talte  for,  at  Tyskland  just 
nu  skulde  lage  Krigen,  og  dog  var  Kejserens  Ord,  som 
anførtes  i  Begyndelsen  af  dette  Kapitel,  sikkert  i  Over- 
ensstemmelse med  Sandheden.  — 

Krigen  med  England  kunde  ikke  i  Længden  und- 
gaas,  del  var  ganske  vist  sikkert  nok.  Men  naar  den  toges 
nu  paa  det  oslrigsk-serbiske  Spørgsmaal,  maatte  nød- 

vendigvis  Rusland  komme  med  i  den  som  Tysklands 
Fjende,  og  dette  til  Gengæld  fik  Østrig  med  som  For- 
bundsfælle, kunde  selvfølgelig  ikke  veje  op  mod  Czar- 
rigets  Magt.  Hvis  derimod  Krigen  toges  paa  et  andet 
Sporgsmaal,  et  fransk-tysk  eller  tysk-engelsk,  kunde 
Rusland  sikkert  holdes  udenfor  (mod  at  selvfølgelig  og- 
saa  Østrig  forholdt  sig  neutralt),  thi  Ruslands  og  Tysk- 
lands Interesser  kolliderede  i  Virkeligheden  slet  ikke 
for  Tiden  eller  i  en  overskuelig  Fremtid  med  hinanden. 
Kun  Ruslands  og  Østrigs  Rivalisering  paa  Balkan  har 
paa  Grund  af  Tysklands  Forbund  med  sidstnævnte 
Magt,  gjort  dem  til  Modstandere  i  denne  Krig.  Og  vilde 
ikke  Tysklands  Flaade,  som  i  1917  vilde  naa  sin  fulde 
(foreløbigt  fastsatte)  Størrelse,  til  den  Tid  med  mere 
Udsigt  til  Held  kunne  tage  Kampen  op  med  Englands? 
Ingen  af  de  to  uundgaaelige  Modstandere,  England  og 
Frankrig,  vilde  jo  desuden  styrkes  væsentligt,  militært 
set,  i  de  nærmeste  Aar,  Frankrig  med  sin  stagnerende 
Folkemængde  og  England  med  sin  ringe  hvervede  Hær. 
Som  man  ser,  Tyskland  kunde  uden  Skade,  ja  maaske 
med  Fordel  have  ventet  endnu  2 — 3  Aar. 

Og  det  har  sikkert  (i  Overenstemmelse  med  Kejserens 
foran  anførte  Ord)  ogsaa  været  dets  Hensigt.  Den  af 
den  italienske  Regering  udsendte  Grønbog  leverer  (maa- 
ske mod  sin  Villie)  Beviset  for,  at  denne  Paastand  er 
rigtig. 

Det  fremhæves  nemlig  i  denne,  at  de  italienske  Stats- 
mænd under  de  Forhandlinger  om  det  serbiske  Sporgs- 
maal, som  fandt  Sted  mellem  den  østrigske  og  den  ita- 
lienske Regering,  allerede  tre  Fjerdingaar  før  Krigens 
Udbrud  og  hvorunder  Østrig  gjorde  Italien  bekendt  med 
sine  aggressive  Hensigter  overfor  sin  lille  sydlige  Nabo, 
gjorde  Kabinettet  i  Wien  opmærksom  paa,  at  saadanne 

Skridt  overfor  Serbien  uden  Tvivl  vilde  kalde  Rusland 
frem  paa  Arenaen  og  at  hers^ed  Verdensfreden  vilde  sæt- 
tes i  Fare.  Men  de  østrigske  Ministre  svarede  hertil,  at 
Rusland  ingenlunde  var  parat  til  Krig,  og  at  det,  selv 
om  det  under  de  nødvendigt  opstaaende  Forhandlinger, 
vilde  føre  et  truende  Sprog  og  muligvis  slaa  paa  Svær- 
det, dog  sikkert  til  Slut  vilde  vige  tilbage  for  de  af- 
gørende Skridt,  som  maatte  føre  til  Fredsbruddet.  Med 
andre  Ord:  de  østrigske  (og  tyske)  Statsmænd  stolede 
paa,  at  Rusland  ikke  for  Serbiens  Skyld  vilde  kaste  sig 
ud  i  en  Krig,  til  hviken  det  ikke  var  beredt  og  at  altsaa 
Østrigs  Angreb  paa  Serbien  vilde  kunne  foretages  uden 
at  fremkalde  nogen  Verdensbrand. 

Og  ogsaa  Frankrigs  Udenrigsminister,  Delcassé,  har 
udtalt  det  samme.  Tyskland  troede,  har  han  udtalt,  at 
Rusland  i  sidste  Øjeblik  vilde  vige  tilbage  for  Krigen, 
ligesom  Frankrig  i  Marokkokrisen,  og  at  Østrig  saa- 
ledes  kunde  naa  sit  Maal  paa  Balkan,  uden  at  der  derved 
fremkaldtes  nogen  Verdenskrig. 

I  denne  faste  Overbevisning  drog  Kejser  Wilhelm 
af  Sted  paa  sin  aarlige  Ferierejse  til  Norge,  hvorfra  han 
telegrafisk  maatte  kaldes  hjem,  da  Sagerne  tog  en  Ven- 
ding, der  truede  med  at  give  Krigen  en  Udstrækning,  som 
hverken  Tyskland  eller  Østrig  havde  ønsket  eller  ventet. 
Thi  at  Tyskland  ved  Krigens  Udbrud  stod  beredt,  er 
intet  Bevis  for  at  Tyskland  onskede  Krigen,  eftersom 
Kejserriget  siden  1870  stadigt  har  haft  sine  Sager  i 
Orden. 

Hverken  Tyskland  eller  Østrig  onskede  eller  ven- 
tede altsaa  en  Verdenskrig  og  da  heller  ikke  Frankrig  og 
England,  af  hvilke  ingen  var  parat  til  den  gigantiske 
Kamp  (man  erindre  Senator  Humberts  Afsløringer  i  det 
franske  Senat  i  Juli  1914).  kunde  onske  den,  staar  der 

kun  endnu  tilbage  at  vende  Opmærksomheden  mod  Øst, 
mod  Rusland.  — 

Ønskede  da  Gzaren  og  lians  Ministre  Verdenskrigens 
Udbrud?  Uden  Tvivl:  Nej.  Czarens  Arbejde  for  Fre- 
den ved  Indkaldelsen  af  den  første  Haagerkonference  i 
Forbindelse  med  de  sørgelige  Erfaringer  fra  Japankri- 
gen, hvis  Følger  Rusland  endnu  ikke  havde  forvundet, 
gør  det  ikke  sandsynligt.  Og  selv  om  Ruslands  Ære 
selvfølgelig  ikke  tillod  det  at  lade  den  lille  Stamme- 
frænde paa  Balkan  i  Stikken  ,saa  syntes  det  dog  som 
om  de  russiske  Ministre  roligt  og  sindigt  vilde  prøve 
Forhandlingens  Vej,  inden  de  foretog  Skridt,  som  senere 
maaske  ikke  kunde  gøres  ugjorte. 

Og  dog  tog  Begivenhederne  nu  en  Vending,  som 

ikke  gav  Tid  til  saadanne  Forhandlinger,  og  det  skæbne- 
svangre Skridt  var  Paabegyndelsen  af  den  russiske  Mo- 
bilisering. Ganske  vist  erklærede  Repræsentanter  for 
baade  det  russiske  Krigs-  og  det  russiske  Udenrigsmini- 
sterium, at  en  -saadan  Mobilisering  ikke  fandt  Sted,  ja 
selv  Gzaren  skal  have  benægtet  det  overfor  den  tyske 
Ambassadør.  Og  dog  fandt  den  faktisk  Sted.  Skete 
det  da  uden  den  russiske  Regerings  Vidende  og  Villie? 

Umuligt  er  det  ikke.  Gang  paa  Gang  har  russiske 
Ministre  i  Dumaen  talt  om  en  hemmelig  russisk  Rege- 
ring, hvis  Befalinger  adlødes  af  saa  vel  militære  som 
civile  Embedsmænd  lige  saa  fuldt  som  den  officielle 
Regerings,  ja  endogsaa  paa  Trods  af  dennes,  og  om 
en  Modstand,  som  ingen  Minister  var  i  Stand  til  at 
bryde.  Revolutionære  Russere  har  betegnet  denne  hem- 
melige Regering  som  Hovedet  for  en  hemmelig  Liga, 
der  var  forgrenet  over  hele  Rusland  og  som  ved  sine 
Medlemmers  (deriblandt  en  stor  Del  af  den  militEere 
og  civile  Embedsstand)  Sammenhold  og  sin  haardhæn- 

dede  Brug  af  alle  Midler,  selv  de  mest  yderliggaaende, 
besad  en  næsten  uindskrænket  Magt,  som  ingen  inden- 
for Ruslands  Grænser  kunde  brj^de.  Indadtil  skulde  de 
i  russisk  Politik  betegne  den  Retning,  som  under  Navn 
af  »Forbundet  af  de  sande  mssiske  Mænd«  bestemt  hol- 
der paa  Czarens  Selvherskermagt  og  modsætter  sig  et- 
hvert liberalt  Skridt;  udadtil  skulde  de  sværge  højt  og 
helligt  til  Panslavismens  Fane.  Skærmet  af  det  hem- 
melige, russiske  Politi,  der  helt  staar  i  dets  Tjeneste, 
skulde  Overhovedet  for  dette  Forbund  i  Virkeligheden 
være  den  sande  Magthaver  i  Rusland  (ja,  endogsaa  til 
Tider  have  haft  Øjnene  rettet  mod  Kejserkronen).  Og 
som  Forer  for  dette  Parti,  »Storfyrstpartiel«,  som  det 
undertiden  er  blevet  benævnet  i  Vesteuropas  Presse, 
uden  at  man  egentlig  kendte  nærmere  til  det,  er  Hærens 
hidtilværende  Generallissimus,  StorfjTst  Nikolaj  Niko- 
lajevitsch,   blevet  udpeget. 

Sikkert  er  det,  at  denne  Mand  kan  betegnes  som 
Panslavismens  Fører  i  Rusland,  og  at  Panslavisterne  var 
fast  bestemte  paa  ikke  at  lade  det  lille  Serbien  i  Stik- 
ken, selv  om  det  derved  skulde  komme  til  Krig  med 
Tyskland  og  saaledes  Krigsfaklen  tændes  over  Største- 
delen af  Europa.  Meget  tyder  derfor  paa,  at  Storfyr- 
sten virkelig  har  begyndt  en  Mobilisering  bag  Regerin- 
gens Rj'g,  selv  om  flere  af  dennes  Medlemmer  egentlig 
ikke  havde  noget  derimod.  Om  det  just  derfor  var  Pan- 
slavisternes  Mening  at  fremkalde  Krigen,  er  dog  ikke 
sikkert;  men  ogsaa  i  Forhandlingerne  vilde  jo  Ruslands 
Ord  have  mere  Vægt,  naar  dets  Hær  stod  rustet  bag 
Diplomaterne. 

—  Enten  nu  denne  Mobilisering  fandt  Sted  mod  eller 
med  Regeringens  Vidende,  saa  var  det  i  ethvert  Tilfælde 
netop  den,  som  gjorde  Krisen  akut,  som  gjorde,  at  en 

Losning  nu  maatte  findes  i  en  Fart,  hvis  ikke  alt  skulle 
ramle.  Thi  var  Krigen  uundgaaelig  og  maatte  Tyskland 
altsaa  som  Forbundsfælle  staa  ved  Østrigs  Side  i  denne, 
medens  Frankrig  tog  Ruslands  Parti,  saa  laa  det  netop 
i  den  tyske  Generalstabs  Plan  hurtigst  muligt  at  vende 
sig  mod  Frankrig  og  slaa  dette  til  Jorden,  inden  Rus- 
lands Mobilisering  var  endt,  for  derefter  at  vende  sig 
mod  denne  Fjende.  Men  fik  nu  Rusland  Tid  at  mobi- 
lisere færdig,  inden  Krigen  blev  erklæret  og  Kampen 
mod  Frankrig  derfor  begyndt,  vilde  Tyskland -Østrigs 
Udsigter  til  en  hurtig  Sejr  formindskes  betydeligt,  ja, 
hver  Dag  eller  Time  Ruslands  Mobilisering  skred  frem, 
betød  for  Tyskland  et  Tab. 

Pludselig  afbrød  Tyskland  derfor  tvunget  af  denne 
Nødvendighed  alle  Forhandlinger  om  det  østrigsk-ser- 
biske  Spørgsmaal  og  stillede  ved  et  Ultimatum  til  Rus- 
land som  Betingelse  for  videre  Forhandlinger,  at  Rus- 
land standsede  sin  Mobilisering. 

Kravet  var  nødvendigt  fra  Tysklands  Side,  just  der- 
for burde  alle  DiplomatietsBestræbelserøjeblikkeligthave 
været  rettet  mod  dette  Punkt.  Men  i  dette  Øjeblik  svig- 
tede Stormagternes  Diplomati,  det  var  ikke  sin  Opgave 
voksen,  alt  var  Konfusion.  Tyskland  maatte  forlange, 
at  Rusland  standsede  sin  Mobilisering;  dette  tillod  Rus- 
Ir  nds  Prestige  ikke,  med  mindre  Østrigs  Aktion  mod 
Serbien  standsedes  eller  dog  stærkt  begrænsedes,  hvor- 
ved maatte  paases,  at  ikke  Østrigs  Prestige  led  noget 
Knæk.  Her  var  det,  at  alle  Kræfter  hurtigt  maatte  sættes 
ind,  hvis  ikke  alt  Haab  skulle  være  forbi;  her  var  det; 
at  Diplomaternes  Evner  glippede  —  og  Krigen  var  uund- 
gaaelig. — 

Østrigs  Aktion  mod  Serbien  kunde  vel  nok  have 
været  begrænset  (nu  da  det  saa,  at  dets  Planer  vilde 

medføre  en  stor  europæisk  Katastrofe,  som  det  ikke 
ønskede,  og  da  Franz  Ferdinands  stærke  Haand  ikke 
længere  stod  bag  dets  Udenrigspolitik),  saa  at  Ruslands 
Mobilisering  kunde  have  været  standset  og  derved  Tid 
til  nye  Forhandlinger  været  \amdet.  Eller  nægtede  Pan- 
slavisterne  aldeles  kategorisk  at  udsætte  Serbien  for  selv 
den  mindste  Afstraffelse?  Maaske;  men  Sporgsmaalet 
kom  ikke  til  at  ligge  for.  Intet  Forslag,  som  var  antage- 
ligt for  alle  tre  Parter  og  altsaa  foreløbigt  kunde  ud- 
skyde Fredsbruddet,  undfangedes  i  det  europæiske  Stor- 
magtsdiplomatis  Hjerner,  og  den  1.  August  om  Aftenen 
var  Verdenskrigen  udbrudt,  idet  Rusland  nægtede  at 
standse  sin  Mobilisering,  og  Tyskland  derfor  erklærede 
det  Krig.  — 

Denne  var  altsaa  fremkaldt  indirekte  af  Østrig  (med 
Støtte  af  Forbundsfællen  Tyskland)  ved  Angrebet  paa 
Serbien,  skønt  hverken  Tyskland  eller  Østrig  ønskede 
eller  ventede  den,  og  den  var  fremkaldt  direkte  af  Rus- 
land (som  heller  ikke  ønskede  den),  fordi  denne  Stat 
ikke  vilde  lade  sin  Protegé  Serbien  i  Stikken.  Naar 
den  saaledes  kom,  skønt  ingen  i  Virkeligheden  for  Tiden 
ønskede  den,  ja,  (maaske  med  Undtagelse  af  de  russiske 
Panslavister,  som  stolede  paa  Ruslands  Magt),  alle  i 
Virkeligheden  ønskede  at  undgaa  den,  saa  skete  det, 
fordi  det  europæiske  Stormagtsdiplomati  i  det  kritiske 
Øjeblik  ikke  var  sin  Opgave  voksen. 

Krigen  breder  sig. 

Og  saa  rullede  Lavinen  hurtigt  videre.  Montenegro 
gjorde  fælles  Sag  med  sine  serbiske  Brødre  og  Ruslands 
Allierede,  Frankrig,  stillede  sig  »som  dets  Ære  bod  det«, 
ved  Forbundsfællernes  Side. 

I  Følge  sin  Felttogsplan  vilde  Tyskland  derfor  nu 

hurtigst  muligt  søge  at  slaa  Frankrig  til  Jorden,  for, 
naar  dette  var  naaet,  inden  den  russiske  Mobilisering 
var  endt,  da  at  vende  sig  mod  denne  Fjende.  Men  hele 
Frankrigs  Østgrænse  var  dækket  af  en  Række  stærke 
Fæstningsværker,  hvis  Modstand  man  ikke  turde  haabe 
hurtigt  at  kunne  overvinde  og  et  Angreb  paa  disse  kunde 
derfor  medføre,  at  den  kostbare  Tid  gik  tabt,  at  det 
ikke  lykkedes  at  slaa  Frankiig  ned,  inden  Rusland  var 
parat,  og  at  saaledes  den  eneste  Mulighed  for  en  hurtig 
Ende  paa  Krigen  forspildtes.  Men  dette  kunde  und- 
gaas,  hvis  man  ved  at  rykke  gennem  de  to  smaa  Stater, 
Luxemburg  og  Belgien,  gik  uden  om  den  franske  Fæst- 
ningsrække  og  ned  gennem  Nordfrankrig,  der  ikke  var 
saa  stærkt  befæstet.  Resolut  besluttede  Tyskland  sig 
derfor  hertil  (»tvunget  af  Nødvendigheden«).  Den  1. 
August  rykkede  tyske  Tropper  ind  i  Storhertugdømmet 
Luxemburg,  og  Dagen  efter  krænkedes  Belgiens  Neutra- 
litet, hvorved  dette  Land  inddroges  i  Krigen  som  Tysk- 
lands Modstander. 

Men  medens  England  roligt  fandt  sig  i  Luxemburgs 
Besættelse,  skønt  det  ogsaa  har  garanteret  delte  Lands 
Neutralitet,  saa  saa  det  sine  Interesser  truede,  da  Ty- 
skerne rykkede  ind  i  Belgien,  idel  de  belgiske  Havne  i 
tyske  Hænder  var  som  en  Pistol  rettet  mod  Englands 
Bryst.  Ogsaa  Slorbrittanien  erklærede  derfor  nu  Tysk- 
land Krig,  formelt  som  Garant  for  Belgiens  Neutralitet, 
reelt  fordi  Belgiens  og  Frankrigs  Nederlag  og  delvise 
Erobring  ved  Tyskerne,  som  derved  vilde  komme  i  Be- 
siddelse af  Kanalha^^lene,  kun  betød  el  Slmdt  for  Tysk- 
land paa  dels  Vej  til  den  store  Kamp  om  Verdensherre- 
dømmet, Kampen  med  England.  Belgien  og  Frankrig 
kæmpede  derfor  ogsaa  for  Englands  Interesser,  var  i 
Virkeligheden  at  betragte  som    dets    Forposter,    hvis 


27 

Nederlag  kunde  blive  skæbnesvangert  ogsaa  for  John 
Bull.  Englands  Interesser  bød  det  altsaa  at  ile  disse 
Lande  til  Hjælp  og  som  ottende  Stat  at  tage  Plads  i  de 
Krigsførendes  Rækker.*)  — 

Og  endelig  besluttede  Japan  at  erobre  Tysklands 
eneste  Koloni  i  Østasien,  Kiautschau,  og  saaledes  sige 
det  Tak  for  dets  Optræden  efter  Shimonosekifreden 
1895.  Saaledes  var  altsaa  nu  ni  Stater  Deltagere  i 
Krigen,  syv  imod  to. 


Krigens  hidtidige  Forløb. 

Krigen  indtil  2.  Maj  1915, 

Den  tyske  Felttogsplan  under  en  Krig  med  Frank- 
rig og  Rusland  var  meget  enkel  og  gik  som  før 
nævnt  ud  paa  straks  at  kaste  sig  over  Frankrig  og  slaa 
dette  til  Jorden,  inden  Rusland  fik  mobiliseret  færdigt, 
hvilket  med  Czarrigets  Udstrækning  mentes  at  vilde  tage 
c.  en  Maaned  længere  end  Tysklands  Mobilisering.  Og 
var  Frankrig  forst  ude  af  Sagaen  og  kunde  holdes  be- 
sat af  en  mindre  Styrke  (med  Hjælp  af  Landslormsfor- 
mationer),  skulde  Kejserriget  med  al  sin  Magt  sammen 


•)  Den  Forpligtelse  til  at  hindre  et  tysk  Flaadeangreb  paa 
de  franske  Nordsøhavne,  som  England  alt  tidligere  havde 
paataget  sig  som  Vederlag  for,  at  den  franske  Flaade 
varetog  de  engelske  Interesser  i  Middelhavet,  kunde  ogsaa 
vanskeligt  forenes  med  en  neutral  Holdning  fra  engelsk 
Side,  selvom  Tyskland  i  Øjeblikket  tilbød  at  se  bort 
herfra  og  at  undlade  et  saadant  Angreb,  og  saa  var  det 
vel  nok  for  Befolkningens  Skyld  klogest  af  de  engelske 
Statsmænd  at  benytte  Krænkelsen  af  Belgiens  Neutralitet 
som  Paaskud  for  Krigen. 

med  Forbundsfællen  Østrig  vende  sig  mod  sin  Modstan- 
der mod  Øst. 

Denne  Plan  kom  dog  ikke  til  Udførelse,  fordi  to  Fak- 
torer, som  ikke  var  taget  med  i  Beregningen,  greb  ind 
i  den  og  forandrede  den  fuldstændigt.  Da  nemlig  hele 
Frankrigs  Grænse  mod  Tyskland  som  foran  omtalt  var 
dækket  af  en  Række  stærke  Befæstninger,  mente  den 
tyske  Hærledelse  ikke  at  kunne  naa  sit  Maal:  en  hurtig 
Nedkæmpelse  af  Frankrig,  dersom  disse  Fæstninger  først 
skulde  tages.  Hvis  man  derimod  over  Belgien  rykkede 
frem  mod  den  franske  Nordgrænse,  hvis  Befæstninger 
hverken  var  stærke  eller  i  Orden,  og  saaledes  omgik 
hele  Østfrontens  Fæstningsrække,  mente  man  at  kunne 
naa  Maalet  sikkert  og  let. 

»Tvunget  af  Nødvendigheden«  besluttede  Tysk- 
land, »der  kæmpede  for  sin  Eksistens«,  sig  derfor  til  at 
krænke  det  lille  Belgiens  Neutralitet,  som  var  garan- 
teret af  alle  Stormagter,  deriblandt  Tyskland  selv.  Men 
mærkværdigt  nok  syntes  den  tyske  Generalstab  ikke 
at  have  regnet  med  nogen  videre  Modstand  fra  Belgiens 
Side,  og  da  de  mødte  en  saadan,  som  skønt  Liége  og 
flere  belgiske  Fæstninger  ret  hurtigt  faldt,  dog  sinkede 
Tyskerne  ret  betydeligt  i  deres  Frenmaiarch  mod  Frank- 
rig, foruden  at  det  bandt  en  stor  Del  af  Tysklands  først 
mobiliserede  Stridskræfter,  var  dermed  den  første  Fejl 
indtruffet  i  den  tyske  Felttogsberegning. 

Men  denne  drog  den  anden  efter  sig.  Som  foran 
nævnt  kaldte  Krænkelsen  af  Belgiens  Neutralitet  Eng- 
land frem  paa  Krigsskuepladsen,  da  det  saa  sig  selv 
truet,  naar  den  belgiske  Kyst  og  maaske  senere  de  fran- 
ske Kanalhavne  kom  i  Tyskernes  Hænder.  Just  Bel- 
giernes lapre  Modstand  gav  England  Tid  til  at  kaste  sine 
disponible  Stridskræfter  (100-150,000  Mand  under  Felt- 

marskal  French)  over  paa  Fastlandet,  inden  Frankrig 
endnu  var  slaaet.  Til  at  hjælpe  Belgierne  kom  man 
derimod  forsent;  den  belgiske  Hær  kastedes  tilbage  mod 
Fæstningen  Antwerpen,  hvor  den  holdtes  i  Skak  af  en 
tysk  Hær,  Hovedstaden  Briissel  besattes  af  Fjenden, 
hvis  øvrige  Hære  efter  Namurs  Fald  ilede  frem  mod 
den  franske  Grænse.  Tæt  foran  denne  paa  belgisk 
Grund  traf  de  Fjenderne,  den  fransk-engelske  Hær,  paa 
Linien  Charleroi-Mons,  og  da  den  franske  Hær  var  op- 
marscheret  med  et  Angreb  fra  Øst  for  Øje,  idet  den  fran- 
ske Generalstab  ikke  synes  at  have  ventet  det  tyske  Ho- 
vedangreb ført  gennem  Belgien,  var  de  tyske  Strids- 
kræfter de  Allierede  for  overlegne  og  kastede  dem  tilbage 
ud  af  Belgien  efter  en  haard  Kamp,  hvorunder  særligt 
Englænderne  kæmpede  haardnakket  omkring  Mons.  De 
Allierede  (Franskmændene  og  Englænderne),  over  hvem 
den  franske  General  Joffre  havde  Overkonunandoen, 
maatte  tiltræde  Tilbagetoget,  tæt  fulgt  af  de  tyske  Hære. 
En  Del  af  de  franske  Nordfæstninger  —  som  før  nævnt 
noget  forsømte  —  opgaves  nu  frivilligt  af  Joffre,  som 
foretrak  at  bevare  Felthæren  usvækket  fremfor  at  af- 
give en  Del  af  den  til  Besætning  i  Fæstninger,  hvis 
Værdi  var  tvivlsom,  og  andre  faldt  efter  kortere  eller 
længere  Tids  Modstand  (Maubeuge)  i  Tyskernes  Hæn- 
der. Trods  tapper  Modstand  især  af  Englænderne  mel- 
lem Cambrai  og  St.  Quentin  maatte  ogsaa  den  fransk- 
engelske Felthær  dog  stadigt  vige  yderligere,  og  da  Fjen- 
den endnu  usvækket  pressede  paa,  besluttede  General 
Joffre  for  ikke  at  risikere  en  Katastrofe  ved  at  faa  sin 
Hær  omringet,  et  stort  Tilbagetog  ned  mod  Midtfrank- 
rig. Regeringen  forlod  Paris  og  drog  til  Bordeaux,  og 
det  fransk-engelske  Tilbagetog,  som  udfortes  mesterligt 
uden  Tab  af  Betydning,  fortsaltes  til  et  Stykke  syd  for 

Marnef loden.  Ogsaa  hertil  fulgte  Tyskerne  imidlertid 
efter,  idet  deres  højre  Fløj  under  General  Kluck  i  en 
Bue  mod  Øst  passerede  uden  om  Paris.  Formodentlig 
har  Tyskerne  her  ladet  sig  friste  af  Udsigten  til  at  hid- 
føre en  Katastrofe  for  Fjenden,  thi  de  rykkede  nu  saa 
hurtigt  og  saa  langt  frem,  at  deres  Tilførsel  af  Ammu- 
nition og  Forplejning  dels  ikke  kunde  følge  med,  dels 
kom  i  Uorden,  samtidig  med  at  Tilførselslinierne  kun 
var  mangelfuldt  dækkede  mod  Flankeangreb  vestfra. 
Da  derfor  Joffre  nu  gjorde  Holdt  og  (maaske  paa  Eng- 
lands Forlangende,  der  nu  saa  alle  Kanalhavnene  pris- 
givne Tyskerne)  igen  besluttede  at  gaa  over  til  Of- 
fensiven, hvilket  udførtes  ved  at  en  Hær  fra  Paris  brød 
frem  mod  Tyskernes  højre  Flanke,  maatte  disse  til- 
træde et  Tilbagetog,  der  trods  haardnakkede  og  blodige 
Kampe  ikke  standsede  før  ved  Aisnelinien. 

Og  dermed  var  Tiden  gaaet;  Russerne  begyndte  deres 
Fremrykning  paa  Østfronten;  Belgiernes  tapre  Modstand 
og  Englændernes  Deltagelse  i  Kampen,  hvormed  den 
tyske  Generalstab  ikke  havde  regnet,  havde  umuliggjort 
den  tyske  Plan  om  i  en  Fart  at  slaa  Frankrig  til  Jorden. 
—  Og  den  tyske  Hærledelse  maatte  lægge  Felttogspla- 
nen  om.  Paa  en  Front,  som  fra  den  svejtsiske  Grænse 
følger  den  østlige  Side  af  den  franske  Fæstningslinie 
(fra  Belfort  til  Verdun)  og  derefter  gaar  igennem  Nord- 
frankrig fra  Varennes  tæt  nord  forbi  Reims  og  Soissons 
til  Noyon  og  derefter  drejer  mod  Nord  over  Albert-Arras 
og  Armentiéres,  gravede  den  tyske  Hær  sig  ned  i  Felt- 
forskandsninger,  et  udviklet  Løbegravssystem,  hvor  ud 
af  Modstanderne  ikke  trods  et  Aars  Kamp  har  været  i 
Stand  til  at  drive  dem.  Og  efter  at  den  b€lgiske  Hær 
efter  Fæstningen  Antwerpens  Erobring  i  Oktober  Maa- 
ned  (1914)  havde  sluttet  sig  til  de  Allierede,  og  største 

Delen  af  Belgien  derefter  var  besat  af  Erobrerne,  for- 
længedes Fronten  fra  Frankrig  over  Ypres-Dixmuiden 
til  Havet  ved  Nieuport.  Men  ogsaa  her  stivnede  Kam- 
pen snart,  efter  at  Tyskerne  forgæves  havde  søgt  at 
erobre  ogsaa  det  sidste  Hjørne  af  Belgien;  og  paa  hele 
Fronten  gik  Tyskerne  nu  over  til  Defensiven,  selv  om 
de  stadigt  har  ført  denne  gennem  Angreb  paa  Modstan- 
deren. Men  deres  Plan  var  nu  lagt  om:  de  vilde  nu  først 
søge  at  fremkalde  en,  omend  kun  forelobig  Afgørelse  paa 
Østfronten.  — 

Her  skulde  en  mindre  tysk  Hærafdeling  i  Østpreus- 
sen  tilligemed  den  ostrig-ungarske  Hær  have  holdt  Rus- 
serne Stangen,  indtil  en  Afgørelse  var  naaet  mod  Vest. 
Men  da  denne  paa  Gi^und  af  Belgiernes  Modstand  og  det 
engelske  Hjælpekorps  trak  ud,  kunde  de  svage  tyske 
Stridskræfter  ikke  standse  Russerne  i  Østpreussen,  men 
maatte  trække  sig  tilbage,  saa  at  Fjenden  endog  nær- 
mede sig  Fæstningen  Konigsberg.  Og  heller  ikke  Østri- 
gerne havde  kunnet  løse  deres  Del  af  Opgaven.  Medens 
en  Del  af  Hæren  dækkede  Lemberg,  var  deres  Hoved- 
styrke i  to  Afdelinger  under  Generalerne  Dankl  og  Auf- 
fenberg  rykket  ind  i  Polen  mod  Punkterne  Lublin  og 
Cholm  for  der  igennem  at  rette  et  Stød  mod  den  russiske 
Weichsellinic.  Den  russiske  Overgeneral,  Storfyrst  Ni- 
kolaj, samlede  imidlertid  sin  Hovedstyrke  ost  for  Lem- 
berg, og  da  Østrigerne  ikke  her  kunne  holde  Stillingen, 
niaatle  ogsaa  Dankl  og  Auffenbergs  Hære  tiltræde  Til- 
bagetoget for  ikke  at  blive  afskaarne,  og  dette  kostede 
gennem  det  sumpode,  uvejsomme  Terræn  store  Tab. 
Russerne,  som  nu  havde  faaet  en  stor  Del  af  deres  Hær 
frem,  angreb  derefter  med  stor  Ovemiagt,  saa  at  Østri- 
gerne maatte  fortsætte  Tilbagetoget,  Lemberg  besattes 
af  Russerne,  og  den  østrigske  Fæstning  Przemysl  inde- 

sluttedes  af  Fjenden,  hvis  Hovedst}Tke  fulgte  efter  de 
vigende  Østrigere  helt  frem  til  Dunajecfloden,  hvor  det 
dog  lykkedes  Østrigerne  (vistnok  med  tyske  Forstærk- 
ninger) at  standse  Modstanderen. 

Men  nu  ankom  Forstærkninger  fra  den  tyske  Vest- 
front; først  til  Østpreussen,  hvor  de  tyske  Tropper  under 
Generaloberst  Hindenburgs  Anførsel  i  et  Par  Slag  ved 
de  masuriske  Søer  bibragte  Russerne  et  Nederlag,  der 
tvang  dem  til  at  rømme  Østpreussen,  ja,  endogsaa  satte 
den  tyske  General  i  Stand  til  at  rykke  ind  i  det  russiske 
Guvernement  Suwalki  og  til  at  følge  Fjenden  frem  til 
Njemen. 

Imidlertid  blev  det  nu  ogsaa  nødvendigt  at  række 
Forbundsfællen  Østrig  en  hjælpende  Haand,  og  de  to 
Centralmagter  begyndte  derefter  fra  Posens  Grænse  og 
i  Galizien  en  Fremrykning,  der  tvang  Russerne  det  sid- 
ste Sted  til  at  vige.  Fremmarschen  fortsattes,  indtil 
Hindenburg  stærkt  nærmede  sig  Warschau,  medens 
Østrigerne  stod  foran  den  russiske  Fæstning  Ivanogo- 
rod  og  i  Galizien  havde  naaet  at  undsætte  Przemysl. 

Paa  dette  Tidspunkt  førte  Russerne  imidlertid  stærke 
Hærmasser  frem  over  Nowo-Georgiensk,  som  over  So- 
chatschev  truede  Hindenburgs  venstre  Fløj  samtidigt 
med  at  stærke  russiske  Styrker  ogsaa  fra  Ivanogorod 
rykkede  frem  mod  Østrigerne.  Et  nyt  Tilbagetog  (maa- 
ske  dog  kun  et  strategisk)  blev  nu  foretaget  af  Central- 
magterne, der  undervejs  ødelagde  alle  Kommunikati- 
onsmidler fuldstændigt,  saa  at  Russernes  Fremmarsch 
kun  kunde  foregaa  langsomt,  ligesom  den  desuden  hin- 
dredes af  stadige  Arriéregardekampe.  Russerne  naa- 
ede  dog  til  Slut  frem  til  en  Linie,  der  gik  langs  Warta- 
floden  (paa  dennes  polske  Løb),  ja  en  Kavalleriafdeling 
overskred  endogsaa  Grænsen  og  angreb  en  tysk  Jern- 

banestation  i  Posen;  og  i  Galizien  stod  de  tæt  foran 
Krakau.  Paa  dette  Sted  modte  de  imidlertid  nogen  Mod- 
stand, og  snart  skulde  de  hore  Nyt  fra  Hindenburg  fra 
en  anden  Kant. 

Medens  nemlig  de  henholdende  Kampe  i  Polen  mod 
de  fremtrængende  Russere  især  synes  at  være  udkæm- 
pede af  Østrigerne,  synes  Feltmarskal  Hindenburg  hur- 
tigt at  have  ført  en  Del  af  sine  Tropper  tilbage  til  Posen 
og  ved  Hjælp  af  det  storartede  tyske  Jernbanenet  at 
have  flyttet  dem  mod  Nord  til  Fæstningen  Thorn,  og  her- 
fra foretoges  nu  et  kraftigt  og  heldigt  Fremstod  i  Rus- 
sernes venstre  Flanke. 

Russerne,  der  blev  fuldstændigt  overraskede,  blev 
ved  Wloclawick  og  Kutno  slaaede  og  mistede  et  stort 
Antal  Fanger  og  meget  Materiel,  og  det  tyske  Fremstod 
fortsattes  mod  Byerne  Lodz  og  Lovvicz,  ja  en  Hær- 
afdeling under  General  Mackensen  trængte  endogsaa 
mellem  disse  to  Byer  frem  mod  Jernbanen  Warschau- 
Gzenstochau  (og  naaede  kun  med  Vanskelighed  tilbage). 
Da  samtidigt  Tyskerne  brod  frem  fra  sidstnævnte  By, 
og  Østrigerne  ved  Limanova  i  Galizien  tilføjede  Rus- 
serne et  Nederlag,  maatte  disse  foretage  et  Tilbagetog 
til  en  Linie  langs  Dunajecfloden-Nidafloden-over  Opo- 
czno  til  Pilizafloden,  ligesom  Tyskerne  rykkede  frem  til 
en  Stilling  c.  4  Mil  foran  Warschau,  hvor  de  dog  stand- 
sedes af  russiske  Feltbefæstninger  (Stillingen  paa  denne 
Krigsskueplads  ved  Juletid  1914).  — 

Slaget  mod  Lovvicz  og  Lodz  var  et  Stod  i  Hjerte- 
kulen paa  den  russiske  Hær  og  et  Stod,  som  den  ikke  igen 
forvandt.  Ganske  vist  log  den  endnu  Offensiven  paa 
Flojene,  drev  Tyskerne  ud  af  Guvernemcntct  Suwalki 
og  tilbage  til  de  masuriske  Soer,  men  da  Tyskerne  her 
lorskandscde  sig,  gik  den  russiske  Offensiv  igen  i  Slaa. 

Vcrileuskrigcn.  i» 

Paa  samme  Maade  erobredes  i  Løbet  af  Januar  (1915)  den 
østrigske  Prøvins  Bukøwina,  men  man  standsedes  ogsaa 
her,  da  Grænsen  til  Ungarn  naaedes  (i  Karpatherkæden). 
Tilmed  gik  begge  disse  Fremstød  igen  tabt,  idet  Østri- 
gerne i  Begyndelsen  af  Marts  igen  erobrede  største  De- 
len af  Bukøwina  tilbage  (til  Pruthf løden),  og  snart  efter 
bibragte  Feltmarskal  Hindenburg  for  anden  Gang  Rus- 
serne et  stort  Nederlag  ved  de  masuriske  Søer  og  ryk- 
kede igen  frem  i  Suwalkidistriktet,  hvorfra  Russerne 
ikke  igen  fik  ham  fordrevet.  Ja,  da  et  russisk  Indfald 
i  den  nordlige  Del  af  Provinsen  Østpreussen  (ved  Me- 
mel)  foruroligede  Befolkningen  stærkt,  dreves  Fjenden 
ud  herfra  og  fulgtes  ind  i  Kurland  til  Schawli,  ligesom 
ogsaa  Libau  besattes. 

Og  var  den  russiske  Offensiv  saaledes  resultatløs  paa 
Fløjene,  saa  var  den  det  end  mere  i  Centrum.  Her  havde 
Storfyrsten  nu  skiftet  Aktionsplan  og  besluttet  gennem 
et  Angreb  paa  Ungarn  (mod  Buda-Pest)  at  vinde  en 
delvis  Sejr  ved  at  kaste  sig  over  sin  svageste  Modstan- 
der. I  Løbet  af  Marts  og  første  Halvdel  af  April  rasede 
voldsomme  Kampe  derfor  i  Karpatherpasserne,  som  fra 
Galizien  fører  ned  til  den  ungarske  Slette;  men  da  de 
østrig-ungarske  Hære  fik  Forstærkninger  af  tyske  Trop- 
per, naaede  Russerne  heller  ikke  her  noget  Resultat. 
(Dog  erobrede  de  i  Marts  Fæstningen  Przemysl,  som 
overgav  sig  efter  4>^  Maaneds  Belejring,  men  ogsaa 
denne  Sejr  blev  i  Virkeligheden  betydningsløs). 

Centralmagterne  havde  saaledes  gennem  deres  Kampe 
i  Slutningen  af  November  og  første  Del  af  December 
(1914)  løst  første  Del  af  deres  Opgave  paa  den  østlige 
Krigsskueplads:  at  standse  den  russiske  Fremrykning, 
og  de  kunde  nu  i  Ro  forberede  sig  til  Løsningen  af  an- 
den Del  (se  herom  senere). 

Tyrkiet  og  Italien. 

Men  paa  det  Tidspunkt,  da  Tyskerne  havde  disse 
Forberedelser  i  Orden,  og  da  alt  var  parat  til  deres 
store  Offensiv  mod  Øst,  traadte  en  ny  Stat  ind  i  Rækken 
af  deres  Fjender,  nemlig  deres  tidligere  Forbundsfælle 
Italien,  medens  derimod  en  anden  Stat,  Tyrkiet,  da  alle- 
rede forlængst  havde  taget  Plads  ved  Centralmagternes 
Side. 

En  saadan  Handling  af  det  økonomisk  og  derfor  og- 
saa  militært  svage  osmanniske  Rige  kunde  ved  første 
Øjekast  synes  taabelig,  idet  Tyrkiet  ikke  syntes  at  have 
Udsigt  til  at  vinde  noget,  men  derimod  alt  at  tabe.  Man 
var  derfor  tilbøjelig  til  udelukkende  at  søge  Forklarin- 
gen i  den  ungtyrkiske  Krigsminister  Enver  Pascha  og 
enkelte  andre  ligesindede  tyrkiske  Officerers  Begejstring 
for  Tyskland,  hvor  de  havde  modtaget  deres  militære 
Uddannelse,  og  hvis  Officerer  havde  reorganiseret  den 
tyrkiske  Stridsmagt.  Imidlertid  var  Grunden  nok  den 
fuldtg>'ldige,  at  disse  Ungtyrkere  forstod,  at  Tyskland 
var  den  eneste  Magt,  som  var  i  Stand  til  og  interesseret 
i  at  opretholde  det  tyrkiske  Rige,  med  andre  Ord:  dets 
eneste  sande  Ven,  og  at  Tysklands  Nederlag  snart  vilde 
medføre,  at  Tyrkiet,  som  ikke  længere  havde  nogen  Be- 
skytter, vilde  blive  delt  mellem  Stormagterne  og  det  tyr- 
kiske Riges  nærmeste  Naboer,  kort  sagt:  Tysklands  Ne- 
derlag betod  ogsaa  Tyrkiets  Undergang.  Selvopholdel- 
sesdriften maatte  derfor  byde  det  militært  at  stille  sig 
ved  det  Lands  Side,  til  hvis  Skæbne  ogsaa  Tyrkiets 
Ska^bne  var  knyttet,  og  at  man  ved  dettes  økonomiske 
og  militære  Hjælp  tog  Kampen  op  mod  de  Magter,  som 
dog  efter  et  tysk  Nederlag  ogsaa  engang  vilde  blive  Tyr- 
kiets Ødelæggere.    Altsaa  kastede  Enver  Pasha  og  hans 

Venner  ved  et  Kup  (de  tysk-tyrkiske  Skibe  Goeben  og 
Breslaus  Bombardement  af  russiske  Sortehavshavne) 
deres  Land  ud  i  Striden  som  Tyskland -Østrigs  For- 
bundsfælle. 

Nogen  større  militær  Betydning  fik  dette  ikke  i  Øje- 
blikket. England  landsatte  ganske  vist  Tropper  i  Mes- 
sopotamien,  og  Tyrkiet  truede  i  nogen  Tid  med  et  Ind- 
fald i  Ægypten,  men  intet  af  dette  blev  af  nogen  Vigtig- 
hed, ligesom  heller  ikke  Tyrkernes  Angreb  paa  Kauka- 
sus, der  bandt  og  binder  en  Del  russiske  Tropper,  spil- 
ler nogen  større  Rolle.  Derimod  betød  det  økonomisk 
njeget  for  Gzarens  Rige,  hvis  Østersøkyst  var  blevet  blo- 
keret af  den  tyske  Flaade  og  hvis  største  Delen  af  Aaret 
tilfrosne  Havne  mod  Nord  ikke  kunde  besørge  mere  end 
en  ringe  Brøkdel  af  Ruslands  Handel,  at  den  eneste  Han- 
delsvej mod  Syd,  Udførselskanalen  fra  Sortehavshav- 
nene,  Bosporus  og  Dardanellerne,  ved  Tyrkiets  Krigs- 
erklæring blev  lukket.  Ja,  hen  paa  Foraaret  blev  det 
endogsaa  saa  generende,  at  Ruslands  Allierede  beslut- 
tede at  gøre  sig  store  Anstrengelser  for  at  forcere  Dar- 
danellerne og  erobre  Konstantinopel  for  paa  denne 
Maade  at  skaffe  deres  betrængte  Forbundsfælle  Luft  og 
samtidig  bryde  Tyrkiets  Magt.  En  engelsk-fransk  Flaade 
ankom  derfor  til  Dardanellerne  og  aabnede  Angrebet. 

Imidlertid  havde  man  hos  Vestmagterne  ventet,  at 
dette  Angreb  skulde  bevæge  Balkanmagterne  eller  i  alt 
Fald  nogle  af  dem  til  at  træde  ud  af  deres  Neutralitet 
og  deltage  i  Krigen  paa  de  Allieredes  Side,  saaledes  at 
de  leverede  Landgangstropper  til  Angrebet  paa  Strædet 
og  Tyrkiets  Hovedstad.  Ja,  man  mente  vel  endogsaa 
at  kunne  gøre  sikker  Regning  paa  den  græske  Hær,  da 
den  græske  Ministerpræsident  Venizelos  var  stemt  for 
Grækenlands  Optræden  paa  Krigsskuepladsen  i  de  Alli- 

eredes  Rækker.  Men  da  delle  Haab  glippede  ved  Kong 
Konslanlins  Modsland  (herom  senere),  og  da  ingen  an- 
dre meldle  sig,  maalle  den  engelsk-franske  Flaade  vove 
Angrebel  uden  Stolle  af  Tropper  i  Land.  Forsøget  mis- 
lykkedes totalt,  takkel  være  de  tyrkiske  Minespærringer, 
og  med  Tabel  af  flere  store  Krigsskibe  maalle  de  Alli- 
erede trække  sig  tilbage. 

Der  var  nu  ild^e  andel  al  gore  end  at  samle  Tropper 
til  en  Landgang,  og  da  delle  var  skel,  blev  en  saadan 
i  Slutningen  af  April  foretaget  paa  Gallipolihalvoen, 
hvor  Kampen  siden  har  raset,  uden  dog  endnu  at  have 
bragt  de  Allierede  nogen  Udsigt  til  en  Sejr,  der  nu  vilde 
være  end  mere  kærkommen,  fordi  man  herigennem 
muligvis  kunde  forsyne  Rusland  med  den  Ammuni- 
tion, det  tilsyneladende  saa  haardt  trænger  til.  Alt 
i  alt  har  Tyrkiets  Deltagelse  i  Krigen  saaledes  alligevel 
indirekte  haft  stor  Betydning  for  Centralmagterne,  lige- 
som del  moralsk  har  været  en  Svækkelse  for  de  Alli- 
erede, al  de  ikke  har  kunnet  bryde  den  tyrkiske  Mod- 
stand.   

Del  var  derfor  som  el  Lysglimt  i  Morkel,  da  Stor- 
magten Italien  i  Maj  Maaned  stillede  sig  ved  de  Alli- 
eredes Side,  el  Forhold,  der  blev  end  yderligere  under- 
stregel ved,  at  dette  Land  i  snart  en  Menneskealder 
havde   været   Centralmagternes   Forbundsfælle. 

Straks  ved  Krigens  Begyndelse  erklærede  Italien  sig 
neutral,  idel  det  skod  sig  ind  under,  al  Krigen  fra  dets 
allieredes  Side  var  en  Angrebskrig,  og  at  Forbundsfor- 
pliglelscn  derfor  ikke  traadte  i  Kraft.  Og  skont  man 
fra  tysk-østrigsk  Side  benæglede  delte,  og  Italiens  Hold- 
ning vakte  en  Del  Harme  i  disse  Lande,  var  den  dog 
hos  mange  i  Forvejen  ventet,  og  man  fandt  sig  til  Slut 
nogenlunde  i  det. 

Men  omkring  December  Maaneds  Begyndelse  er- 
klærede de  italienske  Statsmænd,  at  Italien  ved  sit 
Standpunkt  til  Krigen  kun  vilde  lade  sig  lede  af  »den 
hellige  Egoisme«,  med  andre  Ord,  at  det  ikke  længere 
folte  sig  bundet  af  Forbundet  med  Centralmagterne,  men 
kun  vilde  tage  Hensyn  til  sin  egen  Fordel,  og  at  det  bl. 
a.  forlangte,  at  Krigen  skulde  bringe  det  Landvinding, 
enten  som  Betaling  for  Neutralitet  eller  for  væbnet 
Hjælp. 

Meningen  hermed  var  tydeligt  nok  —  maaske  for 
lydeligt  —  den,  at  Italien  ønskede  at  bevare  sin  Neu- 
tralitet, men  at  det  ved  at  true  ventede  at  kunne  faa 
sin  tidligere  Forbundsfælle  Østrig  til  at  tilkøbe  sig  denne 
Neutralitet  ved  til  Italien  at  afstaa  nogle  af  de  italienske 
Distrikter  (Trientino  og  Istrien),  som  endnu  hørte  til 
Habsburgernes  Rige.  Og  om  denne  Politik  samlede  nu 
hele  den  italienske  Nation  sig  og  ventede  den  gennem- 
ført af  Regeringen.  (Ministerpræsident  Salandra  og 
Udenrigsminister  Sonnino). 

Disse  Mænd  fik  imidlertid  til  Modstander  Tysklands 
dygtigste  Diplomat,  idet  Kejser  Wilhelm  paa  Grund  af 
de  særligt  vanskelige  Forhold  udnævnte  den  tidligere 
Rigskansler,  Fyrst  Biilow,  til  tj^sk  Gesandt  i  Rom,  hvor 
Fyrsten  var  særdeles  godt  kendt  med  Forholdene  og 
de  ledende  Personer,  tildels  gennem  sin  Hustru,  en  Dame 
af  det  romerske  Aristokrati.  Og  takket  være  Biilows 
smidige  Diplomati  førtes  Forhandlingerne  nu  i  al  Ven- 
skabelighed baade  i  Wien  og  Rom;  idet  han  stadig  var 
i  Stand  til  atter  at  bringe  dem  i  Gang,  naar  de  truede 
med  at  gaa  i  Staa  eller  briste,  især  paa  Grund  af  den 
gamle  østrigske  Kejser  Franz  Josefs  Utilbøjelighed  til 
at  afstaa  noget  som  helst  Land  til  sin  sydlige  Nabo, 
der  alt  tidligere  havde  berøvet  ham  saa  meget. 

Tildels  paa  Grund  heraf  trak  Forhandlingerne  stadigt 
ud  og  maatte  nærmest  betragtes  som  svævende,  da  man 
endnu  intet  bestemt  Grundlag  havde  at  forhandle  paa, 
men  dette  kunde  Italien  seMølgelig  ikke  i  Længden 
finde  sig  i,  og  stillede  da  efter  tre  Maaneders  Forhand- 
linger paa  Fyrst  Biilows  Opfordring  sine  Krav  i  en 
Note  til  den  østrigske  Regering.  Sehiolgelig  var  disse 
Krav  langt  større,  end  man  kunde  vente  dem  opfyldt 
af  Østrig,  men  ligesaa  selvfolgelig  var  de  beregnede  til 
at  slaa  af  paa.  Men  da  den  østrig-ungarske  Regering 
lod  hengaa  en  Maaned,  inden  den  afgav  sit  Svar,  og  da 
dette  kun  i  yderst  ringe  Grad  imødekom  Italiens  Øn- 
sker, blev  de  italienske  Statsmænd  pludseligt  op- 
skræmte. 

Flere  Maaneder  var  nu  forløbne  uden  at  have  bragt 
noget  Resultat,  ja,  uden  at  Østrig  i  Virkeligheden  endnu 
havde  gjort  Indrømmelser  af  nogen  Betydning;  hvor- 
imod det  for  hver  Dag  befæstede  sin  Grænse  mod  Ita- 
lien stærkere.  Begge  Centralmagter  havde  desuden  i 
Vinterens  Løb  udrustet  uhyre  Reserver,  som  nu  stod 
parate,  og  Fyrst  Biilow  syntes  nu  i  al  Stilhed  at  have 
løst  den  Opgave,  han  ved  sin  Afrejse  til  Rom  havde  sat 
sig:  at  faa  Italien  til  at  forblive  neutral  til  April  Maa- 
neds  Udgang  (1915).  Man  var  nu  naaet  til  Midten  af 
April,  og  de  italienske  Statsmænd  stod  praktisk  talt 
,endnu  med  tomme  Hænder.  Hvad  om  Østrig  blot 
halede  Tiden  ud,  for  en  skønne  Dag,  naar  Situationen 
havde  forandet  sig  til  dets  Fordel,  brat  at  afbryde  For- 
handlingerne og  lade  de  italienske  Ministre  staa  uden 
Gevinst.  Og  denne  Dag  syntes  alt  uhyggelig  nær;  der 
var  ingen  Tid  at  spilde. 

Egentlig  syntes  Salandra  og  Sonnino  allerede  at 
have   betragtet   sig  som  overlistede   og   Stillingen  som 

haablos.  De  afsluttede  derfor  den  24.  April  en  Over- 
enskomst med  Ententemagterne,  som  skulde  træde  i 
Kraft,  hvis  Italien  inden  en  Maaned  erklærede  Østrig 
Krig,  for  ved  denne  at  opnaa,  hvad  det  ved  Forhandlin- 
gerne var  narret  for.  Og  da  Forhandlingerne  stadigt 
væk  ikke  gjorde  stærkere  Fremskridt  i  Wien,  foretog 
Italien  derpaa  det  næste  Skridt  og  opsagde  en  af  de 
forste  Dage  i  Maj  Alliancen  med  Centralmagterne. 

Men  nu  foretog  den  tyske  Regering  en  energisk  Hen- 
vendelse i  Wien  samtidig  med,  at  Biilow  arbejdede  ud- 
holdende i  Rom  for  at  forhindre  et  Brud,  og  den  10.  Maj 
fremkom  der  fra  den  østrigske  Regering  et  Forslag,  som 
i  langt  højere  Grad  end  tidligere  imødekom  Italiens  Øn- 
sker. 

Et  saadant  Skridt  synes  ikke  at  være  ventet  af  Sa- 
landra  og  hans  Udenrigsminister  og  bragte  dem  i  stor 
Forlegenhed.  Af  Angst  for  at  blive  narret  af  Østrig 
synes  de  at  have  bundet  sig  for  stærkt  ved  Aftaler  med 
Ententemagterne  til  igen  at  kunne  trække  sig  tilbage. 
Nu  fremkom  der  fra  østrigsk  Side  et  Forslag,  der  var 
modtageligt  for  Italien  eller  i  det  mindste  kunde  bruges 
som  et  Forhandlingsgrundlag,  og  hvorved  Italien  kunde 
haabe  at  vinde  betydeligt  uden  at  opgive  sin  Neutrali- 
tet. Samtidigt  rykkede  Centralmagterne  hurtigt  frem 
fra  Sejr  til  Sejr  i  Galizien  (senere  herom).  Stillingen 
var  pinlig  for  Salandra  og  hans  Kolleger,  og  da  desuden 
Føreren  for  det  Flertal  i  Deputeretkammeret,  hvortil 
Ministeriet  støttede  sig,  Giolitti,  mente,  at  man  burde 
antage  det  østrigske  Forslag  som  Forhandlingsgrund- 
lag, besluttede  Salandra  at  indgive  sin  Begæring  om 
Demission  for  at  give  Plads  for  et  Ministerium,  der  ikke 
var  bundet  ved  nogen  Aftaler  med  de  Allierede  (14.  Maj). 

Men  Sagen  lod  sig  ikke  længere  standse;  Gaden  tog 

Magten  fra  Regeringen.  Allerede  i  nogen  Tid  havde  Re- 
geringen systematisk  forberedt  Folkestemningen  med  en 
Krig  mod  Centralmagterne  for  Øje,  og  heraf  benyttede 
de  engelsk-franskvenlige  italienske  Kredse  sig,  da  det  var 
klart,  at  Regeringen  vaklede.  Store  Demonstrationer,  an- 
førte af  Garibaldisterne  og  den  fransk-begejstrede  Digter 
d'Annunzio,  fandt  Sted  til  Gunst  for  Krigen  paa  de 
Allieredes  Side.  Man  hyldede  Ministeriet  og  forulæm- 
pede  de  Mænd  (Giolitli  m.  fl.),  man  ansaa  for  dets  Mod- 
standere og  Tilhængere  af  Centralmagterne.  Under  disse 
Forhold  veg  den  altid  forsigtige  Giolitti  (»Italiens  kloge 
Mand«),  der  nu  som  tidligere  aldrig  har  villet  paatage 
sig  noget  upopulært  Hverv,  tilbage  for  at  danne  en  ny 
Regering,  og  henviste  til,  at  Salandra  og  Sonnino,  der 
havde  fort  Landet  til  det  kritiske  Punkt,  nu  ogsaa  maatte 
tage  Ansvaret.  Ministerkrisen  endte  derfor  med,  at  Kon- 
gen nægtede  at  modtage  Ministeriets  Dimission.  Sa- 
landra og  Sonnino  maatte  altsaa  fortsætte,  drevne  frem 
af  den  opagiterede  Folkestemning;  der  var  ikke  længere 
nogen  Mulighed  for  at  dreje  uden  om.  Man  var  paa 
Skraaplanet  og  maatte  fortsætte.  Det  østrigske  Forslag 
blev  derfor  afvist  som  utilstrækkeligt,  og  man  nægtede 
at  fortsætte  Forhandlingerne.  Den  23.  Maj  erklærede 
Italien  sin  tidligere  Forbundsfælle  Krig.*) 


Glæden  over  denne  diplomatiske  Triumf  var  selv- 
følgelig stor  i  alle  de  Allieredes  Stater,  og  ikke  mindre 
syntes  Forventningerne  om  dens  militære  Følger  at 
være,  men  disse  blev  som  bekendt  skuffede.    Efter  seks 


•)  Muligvis  har  dog  ogsaa  P'rygten  for,  at  Østrig,  hvis 
Centralmagterne  sejrede,  vilde  bryde  en  Overenskomst 
med  Italien  (hvis  en  saadan  var  kommet  i  Stand,)  bidra- 
get sit  til  at  skubbe  Italien  over  paa  de  Allieredes  Side. 

Maaneders  Kampe  har  Italien  endnu  intet  Resultat  af 
Betydning  at  opvise  overfor  Østrig,  og  i  Kampene  ved 
Dardanellerne  har  det  ikke  deltaget,  skønt  det 
nu  ogsaa  officielt  har  erklæret  Tyrkiet  Krig.  (Derimod 
er  Krig  ikke  erklæret  mellem  Tyskland  og  Italien,  skønt 
Biilow  straks  ved  den  italienske  Krigserklæring  til  Østrig 
forlod  Rom).  Det  eneste  Resultat  af  Italiens  Deltagelse 
i  Krigen  er  altsaa  som  for  Tyrkiets  Vedkommende  ble- 
vet, at  det  binder  en  Del  af  Modstanderens  Strids- 
kræfter, som  derved  ikke  kan  benyttes  paa  en  anden 
Krigsskueplads,  men  en  afgørende  Vending  i  Krigen 
bragte  det  ikke;  tværtimod. 


Krigen  paa  Østfronten  Sommeren  1915, 

Saavel  i  Frankrig  som  i  Italien,  i  Serbien  og  ved 
Dardanellerne  har  Kampen  saaledes  været  stillestaa- 
ende  hele  Sommeren  1915  igennem,  ja,  lige  siden  man 
efter  Slaget  ved  Marne  faldt  til  Ro  ved  Aisne.  Kun  paa 
Østfronten  har  større  Bevægelser,  som  i  det  foregaaende 
vist,  fundet  Sted,  og  med  Maj  Maaneds  Begyndelse  1915 
oprandt  et  begivenhedsrigt  Tidsrum,  der  i  Løbet  af 
Sommeren  fuldstændigt  skulde  forandre  Stillingen  paa 
den  tysk-østrigsk-russiske  Krigsskueplads.  — 

Vi  saa  i  det  foregaaende,  hvorledes  de  tysk-østrigske 
Hære  havde  løst  første  Del  af  deres  Opgave:  at  standse 
den  russiske  Fremrykning;  men  dette  kunde  kun  være 
et  rent  foreløbigt  Resultat,  hvormed  man  slog  sig  til  Ro, 
medens  man  forberedte  alt  til  den  store  Opgave,  som 
nu  stod  for. 

Denne  maatte  bestaa  i  1)  at  tilbageerobre  det  af 
Fjenden  besatte  egne  Omraade  (d.  v.  s.  Galizien)  og  2) 

at  drive  Fjenden  saa  langt  tilbage  ind  i  hans  eget  Land, 
at  ethvert  truende  Angreb  paa  tysk  og  østrigsk  Terri- 
torium i  Fremtiden  var  udelukket.  Det  første  var  navn- 
lig nodvendigt,  fordi  Russernes  vedvarende  Tryk  i  Kar- 
patherne  betod  en  stadig  Fare  for  Ungarn,  hvis  Be- 
sættelse vilde  hæmme  Østrig  og  desuden  straks  medføre 
Rumæniens  Deltagelse  i  Krigen  paa  de  Allieredes  Side, 
men  desuden  vilde  et  Felttog  paa  Balkan  (som  det  nu 
har  fundet  Sted)  ikke  kunne  føres,  naar  Forbindelses- 
linierne gennem  Ungarn  stadigt  truedes  af  Russerne. 
Var  derimod  ogsaa  Opgavens  anden  Del  løst,  kunde  man 
paa  Østfronten  gaa  over  til  Defensiven  (som  for  Tiden 
i  Frankrig)  og  holde  Stillingen  med  forholdsvis  svage 
Kræfter,  medens  Hovedstyrken  kunde  føres  tilbage  til 
andre  Krigsskuepladser  (Balkan,  Italien  og  Frankrig), 
hvor  en  endelig  Afgørelse  af  Krigen  kunde  naas. 

Selvfølgelig  galdt  det  under  Løsningen  af  Opgaven  om 
at  tilføje  Modstanderen  saa  store  Tab  som  muligt.  Om 
en  Tilintetgørelse  af  den  russiske  Hær,  en  større  Kata- 
strofe, vilde  blive  mulig,  maatte  dog  komme  an  paa  Til- 
fældigheder og  har  neppe  udgjort  en  bestemt  Del  af  den 
tyske  Krigsplan,  lige  saa  lidt  som  de  tyske  Statsmænd 
sikkert  har  ventet  ved  denne  Offensiv  at  kunne  tvinge 
Czarriget  til  en  Seperatfred.  — 

Naar  det  imidlertid  ikke  var  lykkedes  Tyskerne  at 
bibringe  Frankrig  et  afgørende  Slag,  inden  Kampen 
med  Rusland  maatte  optages,  var  det  klart,  at  Central- 
magterne vilde  faa  Brug  for  langt  større  Stridskræfter, 
end  oprindelig  beregnet,  og  de  benyttede  derfor  hele  Vin- 
teren og  de  første  Foraarsmaaneder  til  at  uddanne  store 
Masser  af  Reservemandskab  og  Frivillige,  ligesom  til  at 
forberede  alt  andet  til  det  store  Sommerfelttog  i  vanske- 
lige Egne,  som  nu  maatte  forestaa,  medens  man  gemte 

Felttoget  i  Frankrig  eller  paa  andre  lettere  tilgængelige 
Egne  til  det  kommende  Efteraar  og  Vinter.  Ved  Slut- 
ningen af  April  1915  var  alt  derfor  parat  og  den  2.  Maj 
tog  de  tysk-østrigske  Hære  Offensiven  i  Galizien  for  at 
løse  første  Del  af  deres  nye  Opgave. 

Stødet  blev  rettet  mod  de  russiske  Stillinger  langs 
Dunajecfloden  i  Galizien  af  tyske  Tropper  under  Anfør- 
sel af  General  Mackensen  og  syntes  igen  at  komme  Rus- 
serne ganske  uventet,  saa  deres  Front  brød  sammen 
under  Stødets  Voldsomhed,  og  inden  de  igen  fik  Fod- 
fæste, fortsatte  Tyskerne  deres  Sejrsgang,  hvor  under 
Russerne,  trods  tapper  Modstand,  ikke  var  i  Stand  til  at 
standse  Fjenden.  Frem  over  Biala  og  Wisloka  gik  det, 
saa  at  de  russiske  Styrker  i  Karpatherne,  der  stod  i  Fare 
for  at  blive  afskaarne,  skyndsomst  maatte  trække  sig  til- 
bage med  store  Tab  af  Fanger,  Døde  og  Saarede.  Først 
ved  Sanfloden  standsede  de  t^^sk-østrigske  Hære  for  at 
puste  ud. 

Pavsen  blev  dog  ikke  af  lang  Varighed.  Over  Bro- 
hovedet Jaroslav,  som  de  alt  holdt  besat,  rettede  Ty- 
skerne nordfra  et  S  lød  mod  Fæstningen  Przemysl,  sam- 
tidigt med  at  den  ogsaa  angrebes  vestfra,  og  sydfra  af 
Østrigernes  fra  Karpatherpasseme  frembrydende  Hære. 
Den  endnu  ikke  istandsatte  Fæstning  (den  var  jo  først  i 
Marts  erobret  fra  Østrigerne),  faldt  derfor  hurtigt  eller 
rettere  opgaves  af  Russerne,  der  ikke  turde  binde  større 
Styrker  i  den  og  den  tyske  Fremrykning  fortsattes  nu 
igen.  Det  lykkedes  dog  Russerne  i  nogen  Tid  at  holde 
Stillingen  foran  Lemberg  og  langs  med  Dniestrfloden, 
men  overfor  Mackensens  truende  omgaaende  Bevægelse 
nordfor  Østgaliziens  Hovedstad,  Østrigernes  Tryk  vest  og 
syd  fra  og  den  tyske  General  von  Linsingens  Angreb 
ved  Dniestr,  maatte  Russerne  igen  vige  og  de  østrigske 

Tropper  rykkede  efter  omtrent  K  Aars  Forlob  igen  ind 
i  Lemberg.  Endnu  holdt  Russerne  nogle  Dage  Stand 
langs  Lipafloden  og  nord  derfor,  n:ien  ogsaa  denne  Stil- 
ling maatte  de  opgive  og  da  de  derefter  tog  Stilling  bag 
Floderne  Bug  og  Zlota  Lipa,  havde  Centralmagterne 
praktisk  taget  løst  den  forste  Del  af  deres  Opgave:  at 
rense  det  østrigske  Territorium  for  Fjender  (kun  en  ube- 
tydelig Del  af  det  ostlige  Galizien  var  endnu  i  Fjendens 
Hænder).  — 

Den  tysk-østrigske  Hærledelse  kunde  altsaa  nu  vende 
sig  mod  den  anden  og  større  Del  af  sin  Opgave:  at  drive 
Fjenden  saa  langt  ind  paa  hans  eget  Territorium,  at  et 
Angreb  af  Betydning  paa  tyske  eller  østrigske  Provinser 
ikke  mere  var  muligt,  samt  her  at  indtage  en  saadan 
Stilling,  at  man  ved  at  grave  sig  ned  som  i  Frankrig, 
kunde  holde  Russerne  Stangen  med  forholdsvis  ringe 
Hærmasser,  for  derefter  at  føre  HovedstjTken  mod  andre 
Fronter,  hvor  en  Afgørelse  af  Krigen  kunde  opnaas. 

Det  maatte,  for  at  naa  dette  Maal,  først  og  frenmiest 
være  nødvendigt  at  erobre  hele  Polen,  der  som  en  knyt- 
tet Næve  skyder  sig  ind  mellem  de  tyske  Provinser:  Øst- 
og  Vestpreussen  og  den  østrigske  Landsdel  Galizien, 
fordi  Russerne  stadigt,  saa  længe  de  var  i  Besiddelse  af 
de  polske  Stillinger,  vilde  kunne  true  disse  Landstræk- 
ninger. Saa  snart  de  tyske  og  østrigske  Stillinger  langs 
Bug  og  Zlota  Lipa  derfor  var  tilstrækkeligt  befæstede, 
begyndte  Mackensen  fra  Galizien  sin  Fremrykning  mod 
Nord  op  i  Polen,  foreløbigt  med  Jernbanestationen 
Cholm  som  Maal,  medens  vest  for  ham  en  østrigsk  Hær 
under  Erkehertug  Josef  Ferdinand  rykkede  frem  mod 
Lublin.  Hele  den  russiske  Front  i  Polen  bragtes  her- 
ved i  Fare  og  Russerne  søgte  derfor  ogsaa  ved  Tilførsel 
af  Forstærkninger  og  gennem  haardnakket,  blodig  Mod- 

sland,  at  forhindre  Fjendens  Fremrykning;  men  det  lyk- 
kedes kun  at  sinke  denne,  saa  at  den  fra  nu  af  foregik  i 
et  langsommere  Tempo,  og  samtidigt  med  at  Russerne 
saaledes  maatte  vige  Fjed  for  Fjed  mellem  Weichsel  og 
Bug,  maatte  de  ogsaa  foran  Weichsel  trække  deres 
Tropper  mere  og  mere  tilbage  mod  Ivanovgorod. 

Men  pludseligt  begyndte  deres  Modstander  under 
Feltmarskal  Hindenburgs  Anførsel  ogsaa  nordfra  An- 
grebet med  stor  Voldsomhed.  Fra  Libau  rykkede  en 
Hær  under  von  Below  frem  mod  Riga  og  Diinaburg,  og 
naaede  frem  til  Mitau  og  sydøst  herfor  til  Skopizky  og 
Wilkomirz,  mod  Njemen  og  især  mod  Fæstningen  Kow- 
no  rykkede  von  Eichhorn  frem,  og  i  Nordpolen  trængte 
von  Galwitz  ustandselig  frem  mod  Fæstningerne  langs 
Narevlinien.  Heller  ikke  disse  standsede  de  tyske  Trop- 
per; to  af  Brohovederne,  Pultusk  og  Roshan,  faldt  om- 
trent med  det  samme  og  Tyskerne  naaede  frem  over  Flo- 
den. Haardnakket  holdt  Russerne  endnu  Stand  i  nogen 
Tid,  men  trængtes  nu  haardt  fra  alle  Sider,  Stillingen 
vestfor  Weichsel  maatte  opgives,  ja  Fjenden  gik  end- 
ogsaa  Nord  for  Ivanovgorod  over  Floden,  og  da  Rus- 
serne igen  ikke  turde  binde  de  nødvendige  Styrker  til  en 
Fæstning,  hvis  Holdbarhed  man  ikke  turde  anslaa  til 
et  længere  Tidsrum,  stod  ingen  anden  Udvej  tilbage, 
end  Fæstningens  Rømning.  Snart  fulgte  Ostrolenkas 
Fald  efter.  I  Sydpolen  trængte  Østrigere  og  Tyskere  sta- 
digt frem,  Lublin  og  Gholm  besattes,  hele  Wieprzf lo- 
dens vestlige  Bred  blev  renset  og  endelig  maatte  Russerne 
nu  ogsaa  opgive  Polens  Hovedstad,  Warschau,  som  røm- 
medes omtrent  uden  Kamp.  Ustandselig  fortsattes  Til- 
bagetoget, under  heftig  Modstand  fra  Russernes  Side,  nu 
mod  den  nedre  Bug,  kun  Fæstningen  Nowo-Georgiewsk, 
hvori  Russerne  havde  efterladt  en  større  Besætning,  holdt 

de  i  nogen  Tid,  men  maatte  derefter  overgive  den,  hvor- 
ved 85,000  Fanger  faldt  i  Tyskernes  Hænder  foruden 
meget  Materiel.  Da  havde  alt  Fæstningerne  Lomsha 
og  Kowno  maatte  give  tabt,  og  Centralmagterne  trængte 
allerede  frem  mod  Fjendens  anden  Forsvarslinie:  Nie- 
men  over  Grodno,  Bielostok,  Bielsk  til  Fæstningen  Brest- 
Litowsk. 

Heller  ikke  her  var  Russerne  imidlertid  i  Stand  til  at 
standse  sine  Modstandere;  angrebet  fra  tre  Sider  delte 
Brest-Litowsk  Skæbne  med  de  øvrige  russiske  Fæstnin- 
ger; ogsaa  den  russiske  Front  foran  Niemen  maatte  nu 
trækkes  tilbage.  Fæstningen  Ossowetz  opgaves  og  da 
Fjenden  var  trængt  frem  gennem  Bielowiskaskoven  og 
over  Prushanisumpene,  maatte  ogsaa  Grodno  rømmes. 
Skridt  for  Skridt  blev  Kampen  derefter  fortsat  ostpaa,  og 
Fronten  gik  i  Begyndelsen  af  September  fra  Mitau  — 
sydvest  for  Friedrichsstadt  —  over  Skopiszky-Wilko- 
mirz  —  c.  3  Mil  vest  for  Wilna  —  over  Orany-Skidel 
—  langs  Zelviankaflodén  til  Stationen  Kossow.  Langs 
Jernbanelinien  til  Pinsk  var  Feltmarskal  Mackensens 
Hær  naaet  til  Drohiczyn.   —  —  — 

Standser  man  saa  et  Øjeblik  her  og  spørger,  hvad 
Tyskerne  da  nu  havde  opnaaet,  saa  maa  Svaret  blive: 
De  havde  generobret  Galizien  (første  Del  af  deres  Op- 
gave), de  havde  besat  Polen,  Kurland  og  store  Dele  af 
Lithauen,  havde  tilintetgjort  Fjendens  Fæstningslinier 
og  havde  bibragt  ham  et  Tab,  der  alene  i  Fanger  ud- 
gjorde over  1  Million  Mand.  Herved  maatte  ogsaa  deres 
Hovedopgave  siges  at  være  løst,  idet  en  Linie  fra  Riga- 
bugten over  Mitau  til  Kowno  ved  Niemen,  langs  denne 
Flod  over  Grodno  til  Brest-Litovsk,  derefter  langs  Bug- 
floden og  i  Galizien  Zlota  Lipa  og  Dniestr  til  den  ru- 
mænske Grænse  vilde  være  godt  egnet  som  Forsvarslinie. 

Og  dog  besluttede  de  at  benj^tte  ogsaa  Sommerens  sidste 
Maaned  til  at  forfølge  deres  Sejr  videre,  drive  Fjenden 
endnu  længere  mod  Øst  og  saaledes  yderligere  forbedre 
deres  egen  Stilling. 

Tager  man  da  Østfronten  nordfra,  saa  er  der  derefter 
sket  følgende:  De  tyske  Fortropper  er  skudt  frem  til  tæt 
ved  Riga  og  den  sydlige  Bred  af  Diinafloden  er  renset 
for  Fjender,  der  kun  enkelte  Steder  holder  nogle  Broho- 
veder og  ogsaa  mod  Fæstningen  Dunaburg  har  de  tyske 
Tropper  kæmpet  sig  frem  til  kort  Afstand  fra  Fæstnin- 
gen. Hele  Jernbanelinien  Dunaburg- Vilna  er  nu  i  deres 
Hænder  og  Linierne  skudte  frem  til  paa  Højde  med  Po- 
stavj?",  hvor  de  har  gravet  sig  ned  og  hvorfra  Russerne 
ikke  igen  har  kunnet  fordrive  dem.  Den  befæstede  By 
Vilna,  som  derefter  angrebes  fra  Nord,  Vest  og  Syd, 
maatte  hurtigst  rømmes  af  Russerne,  som  kun  med  Nød 
og  næppe  undgik  at  blive  omringede  ved  en  omgaaende 
Bevægelse  af  Hindenburgs  Hær,  hvis  Tropper  endogsaa 
en  Dags  Tid  naaede  frem  til  Molodezno.  Ogsaa  Byerne 
Slonim  og  Novogrodek  samt  Jernbaneknudepunktet  Ba- 
ranovicz  faldt  derpaa  i  Hænderne  paa  Centralmagternes 
Hære,  som  øst  for  Niemen  rykkede  videre  frem.  Men  i 
Slutningen  af  September  forskandsede  de  sig  ogsaa  paa 
denne  Del  af  Fronten  og  deres  Linie  gaar  her  over  Byerne 
Smorgonie,  Olszany,  Lubscza  ved  Niemens  øvre  Løb  og 
øst  for  Baranovicz  langs  Szarafloden.  Mackensens  Hær, 
som  rykkede  frem  gennem  Sumpene,  besatte  Pinsk  og  tog 
derefter  Stilling  bag  Jasioldafloden. 

Men  ogsaa  paa  den  sydlige  Del  af  Fronten  gik  Cen- 
tralmagterne yderligere  frem.  Østrigerne  under  Pu- 
hallo  rykkede  over  Bug  frem  gennem  Wladimir  ind  i 
Wolhynien,  hvor  Kovel  besattes.  Herefter  vendte  man 
sig  mod  Syd  og  Fæstningerne  Lutzk  og  Dubno  toges, 


49 

ligesom  man  ved  et  Frontangreb  i  Galizien  drev  Rus- 
serne tilbage  fra  Zlota  Lipa  til  Strypa  og  derefter  videre 
til  Sereth.  Men  her  er  den  tysk-ostrigske  Fremr^'kning 
bragt  til  Standsning  af  Russerne  under  General  Ivanow, 
der  ved  heftige  Angreb  hist  og  her  har  bragt  Kampen 
til  at  bølge  noget  frem  og  tilbage.  Dog  holder  Central- 
magternes Tropper,  der  nu  her  fores  af  den  tyske  General 
von  Linsingen,  i  det  væsentlige  en  Linie,  som  i  det  nord- 
lige følger  Styrfloden,  derefter  gaar  noget  øst  for  Lutzk, 
Dubno  og  Brody,  men  vest  om  Tarnopol,  sydvest  for 
hvilken  Russerne  endog  et  Sted  er  naaet  frem  til  Strypa; 
syd  for  Dniestr  staar  Østrigerne  derimod  paa  russisk 
Grund  ned  til  den  rumænske  Grænse.    — 

Alt  i  alt  synes  Tyskerne  altsaa  paa  hele  Fronten  at 
have  forskandset  sig  og  at  være  gaaet  over  til  Defen- 
siven, selv  om  denne  ogsaa  her  som  mod  Vest  føres  of- 
fensivt; kun  ved  Riga  og  Diinaburg  kæmper  de  sig  lang- 
somt frem  mod  disse  Steder.  Og  hele  deres  strategiske 
Opgave  mod  Øst  maa  dermed  siges  at  være  løst,  end- 
ogsaa  bedre  end  det  af  Hensyn  til  Formaalet  var  nød- 
vendigt. Men  de  har  ved  denne  yderligere  Frenu-ykning 
desuden  opnaaet  en  Forkortning  af  deres  Front  ved  de 
mellem  Minsk  og  Pinsk  liggende  Sumpe  og  de  syd  her- 
for liggende  Rokitnosumpe,  og  endelig  er  ved  Fremryk- 
ningen til  Diinalinien  Vejen  beredt  til  en  kommende 
Fremrykning  mod  Petrograd  (hvis  en  Besættelse  af 
denne  By  paa  et  senere  Tidspunkt  af  Krigen  skulde 
blive  ønskelig).  —  — 

Spørger  man  derefter  endnu  engang,  hvad  Tyskerne 
saa  har  naaet  paa  Østfronten,  saa  maa  Svaret  blive  det: 
De  har  opnaaet  en  strategisk  god  Stilling,  der  tillader 
dem,  idet  de  gaar  over  til  Defensiven,  med  en  relativ 
ringe   Hærstyrke   at  holde   Russerne   Stangen,   medens 

Vcrdecskrinfii.  •* 

deres  Hovedslj^rke  har  kunnet  føres  bort  til  andre  Fron- 
ter, hvor  afgørende  Resultater  kan  opnaas  (Serbien, 
Italien  og  Frankrig);  med  andre  Ord:  Tj^skland  har  fore- 
løbigt sikret  sig  mod  sin  største  og  stærkeste  Modstander 
og  kan  derefter  rette  sit  Slag  mod  de  andre,  for  om  mu- 
ligt at  knuse  dem.  — 

Først  og  fremmest  har  Centralmagterne  vendt  sig 
mod  Balkan,  mod  det  lille  Serbien  og  dets  Forbundsfælle 
Montenegro,  men  til  denne  Kamp  har  de  desuden  faaet 
Hjælp  af  en  ny  Kampfælle,  Bulgarien.  Det  er  derfor 
nødvendigt,  at  vi  omtaler  den  diplomatiske  Kamp  paa 
Balkan  noget  nærmere,  for  saa  til  Slut  at  gengive  de 
militære   Resultater,   som  her  er   opnaaet. 


Balkanproblemet 

Vender  vi  da  saa  tilbage  til  Balkan,  hvor  vi  jo  be- 
gyndte denne  Pjece,  var  af  Halvøens  seks  Stater  jo  nu 
allerede  de  tre  (Serbien  ,Montenegro  og  Tyrkiet)  Delta- 
gere i  Krigen,  medens  tre  endnu  var  neutrale,  nemlig 
Rumænien,  Bulgarien  og  Grækenland. 

Af  disse  havde  dog  Grækenland,  som  før  nævnt,  alle- 
rede engang  staaet  paa  Krigens  Rand,  idet  de  Allierede, 
da  de  i  Februar  Maaned  1915  aabnede  Angrebet  paa  Dar- 
danellerne,  tilbød  Grækenland  store  Landudvidelser  i 
Lilleasien  under  engelsk-fransk  Garanti,  hvis  det  vilde 
deltage  i  Krigen  med  et  Landgangskorps;  og  den  græske 
Førsteminister,  Venizelos,  saa  heri  en  Chance  for  at 
virkeliggøre  de  græske  Drømme  om  et  Stor-Hellas.  Han 
foreslog  derfor  i  et  Statsraad  Kong  Konstantin  en  Alli- 
ance med  Ententemagterne,  medens  man  mente  at  kunne 
afværge  et  Angreb  fra  Bulgarien  ved  til  dette  Land  at 

afstaa  Havnen  Kavalla  med  dens  Opland  (hvad  dog 
næppe  vilde  have  tilfredsstillet  Bulgarien,  hvis  Maal  er 
Saloniki).  Men  da  saa  vel  Kongen  som  den  græske  Ge- 
neralstabschef var  af  den  Formening,  at  Centralmag- 
terne vilde  gaa  ud  af  Krigen  som  Sejrherrer,  og  da  de 
ikke  turde  stole  paa  Bulgariens  Neutralitet,  turde  den 
førstnævnte  ikke  følge  Venizelos'  Plan,  men  vilde  sta- 
digt opretholde  Grækenlands  Neutralitet  og  Følgen  blev 
et  Brud  mellem  Kongen  og  den  mægtige  Minister.  Denne, 
som  sikkert  ved  sin  Demission  havde  troet  at  kunne 
tvinge  Kongen  til  at  give  efter,  blev  skuffel,  idet  Kongen 
lod  Gunaris  danne  et  nyt  Kabinet,  som  opløste  Rigsda- 
gen og  bevarede  Landets  Neutralitet. 

Ganske  vist  vendte  Venizelos  efter  Valgene  tilbage 
med  Majoritet  i  Kammeret,  men  Kong  Konstantins  Syg- 
dom udskod  Kammerets  Sammentræden  og  dermed  Mi- 
nisterskiftet.    Da  Venizelos  endelig  i  August  Maaned 
vendte  tilbage  til  Magten,  var  Situationen  gansEe  for- 
andret.   Ikke  alene  havde  Centralmagterne  nu  en  Række 
Sejre  bag  sig,  som  maatte  raade  Balkanstaterne  til  at 
være  forsigtige  med  at  slutte  sig  til  deres  Fjender,  men 
Italiens  Deltagelse  i  Krigen  paa  de  allieredes  Side  havde 
desuden  fuldstændigt  ændret  Udsigterne  for  Grækenland 
til  Gevinst  ved  at  gaa  med  Ententen,  idet  de  Territorier 
i  Lilleasien,  som  for  var  tilbudt  det,  nu  til  Dels  var  til- 
sikrede Italien  af  dets  Allierede.    Der  var  derfor  for  Græ- 
kenland i  Øjeblikket  ikke  andet  at  gore  end  at  se  Tiden 
an,  og  desuden  maatte  jo  som  ovenfor  nævnt  ogsaa  For- 
holdet til  Bulgarien  ordnes,  for  at  denne  Fjende  fra  den 
anden  Balkankrig  ikke  skulde  falde  Grækenland  i  Ryg- 
gen under  en  eventuel  Kamp  ved  Ententens  Side. 


Ogsaa  Rumænien,  hvis  Deltagelse  i  Krigen  Gang  paa 

Gang  er  blevet  bebudet  af  de  Allierede,  har  hidindtil 
holdt  sig  udenfor  denne.  Hertil  bidrog  vel  nok  i  Begyn- 
delsen mest  den  gamle  Hohenzollernkonge,  Karols,  ty- 
ske Sindelag,  men  ogsaa  blandt  Befolkningen  har  Stem- 
ningen været  stærkt  delt:  for  de  Allierede,  for  Central- 
magterne og  for  vedvarende  Neutralitet.  At  største  Delen 
har  være  stemt  for  Krig  mod  Centralmagterne  er  dog 
vist  ikke  tvivlsomt,  idet  de  Allierede  her  har  kunnet  friste 
med,  at  Rumænien  som  Løn  for  sin  Deltagelse  skulde 
have  de  østrig-ungarske  Provinser  (Transsilvanien  og 
den  sydlige  Del  af  Bukovina),  hvis  Befolkning  for  stør- 
ste Delen  er  rumænsk.  Men  som  forsigtige  Statsmænd 
har  Rumænerne  endnu  holdt  sig  tilbage,  hvortil  ogsaa 
de  russiske  Nederlag  sikkert  væsentlig  har  bidraget,  og 
desuden  maatte  det  ogsaa  for  Rumænien  være  af  Betyd- 
ning at  vide,  hvorledes  dets  sydlige  Nabo,  Bulgarien, 
vilde  stille  sig,  idet  dette  Land  ogsaa  truer  Rumænien 
i  Ryggen. 

Saa  var  altsaa  til  Slut  Resultatet  det,  at  Nøglen  til 
hele  Situationen  paa  Balkan  var  kommet  til  at  ligge  i 
Bulgarien,  i  Sofia,  ja,  vel  egentlig  hos  Bulgarernes  Czar, 
som  altid  har  været  sin  egen  Udenrigsminister.  Man 
vil  kunne  forstaa,  at  han  efter  det  (i  denne  Pjeces  første 
Kapitel  meddelte),  ikke  just  kunde  anses  for  at  være  en- 
tentevenlig. Serbien  og  Montenegro  stod  i  Ententens 
Rækker,  Grækenland  hældede  dertil,  det  var  Bulgariens 
Fjender  fra  1913;  og  bag  dem  stod  Rusland,  Serbiens 
mægtige  Beskytter  fra  dengang,  og  Frankrig,  Græken- 
lands Støtte,  medens  England  havde  været  en  ligegyldig 
Tilskuer  til  Bulgariens  Ydmygelse.  Kun  eet  Sted  havde 
Bulgarien  fundet  en  udstrakt  Haand,  som  ganske  vist 
da  kun  kunde  yde  det  ringe  Hjælp,  nemlig  hos  Østrig- 

Ungarn.    Der  var  altsaa  ikke  her  Grund  for  de  Allierede 
lil  at  nære  stort  Haab  om  Hjælp. 

Men  foreløbigt  havde  Bulgarien  holdt  sig  uden  for 
Krigen  og  jo  mere  Tiden  gik,  af  des  større  Vigtighed 
blev  det  for  Ententen  at  sikre  sig  Bulgariens  Støtte;  fra 
først  af  især  til  Konstantinopels  Indtagelse,  for  derved 
at  naa  frem  til  det  betrængte  Rusland,  men  senere  efter 
de  russiske  Nederlag  ogsaa  fordi  Bulgariens  Tilslutning 
til  Ententen  sikkert  vilde  drage  ogsaa  Grækenland  og 
Rumænien  over  paa  denne  Side  og  saaledes  i  et  nyt  Bal- 
kanforbund skabe  Centralmagterne  en  ny  betydelig 
Fjende.  De  Allieredes  Statsmænd,  som  maaske  ikke 
fuldt  ud  havde  Øjnene  op  for,  at  der  maatte  eksistere 
en  hemmelig  Aftale  mellem  Sofia  og  Centralmagterne, 
lod  derfor  i  hvert  Fald  som  ingenting  og  haabede  vel 
ved  tilstrækkeligt  store  Tilbud  at  kunne  faa  Bulgarien  til 
at  bryde  en  mulig  eksisterende  Overenskomst. 

Spørgsmaalet  maatte  da  blive:  hvad  og  hvor  meget 
Ententen  kunde  byde. 

Bulgarernes  Ønsker  er  fire  (og  i  det  skjulte  endnu  et 
femte),  nemlig: 

1)  at  opnaa  den  Del  af  Macedonien  som  ved  Buka- 
restfreden 1913  tilfaldt  Serbien, 

2)  de  græske  Erobringer,  som  skiller  Vestbulgarien 
fra  Ægæerhavet  med  Havnene  Kavalla  og  først  og  frem- 
mest Genstanden  for  Bulgariens  brændende  Attraa,  Sa- 
loniki, 

3)  det  af  Tyrkerne  i  1913  generobrede  Stykke  af  Tra- 
kien  ned  til  Enos-Midialinien, 

og  4)   det   til  Rumænien  ved   Bukaresterf reden  af- 
staaede  Territorium  med  Byen  Silistria. 
Hvad  kunde  nu  de  Allierede  bvde  heraf? 

Man  tilbod  straks  paa  Tyrkiets  Bekostning  Enos- 
Midialinien,  som  Bulgarien  ganske  vist  selv  ved  sit  An- 
greb paa  Tyrkiet  skulde  erobre,  men  dette  Distrikt  var 
jo  for  saa  vidt  Bulgarien  sikkert  nok.  Naar  man  der- 
efter gik  videre,  kunde  Ententen  ikke  give  mere  bestemte 
Løfter,  idet  alt  skulde  afhænge  af  Krigens  Udfald,  d.  v. 
s.  af  hvilke  Kompensationer  man  til  den  Tid  var  i  Stand 
til  at  give  Serbien,  Grækenland  og  maaske  Rumænien. 
Deraf  fulgte  desuden,  at  Bulgariens  Overtagelse  af  de 
nye  Landsdele  først  til  den  Tid  kunde  finde  Sted. 

Paa  et  saadant  Grundlag  afslog  den  bulgarske  Rege- 
ring imidlertid  klogeligt  —  belært  af  Erfaringerne  fra 
1913  —  at  forhandle;  den  forlangte  at  faa  det  hele  nær- 
mere præciseret.  Men  herved  kom  Ententemagterne  i 
Knibe,  thi  som  lige  nævnt  var  det  ikke  deres  Eje,  men 
andre  Staters  Omraader,  de  under  disse  Forhandlinger 
selvraadigt  disponerede  over,  og  Underhandlingerne  gik 
derfor  meget  trevent  (hvad  sikkert  netop  var  det,  den 
bulgarske  Regering  vilde  opnaa). 

Først  da  de  russiske  Nederlag  i  Juli  og  August  for 
Alvor  skræmmede  de  Allierede  op  og  fik  dem  til  at  se 
sig  om  efter  nye  Forbundsfæller,  der  kunde  drage  en  be- 
tydeligt Del  af  Centralmagternes  Hære  imod  sig  og  da 
deres  eneste  Mulighed  for  at  finde  en  saadan,  bestod  i 
Balkanforbundets  Genoprettelse  (udvidet  med  Rumæ- 
nien), tog  de  med  mere  Alvor  og  Iver  fat  paa  Forhand- 
lingerne i  Sofia,  fordi  Bulgarien,  som  før  nævnt,  var 
blevet  Nøglen  til  hele  Balkanproblemet. 

England,  Rusland  og  Frankrig  forlangte  derfor  af 
deres  lille  Forbundsfælle  Serbien,  at  det  erklærede  sig 
villig  til  at  afslaa  i  det  mindste  en  Del  af  Macedonien 
til  Bulgarien  og  overfor  sine  mægtige  Alleredes  truende 
Sprog  turde  Serbien  til  Slut  ikke  andet  end  give  efter. 

Dog  var  det  kun  en  Del  af  det  af  Bulgarien  ønskede 
macedonske  Territorium,  som  Serbien  erklærede  sig  vil- 
lig til  at  aflevere  og  det  stillede  som  absolut  Betingelse, 
at  Landstrækningerne  først  efter  Krigen  maatte  udleveres 
til  Bulgarien  og  først,  naar  Serbien  i  Bosnien  og  andre 
østrig-ungarske  Provinser  havde  faaet  rigeligt  Veder- 
lag. At  Bulgarien  ikke  vilde  gaa  ind  paa  denne  sidste 
Betingelse  var  givet,  men  rimeligvis  vilde  et  Tryk  fra 
Ententens  Side  nok  kunne  have  løst  denne  Vanskelighed 
ved  at  faa  Serbien  til  helt  at  give  Køb  paa  dette  Punkt, 
værre  vilde  det  derimod  være  blevet  at  faa  det  endnu 
neutrale  Grækenland  til  at  afstaa  Ha\Tien  Kavalla  med 
dens  Opland,  som  man  ogsaa,  for  at  have  nogen  Udsigt 
til  Held,  maatte  tilbyde  Bulgarien.  Men  inden  man  kom 
saa  langt  havde  dette  Land,  d.  v.  s.  dets  Regering  (Czar 
Ferdinand),  alt  aabenlyst  taget  sit  Parti  —  som  Central- 
magternes Allierede  og  Grundene  hertil  er  ikke  vanske- 
lige at  forstaa,  naar  man  blot  vil  betragte  Sagen  upar- 
tisk og  nøgtern. 

Selv  om  det  nemlig  var  Ij-kkedes  de  Allierede  at  faa 
saa  vel  Serbien  som  Grækenland  til  at  indvillige  i  de 
ovenfor  omtalte  Landafstaaelser  og  til  at  udlevere  dem 
straks,  saa  vilde  Sagerne  dog  for  Bulgarien  stille  sig 
saaledes: 

a)  at  Serbien  kun  var  villig  til  at  afstaa  en  Del  af 
Macedonien,  medens  Bulgarien  ønskede  det  hele. 

b)  at  Grækenland  kun  skulde  afstaa  Kavalla  og  Lan- 
det omkring  denne  By,  medens  Bulgarernes  vigtigste 
Ønske  er  Saloniki  og  altsaa  alt  Landet  hertil. 

Og  Bulgarien  maatte,  naar  Ententen  sejrede  (til  Dels 
ved  dets  egen  Hjælp)  og  Grækenland  og  Serbien  da  gik 
ud  af  Krigen  meget  forstørrede,  for  bestandigt  opgive 


56 

Haabet  om  at  udvide  sig  paa  disse  Staters  Bekostning 
og  altsaa  senere  at  opnaa  Resten  af  det  ønskede,  ja 

c)  det  maatte  tværtimod  med  Erfaringerne  fra  den 
anden  Balkankrig  for  Øje  frygte  for,  at  man,  naar  Sej- 
ren var  ^^ndet,  igen  berøvede  det  dets  Andel,  idet  Græ- 
kenland og  Serbien  i  Fællesskab  erobrede  det  afstaaede 
tilbage,  i  hvilket  Tilfælde  ingen  Garanti  af  England, 
Frankrig  og  Rusland  efter  disse  Landes  Stilling  til  Bul- 
garien de  sidste  Aar,  vilde  have  stor  Værdi, 

og  endelig  vilde 

d)  Ententens  Sejr  ifølge  russiske  Ministres  Udsagn 
medføre,  at  Konstantinopel  gjordes  til  en  russisk  By, 
og  at  dermed  alle  Bulgariens  Forhaabninger  (dets  hem- 
melige 5te  Ønske)  om  engang  at  indlemme  den  i  det 
bulgarske  Rige,  maatte  skrinlægges. 

Og  saa  var  jo  endda  alt  afhængig  af  Ententens  Sejr, 
der  selv  ved  Rumæniens,  Bulgariens  og  Grækenlands 
Tilslutning,  ikke  kunde  siges  at  være  sikret.  — 


Sluttede  Bulgarien  sig  derimod  til  Centralmagterne 
kunde  det  i  Tilfælde  af  disses  Sejr  (der  dog  var  mere 
sandsynlig)  opnaa  hele  Macedonien  og  en  Del  af  Tyr- 
kiet som  Vederlag  for  sin  Hjælp  og  det  vilde  som  For- 
bundsfælle af  de  sejrrige  Centralmagter  og  overfor  et 
slagent  Serbien  være  sikret  mod  at  blive  berøvet  Sejrens 
Frugter.  Hvis  Grækenland  desuden  skulde  blive  ind- 
draget i  Krigen  paa  de  Allieredes  Side  og  dermed  komme 
til  at  dele  deres  Nederlag,  vilde  Bulgarien  ogsaa  overfor 
dette  Land  kunne  faa  sine  Ønsker  fuldt  ud  opfyldte  og 
naa  sit  Maal:  Saloniki;  i  ethvert  Fald  vilde  det  senere 
som  Centralmagternes  Forbundsfælle  (og  altsaa  dækket 
af  dem  mod  et  Angreb  i  Ryggen)  let  gennem  en  Krig 
kunne  fratage  det  da  isolerede  Grækenland  det  om- 
stridte Territorium. 

Men  desuden  vilde  Tyrkernes  Herredomme  ved  Cen- 
tralmagternes Sejr  opretholdes  i  Konstantinopel  og  der- 
med staar  den  Udvej  Bulgarien  aaben  engang  med  Tiden 
i  et  belejligt  Øjeblik  at  gøre  Regnskabet  med  Tyrkerne 
endeligt  op  og  endogsaa  blive  Herre  i  det  gamle  Byzants. 

Kort  sagt:  Bulgarien^  vilde  som  Centralmagternes 
Forbundsfælle  straks  faa  en  stor  Del  af  sine  Ønsker  op- 
fyldte, være  sikret  imod,  at  Krigens  Frugter  senere  igen 
berøvedes  det  og  endda  vilde  Vejen  til  den  fulde  Opfyl- 
delse af  dets  Drømme  engang  i  Fremtiden  staa  det 
aaben.*) 

Chancerne  vejet  mod  hinanden,  kunde  Valget  derfor 
ikke  syrnes  svært  for  en  klartseende  bulgarsk  Statsmand 
som  Kong  Ferdinand,  der  ene  har  sit  Lands  Storhed  for 
Øje;  Bulgariens  Fremtid  krævede  dets  Tilslutning  til 
Centralmagterne.  — 

Medens  de  Allieredes  Gesandter  i  Sofia  endnu  kun 
drev  Forhandlingerne  med  den  bulgarske  Regering  ret 
langsontt,  havde  Bulgarien  allerede  gjort  det  første 
Skridt  henimod  Alliancen  med  Tyskland-Østrig-Tyr- 
kiet. Ved  en  Overenskomst  med  den  sidstnævnte  Magt, 
forpligtede  det  sig  til  Neutralitet  over  for  dette  Land, 
mod  til  Gengæld  at  opnaa  et  Stykke  af  det  attraaede 
Territorium  i  Trakien,  nemlig  et  Stykke  begrænset  mod 
Nord  af  Tundschafloden  og  senere  efter  en  Linie  gaaende 
8  km  øst  for  Maritzafloden  til  Enos.    Det  opnaaede  her- 


•)  Med  Hensyn  til  dets  Ønsker  overfor  Rumænien  vilde 
Centralmagterne  vel  kun  kunne  give  det  ringe  Haab. 
medens  de  Allierede  maaske  kunde  give  det  større  Udsig- 
ter, men  ganske  vist  vilde  derved  ogsaa  Faren  for,  at 
Bulgarien  igen  mistede  det  hele  overfor  en  græsk-serbisk- 
rumænsk Koalition  blive  storre,  saa  at  Chancerne  her 
for  de  to  Parter  i  Verdenskrigen  maatte  siges  at  staa  lige. 

ved  foruden  den  større  By  Dimotika,  ogsaa  en  af  Adria- 
nopels Forstæder  Karagatsch  (Adrianopel  som  Fæst- 
ning er  altsaa  færdig  og  kan  ikke  engang  i  Fremtiden 
standse  Bulgarerne  paa  Vej  mod  Konstantinopel)  og  des- 
uden vil  i  Fremtiden  hele  Jernbanen  fra  Bulgarien  til 
dets  eneste  Havneby  ved  det  ægæiske  Hav,  Dedeagatsch, 
der  hidtil  paa  et  Stykke  gik  gennem  Tyrkiet,  nu  fuldt 
ud  gaa  gennem  bulgarsk  Territorium. 

Allerede  i  Juli  1915  begyndte  Rygterne  om  denne 
Overenskomst  at  sive  ud  og  i  August  antog  de  stadigt 
fastere  Form,  om  man  end  fra  Sofia  dementerede  dem 
paa  forskellig  Maade  og  gjorde  alt  for  at  berolige  Enten- 
ten. Just  paa  denne  Tid  fandt  jo  Russernes  endelige 
Sammenbrud  Sted  i  Polen,  mere  end  nogen  Sinde  galdt 
det  derfor  for  de  Allierede  om  at  vinde  Bulgarien  og 
deres  Gesandter  arbejdede  nu  af  fuld  Kraft  i  Sofia,  me- 
dens de  samtidigt  i  Belgrad  tvang  Serbien  til  de  før- 
næ\Tite  store  Indrømmelser  overfor  dets  østlige  Nabo 
for  derved  at  faa  genoprettet  Balkanforbundet. 

At  Bulgarien  ligefrem  tænkte  paa  at  tage  Central- 
magternes Parti,  synes  Ententens  Diplomati  dog  besyn- 
derligt nok  ikke  at  have  regnet  med.  Men  hidindtil 
havde  Bulgarien  jo  ganske  vist  ogsaa  holdt  sig  alle  Ud- 
veje aabne.  Med  Østrig  fandtes  rimeligvis  kun  mundt- 
lige Aftaler,  som  man  næppe  vilde  betænke  sig  paa  at 
bryde,  hvis  Krigslykken  gik  Centralmagterne  imod,  og 
selv  om  man  saa  sin  Fordel  ved  disses  Sejr  for  da  at 
slutte  sig  til  dem,  havde  man  dog  endnu  set  Tiden  an, 
for  at  være  sikker  paa  at  koname  paa  den  rigtige  Side. 
Først  i  Slutningen  af  Juli  er  rimeligvis  en  skriftlig  Over- 
enskomst mellem  Bulgarien  og  Tyskland-Østrig  blevet 
afsluttet  og  selv  denne  blev  endnu  i  to  Maaneder  holdt 
hemmelig  for  det  stadigt  ivrigere  arbejdende  Entente- 
diplomati. 

Dette  naaede  imidlertid  intet  med  sine  Bestræbelser; 
under  allehaande  Paaskud  trak  den  bulgarske  Regering 
Tiden  ud  uden  at  besvare  de  Allieredes  Forslag  og  i 
Begrundelsen  af  September  blev  det  klart,  at  en  Over- 
enskomst med  TjTkiet  var  afsluttet.  De  Allieredes  Di- 
plomati beg^Tidte  at  ane  det  værste;  endnu  forsøgte  de  at 
vinde  Bulgarien  eller  i  det  mindste  at  faa  det  til  at  for- 
holde sig  neutralt  mod  store  Landudvidelser,  men 
for  hver  Dag,  der  gik,  blev  det  mere  klart,  at  Czar  Fer- 
dinand og  hans  Ministre  havde  taget  deres  Parti,  og  da 
de  tysk-østrigske  Kanoners  Torden  ved  Belgrad  og  Se- 
mendria  den  20.  September  1915  bebudede  et  nyt  tysk- 
ostrigsk  Balkanfelttog,  gav  Regeringen  i  Sofia  Ordre  til 
at  mobilisere. 

Der  kunde  næppe  længere  være  nogen  Tvivl  om  Bul- 
gariens Holdning,  og  dog  opgav  Ententens  Diplomati, 
skønt  det  vel  ikke  skænkede  Ministerpræsident  Rados- 
lavovs  beroligende  Erklæringer  videre  Tiltro,  endnu 
ikke  Æivrei,  og  Forhandlingerne  fortsattes.  Men  da  nu 
tyske  Officerer  ankom  til  Sofia  og  ansattes  i  det  bul- 
garske Krigsministerium  og  i  Generalstaben,  var  det 
klart,  at  Slaget  var  tabt  for  de  Allierede.  Ganske  vist 
søgte  man  endnu  at  skræmme  Czar  Ferdinand  og  hans 
Ministre  tilbage,  man  tog  alle  Tilbud  til  Bulgarien  til- 
bage og  samtidigt  overrakte  Rusland  paa  Ententens 
Vegne  det  lille  Land  et  Ultimatum.  Men  for  den  bul- 
garske Regering  gaves  der  ingen  Vej  tilbage,  Ruslands 
Ultimatum  blev  ikke  besvaret  tilfredsstillende.  Enten- 
tens Gesandter  afrejste,  og  midt  i  Oktober  begyndte  Bul- 
garien som  Centralmagternes  Allierede  Angrebet  paa 
Serbien.     Centralmagterne  var  nu  fra  to  blevet  til  fire. 


Et  Øjeblik  saa  det  ud,  som  om  ogsaa  Ententemagterne 

herved  vilde  faa  en  ny  Forbundsfælle.    Alt  i  1913  havde 
Grækenland  nemlig  afsluttet  en  Traktat  med  Serbien, 
hvorefter  de  to  Lande  skulde  støtte  hinanden  overfor 
et  bulgarsk  Angreb,  og  da  nu  Centralmagterne  angreb 
Serbien,      tillod     Venizelos      de      Allierede      (fransk- 
engelske Tropper)  at  gaa  i  Land  i  Saloniki,  for  med 
denne  By  som  Basis  at  komme   Serberne   til  Hjælp. 
Han  nedlagde  kun  en  formel  Protest  mod  Landsætnin- 
gen og  udtalte  ogsaa  i  Deputeretkammeret,  at  det  var 
Grækenlands  Pligt  at  ile  Serbien  til  Hjælp,  saa  snart 
det  bulgarske  Angreb  begyndte,  og  han  fik  i  denne  An- 
ledning et  Tillidsvotum  af  Kammeret.    Men  da  styrtede 
Kong  Konstantin  for  anden  Gang  sin  berømte  Mini- 
ster, idet  han,  der  nu  var  mere  overbevist  om  Central- 
magternes Sejr  end  nogen  Sinde  før,  og  derfor  ikke  vilde 
lade  sit  Land  opgive  Neutraliteten  og  deltage  i  en  Kamp, 
som  han  antog  vilde  ende  med  dets  Ødelæggelse,  erklæ- 
rede ikke  at  kunne  følge  Venizelos'  Politik  til  dens  yder- 
ste  Konsekvenser.     Venizelos,   som  mente,    at   Krigen 
mod  Bulgarien  dog  var  uundgaaelig  før  eller  senere  og 
at  Grækenlands  eneste  Chance  laa  i  Forbundet  med  de 
Allierede,  indgav  derfor  straks  sin  Begæring  om  Demis- 
sion.    I  hele  Europa  fulgte  man  Krisen  med  Spæn- 
ding, men  efter  faa  Dages  Forløb  dannede  Zaimis  et  nyt 
Ministerium  af  Grækenlands  gamle  Partiførere,  med  det 
Program  at  opretholde  Neutraliteten,  selv  om  heller  ikke 
han  modsatte  sig  de  Allieredes  Benyttelse  af  Saloniki. 
Heller  ikke  Englands  Tilbud  om  at  ville  afstaa  Øen  Cy- 
pern til  Grækenland  kunde  bevæge  Kong  Konstantin  og 
hans  Ministre  (Zaimis  er  nu  afløst  af  Skuludis)  til  at 
opgive  Neutraliteten,  som  indtil  nu  er  bevaret. 


Heller  ikke  Rumænien  har  hidindtil  brudt  denne, 
skønt  et  stort  ententevenligt  Parti  agiterer  voldsomt  der- 

for.  Landets  Silling  maa  ogsaa  siges  at  være  blevet 
yderst  vanskelig  ved  Bulgariens  Tilslutning  til  Central- 
magterne, hvorved  det  kan  angribes  saavel  fra  Sj^d  som 
fra  Nord,  hvad  der  med  Landets  geografiske  Form  hur- 
tigt kan  blive  ødelæggende  for  det,  især  paa  et  Tids- 
punkt, da  Ruslands  militære  Stilling,  trods  alle  Smaa- 
sejre,  ikke  kan  siges  at  være  gunstig.  Rumænien  har 
derfor  afslaaet  at  give  russiske  Tropper  Tilladelse  til 
Gennemmarsch  med  et  Angreb  paa  Bulgarien  for  Øje. 


Resultatet  af  alle  Diplomatiets  Anstrengelser  paa  Bal- 
kan var  altsaa  blevet  et  Nederlag  for  Ententen  ved  Bul- 
gariens Tilslutning  til  Tyskland-Østrig.  Overfor  denne 
Koalition  har  det  lille  Serbien  selvfølgelig  ikke  kunnet 
holde  Stand.  Paa  hele  Fronten  fra  Donau  til  Jernporten 
gik  Centralmagternes  Tropper  paa  forskellige  Steder 
over  Donau  og  Sava  og  efter  en  heftig  Kamp,  hvor  under 
Belgrad  og  Semendria  erobredes,  fik  de  fast  Fodfæste 
paa  serbisk  Grund.  Medens  en  østrigsk-tysk  Hær  der- 
efter fra  Belgrad  kæmpede  sig  frem  mod  Syd,  trængte 
Tyskerne  under  von  Galwitz  frem  i  den  ostlige  Morava- 
dal,  hvor  snart  Poscharewatz  faldt  i  deres  Hænder. 

Nu  begyndte  ogsaa  Bulgarerne  ost  fra  Angrebet.  Mod 
Nord  lykkede  en  Hær  frem  mod  Zajecar  og  Knasche- 
watz,  medens  den  hojre  Fløj  nordligst  søgte  at  faa  For- 
bindelse med  de  tysk-østrigske  Tropper  fra  Orsova  og 
venstre  Fløj  angreb  Pirot.  En  Tid  lang  holdt  Se^-berne 
Stand,  men  Presset  mellem  de  to  Fjender  var  for  stærkt; 
nord  for  Negotin  fik  de  Forbindelse  med  hinanden  og 
medens  de  tysk-østrigske  Tropj>er  stadigt  trængte  Ser- 
berne tilbage  mod  Syd,  erobrede  Bulgarerne  ved  Storm 
de  førnævnte  Byer,  deriblandt  ogsaa  Pirot  og  rykkede 
nu  videre  frem  mod  Vest. 

Imidlertid  var  en  større  bulgarsk  Hær  fra  Kysten- 

dil  over  Egri  Palauka  rykket  ind  i  Macedonien,  dog  at 
dens  hojre  Fløj  gik  mod  Vranja,  der  toges  med  Storm. 
I  selve  Macedonien  formaaede  Serberne  dog  i  Begyndel- 
sen kun  at  gøre  ringe  Modstand  og  Byerne  Kotschana, 
Istip  og  Kiipruli  (Veles)  betegnede  Bulgarernes  Sejrs- 
gang mod  Syd,  medens  de  i  Centrum  efter  Kampe  ved 
Stracin  og  Kumanovo  besatte  den  gamle  serbiske  Ho- 
vedstad, Yskyb.  Herfra  gik  de  mod  Nordvest  og  be- 
satte det  vigtige  Katschanikpas,  hvorved  den  (nordlige) 
serbiske  Hovedhær  (især  efter  at  Bulgarerne  ogsaa  havde 
besat  Tetovo  (Kalkadelen),  blev  afskaaret  fra  Forbindel- 
sen med  den  sydlige  Hær,  som  opererede  med  Monastir 
som  Basis,  og  med  Saloniki,  ligesom  ogsaa  omtrent  hele 
Jernbanelinien  Saloniki — Nish  (fra  sidstnævnte  By  til 
Syd  fra  Kiipriili)  nu  var  i  Bulgarernes  Magt. 

Ganske  vist  havde  Ententemagteme  nu  besluttet  at 
hjælpe  deres  smaa  Forbundsfæller  paa  Balkan  og 
fransk-engelske  Tropper  landsattes  i  Saloniki,  hvorfra 
de  førtes  frem  til  den  serbiske  Grænse;  men  deres  ringe 
Antal  gjorde,  at  de  intet  kunde  udrette  overfor  Bulga- 
rerne, som  syd  for  Linien  Kiipruli — Istip  havde  besat  en 
stærk  Stilling  og  medens  den  franske  højre  Fløj  hid- 
indtil kun  har  formaaet  at  holde  de  bulgarske  Styrker 
ved  Strumitza  i  Skak  og  deres  Centrum  har  maattet  ind- 
skrænke sig  til  i  Egnen  ved  Krivolac  at  afslaa  Bulgarer- 
nes Angreb,  har  deres  venstre  Fløj  kun  med  Nød  og 
Næppe  kunnet  opnaa  Forbindelse  med  den  serbiske 
Sydhær  ved  Czrnfloden,  men  har  ikke  kunnet  rykke 
den  til  Hjælp. 

Imidlertid  fortsatte  de  østrigsk-tysk-bulgarske  Hære 
deres  Fremrykning  i  Nordserbien.  Den  4.  November 
faldt  Kragujevac  i  deres  Hænder  og  snart  efter  naaede 
de  frem  til  den  vestlige  Moravadal,  i  hvilken  Kraljevo 

besattes  den  6.  Den  8.  led  Krushewatz  samme  Skæbne. 
Men  da  havde  Serberne  alt  den  5.  November  lidt  et  langt 
større  Tab,  idet  Bulgarerne  nævnte  Dag  trængte  ind  i 
den  serbiske  Centralfæstning  Nish.  Over  hele  Fronten 
trængte  de  forenede  Hære  derefter  videre  mod  Syd  gen- 
nem de  serbiske  Bjerge  og  den  20.  Novbr.  maatte  Ser- 
berne rømme  det  sidste  Stykke  gammelserbisk  Jord. 
Novo  Warosh,  Sjenitza  og  Novibazar  er  i  Fjendens 
Hænder,  Pristina  og  Mitrowiza  ligesaa,  og  ogsaa  paa 
de  montenegrinske  Tropper  er  Angrebet  nu  i  fuld  Gang, 
saa  at  begge  de  to  smaa  slaviske  Staters  Dage  dermed 
synes  talte. 

Men  om  de  efter  Freden  igen  vil  opstaa,  maa  selv- 
følgelig afhænge  af  hele  Krigens  Udfald,  det  vil,  som  vi 
nu  skal  se,  sige:  af  Ententens  Mulighed  for  paa  andre 
Krigsskuepladser  at  tilkæmpe  sig  en  afgørende  Sejr. 

Er  det  da  muligt?  Just  det  vil  vi  nu  undersøge 
nærmere. 


Krigens  sandsynlige  Udfald. 

stillingen. 

Vi  har  altsaa  opgjort  Krigens  militære  og  diploma- 
tiske Resultater  til  Datum,  og  vi  maa  nu  kaste  et  Blik 
over  Stillingen  og  derunder  betragte  de  Forhold,  som 
under  de  kommende  Begivenheder  kan  faa  Indflydelse 
paa  Udfaldet,  selv  om  dette  kun  sker  indirekte,  nem- 
lig for  Tysklands  Vedkonmiende:  dets  Pengemidler,  dels 
Forsyning  med  Levnedsmidler,  samt  Muligheden  for 
at  del  kan  udlonmie  sit  Soldalcrmateriale,  og  for  de 
Allieredes  Vedkonmiende:  Ammunitionssporgsmaalet.  — 

Der  var  vel  nok  før  Krigen  i  hele  Europa  intet,  som 

man  i  den  Grad  under  en  eventuelt  kommende  Krig, 
betragtede  som  Tysklands  Akilleshæl  som  Rigets  Penge- 
væsen; allerede  ved  Krigens  Begyndelse  antog  man  al- 
mindeligt, at  dette  —  trods  det  i  Juliustaarnet  opsparede 
Krigsfond  —  vilde  svigte  overfor  de  store  Summer,  som 
blot  Mobiliseringen  vilde  kræve.  Til  at  tilfredsstille  de 
Krav,  som  en  Krig,  der  varede  mere  end  nogle  faa  Maa- 
neder,  stillede,  ansaa  man  det  for  fuldstændigt  ude  af 
Stand.  Men  i  al  Stilhed,  uden  at  andre  end  netop  Fag- 
mændene i  Udlandet  havde  bemærket  det,  havde  de 
tyske  Finansmænd  mobiliseret  ogsaa  det  tyske  Finans- 
væsen  i  Løbet  af  det  sidste  Par  Aar  før  Krigen,  saa  at  alt 
i  det  kritiske  Øjeblik  var  parat,  og  den  tyske  National- 
bank kunde  straks  ved  Krigens  Begyndelse  forstrække 
Regeringen  med  de  Pengemidler,  som  var  nødvendige, 
indtil  det  første  Krigslaan  var  tegnet.  Rigtignok  skete 
dette  kun  ved,  at  man  udstedte  en  Mængde  Pengesedler, 
hvorved  Marken  faldt  i  Kurs;  men  da  dette  i  Virkelig- 
heden kun  faar  Betydning  i  Forholdet  til  Udlandet,  og 
da  den  tj^ske  Udenrigshandel  paa  Grund  af  den  engelske 
Blokade  er  blevet  indskrænket  til  en  Ubetydelighed,  har 
dette  Kurstab  ikke  kunnet  faa  nogen  større  Betydning. 
Hvad  selve  Krigslaanene,  hvorved  ialt  30  Milliarder  nu 
er  tegnede,  angaar,  har  Tegningen  hidindtil  været  fuldt 
tilfredsstillende,  ja  endogsaa  tre  østrigske  Milliardlaan 
maa  siges  efter  Dobbeltmonarkiets  Forhold  at  være  lyk- 
kedes over  al  Forventning.  Forklaringen  er  selvfølgelig 
den,  at  det  er  de  samme  Penge,  som  stadigt  gaar  igen; 
Staten  faar  dem  ind  gennem  Laanene  og  bruger  dem  i 
Landet  selv  til  Forsyningerne  til  Hæren.  Fra  Befolk- 
ningen vender  de  saa  ved  næste  Tegning  igen  tilbage  til 
Statskassen.  Dette  vil  selvfølgelig  kunne  fortsættes  i 
det  uendelige,  naar  blot  Tilliden  til  Krigens  Udfald  er 

til  Stede,  d.  v.  s.  saa  længe  de  tyske  Tropper  sejrer,  og 
saa  længe  Patriotismen  er  til  Stede  i  Folket.  Desuden 
har  jo  ogsaa  de  i  Belgien  og  Nordfrankrig  udskrevne 
Krigsskatter  indbragt  en  betydelig  Sum.  Det  kan  derfor 
allerede  nu  fastslaas,  at  af  Mangel  paa  Penge  vil  Tysk- 
land ikke  konmie  til  at  standse  Krigen. 

Heller  ikke  den  af  England  iværksatte  Udsultnings- 
krig  vil  sikkert  fore  til  dette  Maal,  ja,  end  ikke  bidrage 
dertil.  Tyskland  havde  ved  Krigens  Begyndelse  saa 
store  Forraad,  at  det  kunde  holde  alt  gaaende,  indtil  Re- 
geringen fik  Ernæringsproblemet  lost,  takket  være  Ty- 
skernes gode  Disciplin  og  store  Organisationstalent. 
Det  er  naaet  dels  gennem  en  Indskrænkning  i  Forbru- 
get (som  sikkert  i  de  fleste  Lande  kunde  gennemføres 
uden  Skade,  ja,  endogsaa  til  Gavn  for  Befolkningens 
Helbred),  og  dels  ved  en  Omlægning  af  Kosten,  saaledes 
at  man  nu  spiser  andet  end  tidligere.  Ogsaa  her  kan 
det  nu  fastslaas  med  Sikkerhed,  at  den  tyske  Jord  er  i 
Stand  til  at  frembringe  Fodemidler  til  hele  Nationen. 
Da  et  Overskud  af  Fødemidler  i  alt  Fald  i  Aar  har  kun- 
net skaffes  fra  de  besatte  Dele  af  Belgien  og  Frankrig 
(ja,  endogsaa  fra  Kurland  skal  man  have  hentet  en  Del 
af  Hosten)  og  man  i  Fremtiden  vil  kunne  gøre  Regning 
paa  Tilførsel  fra  Bulgarien  og  Lilleasien,  maa  Planen 
om  ved  Udsultning  at  kue  Centralmagterne  siges  at  være 
mislykkedes  for  bestandigt.  De  vil  Aar  for  Aar  kunne 
frembringe,  hvad  Befolkningen  vil  behøve.  Dermed  er 
dog  ikke  sagt,  at  det  netop  bliver  de  Fodemidler  Be- 
folkningen, og  især  den  velhavende  Del  af  den,  helst 
onsker  sig,  eller  at  ikke  Spekulation  kan  skrue  Priserne 
saa  højt  op,  at  det  kan  falde  Fattigfolk  vanskeligt  at 
betale  dem.  Men  herpaa  kan  der  raades  Bod;  det  af- 
gørende er  blot,  at  tilstrækkeligt  til  Befolkningens  Er- 

Verdrnskrlgen  5 

næring  er  til  Stede,  og  derom  kan  der  ikke  mere  være 
Tvivl. 

Enkelte  kloge  Hoveder  har  saa  sat  deres  Lid  til  Kob- 
beret og  har  regnet  ud,  at  den  tyske  Ammunitionsfa- 
brikation  inden  længe  maatte  standse  af  Mangel  paa 
dette  Metal  og  saaledes  Centralmagterne  bukke  under 
paa  Grund  af  Ammunitionsmangel.  Heller  ikke  denne 
Trøst  har  dog  længe  kunnet  bevares,  idet  Sagkyndige 
har  gjort  opmærksom  paa,  at  der  i  Tyskland  paa  f.  Eks. 
Lokomotiver  og  Masser  af  andre  Ting  fandtes  Kobber, 
som  uden  Skade  kunde  undværes,  i  saadanne  Mængder, 
at  der  vilde  være  nok  til  mange  Aars  Krigsforbrug.  Heri 
synes  endda  ikke  at  være  medregnet  de  uhyre  Kobber- 
mængder, man  i  Tyskland  som  i  andre  Lande  har  i 
mange  Bygningers  Kobbertage,  hvori  der  sikkert  alene 
vilde  være  nok  til  flere  Aar.  For  Resten  vil  jo  sikkert 
rigelige  Forsyninger  i  Fremtiden  kunne  fremskaffes  fra 
Lilleasiens  Kobberminer,  saasnart  Forbindelsen  mellem 
Konstantinopel  og  Berlin — Wien  fuldt  ud  er  genoprettet. 

Vender  man  sig  saa  endelig  fra  ovennævnte  Hypo- 
these,  som  nærmest  havde  Kuriositetens  Interesse,  til 
den  ulige  vigtigere  Paastand:  at  Tyskland  dog  i  Læng- 
den vil  forbløde  sig,  idet  dets  hidtidige  Sejre  har  ko- 
stet uhyre  Tab,  skal  her  først  anføres,  at  Verdensbladet 
»Times«  i  Slutningen  af  August  1915  kom  til  det  Re- 
sultat, at  Tyskland  havde  mobiliseret  ialt  8  Millioner 
Mand  og  at  heraf  hidindtil  1  Mill.  var  gaaet  tabt.  Man 
vil  maaske  herimod  anføre,  at  de  tyske  Tabslister  dog 
opviser  et  langt  højere  Tal,  men  dette  medfører  ikke,  at 
ovennævnte  Opgørelse  er  urigtig,  thi  langt  den  største 
Del  af  de  paa  Tabslisterne  opførte  er  letsaarede,  som 
snart  igen  helbredte  vender  tilbage  til  Fronten.  Mange 
af  dem  gaar  endda  igen  paa  Listerne;  saaledes  havde 

man  f.  Eks.  fra  den  kortvarige  første  Balkankrig  Eks- 
empler paa,  at  Soldater  for  tredje  Gang  fra  Lasarettet 
vendte  tilbage  til  Fronten.  Naar  de  tyske  Tab  derfor  trods 
over  et  Aars  Krig  sikkert  med  Rette  kun  kan  anslaas 
til  omtrent  iVi  Gang  ovennævnte  Tal,  er  Forklaringen 
rimeligvis  den,  at  de  efter  de  første  blodige  Kampe  i 
Belgien  hurtigt  har  draget  Lære  af  Krigens  Erfaringer 
og  har  lært  at  økonomisere  ogsaa  med  Mandskabet.  Selv 
om  der  stadigt  finder  og  ogsaa  i  Fremtiden  vil  finde 
uhyre  blodige  Kampe  Sted  paa  en  mindre  Del  af  Fron- 
ten, vil  selv  et  Tab  af  20—30,000  Mand  i  saadanne  en- 
kelte Kampe  jo  dog  ikke  i  det  store  Hele  være  af  nogen 
Betydning.  Paa  den  russiske  Krigsskueplads  gælder  det 
sikkert,  at  Tyskerne  ud  over  enkelte  saadanne  Kampe 
har  manøvreret  deres  Modstandere  ud  af  Stillingerne, 
men  derimod  ikke  har  taget  dem  med  Storm  med  der- 
med tilhørende  store  Tab.  Ellers  maatte  der  ogsaa  til 
de  1  Mill.  fangne  Russere  svare  et  Tab  af  døde  og  saa- 
rede,  som  vilde  andrage  et  Tal  til  Ugunst  for  Russerne 
paa  flere  Millioner.  Men  netop  det  store  russiske  Fan- 
getal beviser,  at  det  er  ved  Manøvrer  (hvorved  Dele  af 
den  fjendtlige  Hær  afskæres  fra  Tilbagetoget),  at  Sej- 
rene først  og  fremmest  er  vundne.  Noget  lignende  gæl- 
der om  Kampene  i  Serbien,  hvor  det  dobbelte  Angreb 
af  Tyskerne— Østrigerne  nordfra  og  Bulgarerne  østfra 
har  beseglet  Serberhærens  Skæbne  mere  end  de  enkelte 
Kampe,  hvori  for  Resten  ogsaa  Tyskernes  overlegne 
Artilleri  har  spillet  en  afgørende  Rolle. 

At  »Times«  af  det  ovennævnte  Tal  (7  Mill.  som  Ty- 
skernes Restbeholdning)  slutter,  at  da  Tyskerne  endnu 
ikke  anvender  alle  disse  syv  Millioner  ved  Fronten, 
skulde  dette  skyldes  tysk  Ammunitionsmangcl,  vil  dog 
vist  næppe   Bladet  selv  fastholde   ved  nærmere   Efter- 

tanke,  dertil  har  den  tyske  Ammunitionsfabrikation  vist 
sig  at  være  for  uhyre.  Forklaringen  turde  vel  simpelt 
hen  være  den,  at  Tyskerne  intet  Steds  anvender  flere 
Tropper  end  nødvendigt  for  at  løse  de  stillede  Opgaver, 
som  de  jo  ogsaa  stadigt  har  løst  med  det  tilstedeværen- 
de Mandskab,  og  at  Resten  holdes  i  Reserve  i  Hjemlan- 
det; med  andre  Ord,  at  de  ogsaa  paa  denne  Maade  øko- 
nomiserer med  Menneskematerialet  (og  med  Transport- 
midlerne). 

Anslaar  man  derfor  Tysklands  samlede  Krigsstyrke 
til  8  Millioner  og  Østrig-Ungarns  til  ca.  3%  Mill.,  ialt 
altsaa  11 K  Mill.,  og  herfra  drager  et  samlet  Tab  af  ca. 
2K  Mill.,  bliver  der  for  Centralmagterne  Hære  tilbage 
paa  9  Mill.  Mand,  hvortil  saa  kommer  ca.  H  Mill.  Bul- 
garer samt,  naar  Tyskerne  besørger  Udrustningen  og 
Ammunitionen,  mindst  1>4  Mill.  tyrkiske  Soldater.  En- 
hver vil  deraf  kunne  forstaa,  at  om  nogen  Forblødning, 
der  kunde  afgøre  Krigen  til  Fordel  for  Ententemagterne, 
kan  der  ikke  blive  Tale,  saa  meget  mindre  som  Central- 
magternes store  aarlige  Rekruttilgang  delvist  vil  dække 
Hullerne. 

Intet  af  disse  Spørgsmaal  giver  altsaa  noget 
Haab  om  Sejr  for  de  Allierede  ad  denne  indirekte  Vej, 
og  Resultatet  maa  derfor  blive  (som  vel  ogsaa  nu  de 
fleste  er  klare  klare  over  det),  at  Tyskland  kun  kan  be- 
sejres militært,  d.  v.  s.,  det  skal  slaas  paa  Valpladsen. 
Først  naar  de  Allierede  rykker  ind  i  Tysklands  Hjerte, 
vil  de  kunne  sejre. 

Men  er  der  da  ikke  en  Mulighed  for,  at  de  Allierede 
til  denne  Kamp  kan  opnaa  aktiv  Hjælp  f.  Eks.  ved  at 
en  eller  flere  af  de  Magter,  som  nu  er  neutrale,  stiller 
sig  ved  Ententens  Side?  Lad  os  se  lidt  nærmere  her- 
paa. 

Hjælpen  kunde  i  ethvert  Tilfælde  kun  ventes  fra  fire 
Magter,  fra  de  neutrale:  Amerika,  Rumænien  og  Græ- 
kenland, samt  fra  den  passive  asiatiske  Forbundsfælle, 
Japan.    Lad  os  lage  den  sidste  først. 

Gang  paa  Gang  har  der  gaaet  Rygter  om,  al  Japan 
ogsaa  vilde  gribe  aktivl  ind  i  Krigen  i  Europa,  og  skønt 
Rygterne  ikke  kunde  siges  al  være  synderligt  sandsyn- 
lige, vandt  de  dog  Tiltro  hos  mange,  men  har  dog  nu 
sikkert  faaet  Dødsstødet.  Sagen  er  jo  den,  at  Mika- 
doens snu  Statsmænd  allerede  nu  har  opnaaet  alt,  hvad 
de  ønskede.  Krigen  skulde  bringe  dem.  Ingen  Magt  i 
Verden  vil,  hvorledes  end  Krigens  Udfald  bliver,  igen 
være  i  Stand  til  at  fraviiste  dem  Kiautschau.  Hvorfor 
skulde  da  Japan  lade  Tusinder  af  sine  Sønner  forbløde 
i  Europas  indre  Krige?  Nej,  Japan  har  faaet  sit  Regn- 
skab med  Tyskland  gjort  op,  og  dets  næste  Fjende  hed- 
der nu  Amerika,  og  derefter  Frankrig  og  Holland,  saa 
vist  som  Løsenet  for  de  smaa  »Japs«  er:  ((Asien  for 
Asiaterne((.  Hvorfor  skulde  Japan  da  spilde  Kræfterne 
i  Europa,  naar  Fjenden  hedder  Amerika,  og  naar  Ja- 
pan i  Virkeligheden  slet  ikke  er  interesseret  i  Frankrigs 
Sejr  over  Tyskland,  men  blot  i  begges  størst  mulige 
Svækkelse.  Hvis  Japanernes  Hjælp  skulde  købes  f.  Eks. 
ved  Afstaaelsen  af  fransk  Bagindien,  mon  saa  i  Virke- 
ligheden en  Fred  med  Tyskland  (som  jo  dog  er  en  eu- 
ropæ^isk  Magt)  vilde  blive  Frankrig  dyrere.  Mon  egent- 
lig ikke  Japanerne  vilde  foretrække  den  sikre  Erobring 
af  de  franske  Besiddelser,  som  Frankrig  jo  ikke  nu  kan 
forsvare,  for  den  usikre  Kamp  paa  Europas  Valpladser? 

Men  dertil  kommer,  at  Japans  Deltagelse  i  Krigen 
i  Europa  med  %  Million  Mand  og  mindre  vilde  være 
uden  Betydning  (ja,  selv  den  M  Mill.  vilde  i  Virkelig- 
heden være  bilydningslos  med  Hensyn  til  Krigens  Ud- 

fald)  næppe  i  Praksis  vilde  være  mulig.  Var  det  ikke 
nelop  den  umaadelige  Afstand,  som  i  1904 — 05  førte  til 
Ruslands  Nederlag  i  Manschur  i  et;  uden  Tvivl,  og  nu 
vilde  endnu  større  Vanskeligheder  (længere  Afstande, 
Transport  tildels  til  Søs)  gøre  sig  gældende  for  Japa- 
nernes Vedkommende.  Sikkert  vilde  saadanne  japan- 
ske Tropper  hurtigt  blive  værdiløse  paa  Grund  af  Am- 
munitions- og  Forplejningsvanskeligheder,  og  skulde  de 
paa  den  anden  Side  have  deres  Forsyninger  fra  russi- 
ske, engelske  eller  franske  Depoter,  vilde  det  hele  jo 
intet  hjælpe,  da  det  jo  ikke  saa  meget  er  Mandskab,  som 
netop  Ammunition  de  Allierede  mangler.  Alle  Rygter 
om  aktiv  Hjælp  her  i  Europa  fra  det  fjerne  Nippon 
maatte  derfor  i  sig  selv  synes  usandsynlige,  og  nu  har 
da  ogsaa  den  japanske  Ministerpræsident  Okuma  ud 
fra  disse  her  nævnte  Betragtninger  dementeret  enhver 
Meddelelse  om  Afsendelsen  af  et  japansk  Hjælpekorps, 
saa  at  ethvert  Haab  for  de  allierede  i  denne  Retning  nu 
er  ude. 

Heller  ikke  fra  Amerika,  d.  v.  s.  De  forenede  Stater, 
er  der  sikkert  nogen  Hjælp  at  vente,  derom  tvivler  vel 
ingen  mere  efter  denne  Stats  hele  Holdning  under  Ver- 
denskrigen, selv  om  det  maaske  skulde  gaa  saa  vidt,  at 
den  diplomatiske  Forbindelse  med  Tyskland  blev  af- 
brudt, hvad  der  jo  rigtignok  heller  ikke  for  Tiden  er 
nogen  Grund  til  at  antage.  Men  desuden  vilde  Amerikas 
Optræden  paa  Krigsskuepladsen  heller  ikke  faa  nogen 
Indflydelse  paa  Krigens  Udfald,  da  den  amerikanske 
Hær  er  for  ringe  i  Antal  til  at  betyde  noget  paa  de  eu- 
ropæiske Valpladser,  og  for  den  maritime  Hjælp,  som 
Amerika  kunde  bringe,  har  de  Allierede  som  bekendt 
ingen  Brug,  da  deres  Overlegenhed  paa  Havet  jo  er 
ubestridelig.     Det  hele  vilde  derfor  indskrænke  sig  til, 

at  en  Del  lyske  Handelsskibe,  som  nu  er  internerede  i 
amerikanske  Ha\Tie,  vilde  blive  beslaglagte  af  den  ame- 
rikanske Regering,  hvad  jo  selvfølgelig  ikke  vilde  have 
nogen  Betydning  for  Krigens  Udfald. 

Tilbage  staar  da  kun  de  to  Balkanmagter:  Græken- 
land og  Rumænien,  hvis  hidtidige  Stilling  vi  tidligere 
har  omtalt. 

Vi  har  set,  hvorledes  Kong  Konstantin  stadig  har 
bestræbt  sig  for  at  holde  sit  Land  uden  for  Krigen,  og 
at  han  stadig  ønsker  det,  derom  er  der  ingen  Tvivl. 
Men  Spørgsmaalet  bliver,  om  det  i  Længden  vil  lykkes 
ham,  og  Vanskeligheden  ligger  her  især  i,  at  Græken- 
land jo  har  tilladt  engelske  og  franske  Tropper  at  gaa 
i  Land  i  Saloniki  og  med  denne  By  som  Basis  at  rykke 
frem  mod  Bulgarerne  i  Macedonien.  Men  hvis  nu  disse 
Hære,  efter  at  Centralmagterne  har  gjort  det  af  med 
Serberne  og  Montenegrinerne  mod  Nord  ved  et  Angreb 
af  de  forenede  østrigsk-tysk-bulgarske  Tropper  bliver 
kastet  tilbage  ind  paa  græsk  Territorium  sammen  med 
Resterne  af  den  serbiske  Svdhær,  hvad  da?  Vil  de  da 
blive  afvæbnede  og  internerede  af  Grækerne  eller  vil  de 
godvilligt  igen  indskibe  sig?  I  modsat  Fald  maa  Cen- 
tralmagternes Hære  nødvendigvis  følge  dem  ind  paa 
græsk  Omraade  og  dette  saaledes  blive  Krigsskueplads. 
Men  kan  Grækenland  roligt  finde  sig  heri? 

At  Kong  Konstantin  skulde  slutte  sig  til  de  da  slagne 
Allierede  er  dog  ikke  sandsynligt,  og  rimeligst  er  det 
vel  at  antage,  at  Løsningen  bliver,  at  de  serbiske  Trop- 
per afvæbnes,  medens  de  Allierede  godvilligt  indskiber 
sig,  og  at  det  saaledes  alligevel  lykkes  Kong  Konstantin 
at  bevare  sit  Land  udenfor  Krigen.  Ja,  umuligt  er  det 
maaske  endda  ikke,  at  man  senere  kunde  finde  el 
Grundlag,  hvorpaa  en  Overenskomst  mellem  Bulgarien 

og  Grækenland  kunde  opnaas,  saaledes  at  førstnævnte 
Land  kunde  faa  sit  Ønske  om  Saloniki  og  Kavalla  med 
deres  Opland  opfyldt  ad  fredelig  Vej.  Maaske  man  i  det 
herreløse  Sydalbanien  med  Havnen  Valona  og  i  Mo- 
nastirdistriktet  kunde  finde  passende  Bytteobjekter. 
Kong  Konstantin  vilde  da  have  bevaret  sit  Land  for 
store  Ulykker. 

I  ethvert  Fald  vilde  selv  Grækenlands  Tilslutning  til 
de  Allierede  jo  sikkert  nu  komme  for  sent  og  ikke  alene 
ikke  kunne  redde  Serbien  og  dens  lille  Søsterstat,  men 
den  tysk-østrigsk-bulgarske  Overmagt  vilde  endda  være 
saa  stor,  at  et  Nederlag  for  de  engelsk-fransk-græske 
Hære  næsten  vilde  være  sikkert,  og  Grækenlands  Til- 
slutning til  Ententen  altsaa  kun  medføre,  at  det  fik 
Del  i  deres  Ulykke.  — 

Netop  det  samme  vil  ogsaa  gælde  for  Rumænien  og 
derfor  blive  bestemmende  for  dette  Lands  Holdning. 
Som  før  omtalt  vilde  dets  militære  Stilling,  indeklemt 
mellem  Østlig  og  Bulgarien  og  det  af  Centralmagterne 
besatte  Serbien,  næsten  være  haabløs,  medmindre  Rus- 
serne trængte  sejrrigt  frem.  Men  hertil  er  der  jo  ingen 
Udsigt,  og  det  kan  derfor  siges  nu  at  være  sikkert,  at 
Rumænien  ikke  griber  ind  i  Krigen  paa  de  Allieredes 
Side,  men  derimod  rimeligvis  forbliver  neutralt.  Det 
gunstige  Øjeblik  for  dets  Indgriben  (da  Russerne  stod 
i  Karpatherne  omkring  Februar  1915)  blev  forspildt  og 
vil  ikke  igen  vende  tilbage,  og  dets  Tagen  Parti  for  de 
Allierede  vilde  derfor  nu  ikke  kunne  forandre  Krigens 
Udfald,  men  kun  føre  til  dets  eget  Nederlag. 

Det  endelige  Resultat  af  vor  Undersøgelse  bliver 
altsaa,  at  der  ikke  udefra  er  nogen  Hjælp  at  haabe  paa 
for  de  Allierede.  De  maa  vinde  Sejren  ved  egne  Kræf- 
ter eller  ligge  under.    Er  der  da  noget  som  i  Fremtiden 


73 

kan  forbedre  deres  Muligheder  henimod  et  gunstigt  Ud- 
fald af  Krigen? 

Ja,  to  Ting  er  der,  og  lad  os  af  dem  tage  Ammu- 
nitionen først.  Mangel  paa  »Kugler  og  Krudt«  har 
hæmmet  de  Allieredes  Krigsforelse  meget,  thi  i  denne 
Retning  som  i  andre  var  deres  Modstandere  langt  bedre 
forberedte,  og  her  kan  en  Del  indhentes  i  Frankrig  og 
England.  Medens  saaledes,  efter  den  engelske  Mini- 
ster Lloyd  George's  Opgivelser,  Tyskland  ved  Krigens 
Udbrud  daglig  kunde  producere  240,000  Granater,  kun- 
de England  kun  fremskaffe  10,000  pr.  Maaned  og  i 
Marts  1915  190,000  pr.  Maaned,  medens  Frankrig  da 
producerede  65,000  pr.  Dag.  Store  Dele  af  Lord  Kit- 
cheners  nyorganiserede  Hære  har  endnu  ikke  kunnet 
sendes  til  Fronten,  fordi  man  ikke  kunde  for- 
syne mere  end  den  alt  i  Frankrig  staaende  Troppestyr- 
ke. Paa  dette  Punkt  har  alt  bedret  sig  Dag  for  Dag  for 
de  Allierede,  og  vil  ogsaa  gøre  det  i  Fremtiden. 

Men  derfor  gaar  det  ikke  an  at  se  bort  fra 
det  Faktum,  at  det  ikke  er  Kanonerne,  men  Fol- 
kene bag  Kanonerne,  som  afgør  Slaget  og  Kri- 
gens Skæbne,  og  trods  et  rasende  Bombardement 
af  en  lille  Del  af  Fronten  ved  AiTas  (300,000  Granater 
paa  en  Dag)  lykkedes  det  jo  dog  ikke  Franskmændene 
at  gennembryde  de  tyske  Linier,  ja,  ikke  engang  at 
vinde  nogen  Fremgang  af  Betydning.  Heller  ikke 
Joffres  væ^ldige  Offensiv  i  Slutningen  af  September  (dog 
maaske  mest  beregnet  paa  at  skræmme  Bulgarien)  kun- 
de, trods  Franskmændenes  Ødslen  med  Anmiunition, 
opvise  Resultater  af  større  Betydning.  Granaterne  afgør 
altsaa  til  syvende  og  sidst  ikke  Kampen,  og  naar  man 
derfor  har  villet  dæ^kke  de  russiske  Nederlag  i  Sonmie- 
rens   Lob   ved   Ammunitionsmangel,   er   dette   at   putte 

sig  selv  Blaar  i  Øjnene.  Russernes  Tilbagetog  foregik 
til  Tider  med  en  saadan  Hast,  at  Artilleriet  kun  kan 
have  spillet  en  ringe  Rolle.  Det  russiske  Nederlag  skyl- 
des sikkert  dels  Mangelen  paa  Officerer  i  den  russiske 
Hær,  og  dels  den  daarlige  Aand  i  det  eksisterende  Offi- 
cerskorps  alt  fra  Fredens  Dage,  og  hertil  kommer  saa 
den  russiske  Bondesoldats  ringe  aandelige  Udvikling. 
Heller  ikke  nu,  da  de  russiske  Hære  jo  efter  eget  Sigende 
skal  være  rigeligt  forsynet  med  Ammunition,  har  de, 
som  bekendt,  formaaet  at  udrette  noget. 


Og  saa  er  der  en  Ting,  som  maaske  mest  af  alt  har 
givet  Centralmagterne  Overtaget:  Enheden  i  Ledelsen. 
Efter  at  den  tyske  Generalstabschef  von  Moltke  var 
blevet  erstattet  med  den  tidligere  Krigsminister  von 
Falkenhayn,  er  Overledelsen  af  alle  Tysklands  og  dets 
Forbundsfællers  Operationer  blevet  samlet  i  hans  faste 
Haand  og  kyndige  Ledelse.  Her  har  ikke  været  noget 
Spild  af  Kræfter  eller  nogen  Tale  om,  at  hver  af  For- 
bundsfællerne kæmpede  alene  med  sine  Interesser  for 
Øje,  alle  har  maattet  kæmpe  for  det  fælles  Bedste;  i 
Forvisning  om  at  selve  Forbundets  Sejr  ogsaa  vilde 
bringe  hver  enkelt  af  Deltagerne  Opfyldelsen  af  hans 
specielle  Ønsker. 

Anderledes  med  de  Allierede;  var  ikke  Russernes 
Felttog  fra  først  af  mest  beregnet  paa  at  sikre  Gali- 
zien  for  Czarens  Krone,  eller  var  Italienernes  Offensiv 
ved  Isonzo  med  Triest  som  Maal,  for  ikke  at  tale  om 
deres  Besættelse  af  Valona  eller  Englændernes  Felt- 
log i  Mesopotamien  (selv  om  de  hver  for  sig  ogsaa 
kunde  have  nogen  gavnlig  Indflydelse  for  den  fælles 
Sag)  dog  ikke  nærmest  beregnet  paa  at  varetage  disse 
Staters  specielle  Interesser.    Ja  endog  Serberne  og  Mon- 

tenegrineme  fik  jo  travlt  med  at  varetage  deres  Inter- 
esser i  Albanien,  da  Italienerne  kom  med  i  Krigen  (som 
»Forbundsfælle« .) 

En  saadan  Adsplittelse  af  Kræfterne,  hvor  hver  forføl- 
ger sit  lille  Maal,  i  Stedet  for  en  Samvirken,  der  i  første 
Instans  har  en  Ødelæggelse  af  den  fælles  Modstander  for 
Øje,  har  i  Virkeligheden  ødelagt  meget  for  Ententen, 
og  her  vil  den  kunne  opnaa  en  stor  Forbedring  af  sin 
fremtidige  Stilling.  Heldigvis  er  de  Allierede  jo  ogsaa  be- 
tænkte herpaa  (ifølge  AsquithsOrd).  Begyndelsen  er  alle- 
rede gjort  ved  de  fælles  Krigsraad,  som  nu  af  og  til 
afholdes  under  Joffres  Forsæde,  og  mere  vil  sikkert 
kunne  gennemføres  i  Fremtiden. 

Men  en  Enhed  i  Ledelsen,  som  Centralmagterne  har 
tilvejebragt  den,  vil  dog  næppe  kunne  naas,  dertil  sy- 
nes de  enkelte  Deltageres  Selvstændighedstrang  for  stor, 
og  saa  lægger  jo  ogsaa  de  geografiske  Forhold  en  Del 
Hindringer  i  Vejen  for  et  intimere  Samarbejde,  medens 
Centralmagterne  ogsaa  paa  dette  Punkt  har  Fordelen  af 
at  operere  paa  de  indre  Linier. 


Vi  fandt  altsaa  intet,  som  direkte  eller  indirekte  kun- 
de give  en  af  Parterne  en  for  Krigen  afgørende  Fordel. 
Denne  vil  altsaa  blive  afgjort  væsentligt  ved  de  alt 
eksisterende  Forhold  paa  de  nuværende  Krigsskueplad- 
ser, og  vi  maa  da  gaa  Runden  paa  disse  for  at  gore  os 
den  nuværende  Stilling  og  de  militære  Fremtidsper- 
spektiver klare.    Vi  ser  da  følgende: 

Paa  Østfronten  har  Tyskerne  i  det  store  Hele  nu  for- 
skandset  sig  ligesom  tidligere  i  Frankrig  bag  et  System 
af  Løbegrave,  kun  et  Par  enkelte  Steder  er  Kampen  ikke 
saaledes  stivnet.  Tyskerne  er  med  andre  Ord  gaaet 
over  til  Defensiven,  selv  om  de  sandsynligvis  her  lige- 

som  mod  Vest  vil  føre  denne  Defensiv  offensivt,  og  det 
maa  være  deres  Maal  at  holde  Russerne  Stangen,  indtil 
en  Afgørelse  paa  Krigen  er  naaet  paa  de  andre  Krigs- 
skuepladser, nemlig  Balkan,  Italien  og  Frankrig.  Vil 
det  nu  lykkes  dem? 

At  dømme  efter  de  sidste  Par  Maaneders  Erfaring  og 
efter  Erfaringerne  fra  Vestfronten  maa  Svaret  blive  Ja. 
Men  selv  om  det  skulde  lykkes  Russerne  at  faa  Frem- 
gang, vilde  Centralmagternes  Tropper  jo  uden  at  det 
behøver  at  berøre  deres  Operationer  paa  andre  Fronter 
kunde  vige  tilbage  lige  til  den  tyske  Østgrænse  (ja,  end- 
da et  Stykke  længere).    Tror  egentlig  nogen,  at  det  efter 
de  Erfaringer,  Krigen  hidtil  har  bragt,  skulde  lykkes 
den  russiske  Hær  at  trænge  dem  saa  langt  tilbage,  ud 
af  talrige  glimrende  Stillinger  (thi  af  saadanne  vil  der 
jo  findes  en  Mængde  paa  Tilbagevejen),  ligesom  Rus- 
serne jo  ogsaa  vilde  blive  nødte  til  at  erobre  alle  deres 
tabte  eller  rømmede,  men  nu  af  Tyskerne  igen  istand- 
satte Fæstninger  tilbage.    Eller  tror  nogen,  at  Tyskerne 
vilde  rømme  en  eneste  af  de  besatte  russiske  Byer,  for 
Eks.  Warschau,  saa  længe  der  endnu  var  Sten  paa  Sten 
tilbage   deraf.     Erfaringerne   fra   Flandern  og   Nord- 
frankrig taler  ikke  derfor.    Mon  ikke  en  Smule  Efter- 
tanke derfor  her  maa  bringe  en  til  det  Resultat,  at  den 
Opgave,  som  her  stilles  den  russiske  Hær,  inden  den 
igen  fik  renset  russisk  Territorium,  var  en  Opgave,  som 
overstiger  dens  Kræfter.    Og  saa  vilde  den  endda,  hvis 
det  var  naaet,  være  lige  vidt;  thi  inden  det  var  sket, 
vilde  Afgørelsen  være  falden  paa  Vestfronten. 


Vender  vi  os  saa  fra  Øst-  til  Sydøstfronten,  hvorhen 
jo  en  Del  af  den  tysk-østrigske  Styrke  fra  Rusland  er 
ført,  maa  her  Serberhærens  (og  den  med  den  forbundne 

lille  montenegrinske  Hærs)  Dage  siges  at  være  talte.  Om 
nogen  Hjælp  fra  den  i  Saloniki  landsatte  fransk-engel- 
ske Styrke  er  der  intet  Haab,  dertil  er  Tiden  for  kort 
og  de  landsatte  Hære  for  svage.  En  Landgang  af  en 
russisk  Hær  paa  den  bulgarske  Kyst  er  jo  endnu  ikke 
blevet  til  noget  og  vil  næppe  heller  kunne  lykkes,  da 
Hærens  Forsyning  med  Ammunition  og  Forplejning 
over  Sortehavet  vil  være  for  vanskelig,  naar  Hæren  skal 
være  af  tilstrækkelig  Størrelse.  I  endnu  højere  Grad 
vil  det  være  umuligt  at  overvinde  de  Transportvanske- 
ligheder, der  vilde  møde  en  italiensk  Hær,  som  rykkede 
frem  gennem  Albanien;  saa  begge  disse  Udveje  maa  si- 
ges at  være  lukkede.  For  Serberhæren  er  da  kun  et 
yderligere  Tilbagetog  ind  i  Montenegros  uvejsomme  og 
fattige  Bjergegne  samt  til  Albanien  endnu  aaben,  og 
selv  her  vil  sikkert  deres  Fjender  følge  dem,  saa  al  Un- 
dergangen er  den  vis. 

De  tysk-østrigsk-bulgarsk-tyrkiske  Hære  vil  da  fort- 
sætte deres  Marsch  mod  de  engelsk-franske  Landgangs- 
korps,  som  da  vil  være  deres  Modstandere  haabløst  un- 
derlegne, saa  at  Nederlaget  er  dem  sikker,  og  dermed 
maa  ogsaa  før  eller  senere  de  Allieredes  Angreb  paa 
Dardanellerne  opgives,  hvis  det  ikke  skal  ende  med  en 
Katastrofe.  *) 


Dermed  vil  Turen  rimelig\'is  komme  til  den  italien- 
ske Krigsskueplads,  hvor  Italienerne  trods  et  halvt  Aars 
Kampe  kun  har  ringe  Resultater  at  opvise,  og  hvor  de 
selv  med  større  Held  i  den  nærmest  kommende  Tid  dog 


•)  En  Del  af  ovennævnte  er,  som  det  vil  være  Læseren 
bekendt,  allerede  sket,  inden  denne  Pjece  endnu  er 
gaact  i  Trykken. 

ikke  vil  kunne  opnaa  afgørende  Resultater,  idet  Østri- 
gerne ogsaa  her  vil  kunne  vige  betydeligt  uden  at  risi- 
kere noget.  Men  desuden  vil  disse  sikkert  stadigt  kunne 
bringe  tilstrækkelige  Reserver  frem,  saa  at  den  italien- 
ske Fremgang  stadig  vil  være  minimal.  Vender  derfor, 
naar  Balkanfelttoget  er  endt,  Østrigerne  (maaske  end- 
ogsaa  med  Støtte  af  tyske  Hære)  deres  Hovedstyrke  mod 
denne  Front,  saa  vil  (derom  er  vist  ingen  i  Tvivl)  ogsaa 
det  italienske  Felttog  mod  Østrig  være  strandet  for  be- 
standigt, ja,  rimeligvis  hurtigt  forandres  til  et  italiensk 
Nederlag.  — 

Men  da  vil  allerede  Grosset  af  den  tyske  Hær  være 
ført  til  Vestfronten,  og  her  vil  nu  de  afgørende  Kampe 
finde  Sted. 

Maaske  vil  de  fransk-engelsk-belgiske  Hære  dog  ikke 
afvej  te  Tyskernes  Sejr  paa  de  øvrige  Fronter,  men  selv 
gaa  over  til  Offensiven  inden  den  Tid.  Men  deres  Frem- 
gang vil,  som  Erfaringen  hai'  vist,  kun  blive  langsom. 
Al  den  Modstand,  som  foran  er  nævnt  overfor  en  rus- 
sisk Offensiv,  vil  ogsaa  her  gøre  sig  gældende.  Den 
ene  tyske  Skyttegravslinie  l>ag  den  anden  hele  Nord- 
frankrig igennem,  ja  Belgien  med,  som  alle  maa  tages 
med  store  Ofre  af  Ammunition  og  Blod.  Hver  en  fransk 
og  belgisk  By  raseret  af  de  Allieredes  egne  Kanoner.  Og 
saa  de  nordfranske  og  belgiske  Fæstninger  (Antwerpen 
f.  Eks.),  mod  hvilke  de  Allierede  ikke  har  nogen  42 
cm. 's,  forsvarede  af  tyske  Tropper  (man  betænke,  at  Prze- 
mysl,  forsvaret  af  østrigske  Tropper,  holdt  sig  i  4)^ 
Maaned).  Og  Tyskerne  kan,  inden  den  afgørende  Kamp 
begynder,  vige  lige  til  Rhinen,  altsaa  ogsaa  tyske,  alt  i 
Fredstid  forberedte  Fæstninger,  skal  tages.  Tror  nogen, 
det  er  muligt?  Og  naar  alt  det  er  sket,  saa  begynder 
Kampen  endda  først  for  Alvor;  thi  da  vil  allersenest  de 

tyske  Tropper  vende  tilbage  fra  Øst  og  Syd.  —  Ja,  de 
vil  komme  længe,  før  de  engelsk-franske  Hære  er  naaede 
saa  vidt. 

De  vil  da  møde  op  med  en  Magt  som  aldrig  før. 
Rimelig\1s  vil  de  ogsaa  i  Tal  være  deres  Modstandere 
langt  overlegne.*)  De  Allieredes  Hære, som  hidindtil  kun 
har  kunnet  udrette  lidet  overfor  den  for  Tiden  langt  un- 
derlegne tyske  Modstand  vil  da  ikke  længere  kunne 
klare  sig.  At  de  franske  Linier  kan  gennembrydes  maa 
anses  for  bevist  ved  de  Resultater,  som  selv  smaa  tyske 
Offensivstød,  hvormed  Tyskerne  har  ført  deres  Defen- 
siv (ogsaa  for  at  holde  Aanden  oppe  blandt  Tropperne 
i  Skyttegravene),  har  medført,  og  nu  vil  helt  ander- 
ledes Stod  blive  rettet  imod  dem.  En  Regn  af  Ild  og 
Bly  vil  sænke  sig  over  dem;  som  en  Orkan  vil  vældige 
tyske  Hærmasser  brj^de  frem  gennem  de  skudte  Bres- 
cher,  og  der  vil  ikke  være  noget  Haab  for  de  Allierede 
om  at  kunne  standse  dem.  De  fransk-engelske  Hære  vil 
blive  nødte  til  at  tiltræde  Tilbagetoget,  især  fra  den  nu- 
værende farlige,  som  foran  nævnt  maaske  af  politi- 
ske Grunde  bibeholdte  Stilling  i  Nordfrankrig,  og  ingen 
anden  Stilling  vil  vise  sig  holdbarere.  —  —  Hverken 
paa  Balkan,  i  Italien  eller  i  Frankrig  vil  de  Allierede 
kunne  klare  sig,  og  ingen  russisk  Offensiv  vil  tidsnok 
kunne  redde  dem,  —  og  dermed  vil  Krigen  være  afgjort. 


•)  Den  franske  Styrke  kan  (ved  Nytaarstid  1916)  naar  de 
paa  Balkan,  ved  Dardanellerne  og  i  Nordafrika  staaende 
Styrker  fradrages  rimeligvis  anslaas  til  c.  3  Mill.  Mand, 
hvortil  kommer  c.  1  Mill.  engelske  Tropper,  idet  den 
engelske  F'ørsteminister  Asquith  i  Decbr.  15  i  Parla- 
mentet har  udtalt,  at  England  i  alt  nu  havde  1^2  Mill. 
Mand  i  Felten  (hvoraf  c.  ^2  Mill.  paa  Balkan,  i  Ægypten 
og  i  Mesopotamien). 

Krigens  sandsynlige  videre  Udvikling 
og  Fredsslutningen, 

Det  synes  derfor  efter  det  Overblik  over  Stillingen, 
vi  fik  i  forrige  Kapitel,  at  Krigens  videre  Udvikling  vil 
blive  denne: 

Paa  Østfronten  vil  Tyskerne  i  det  store  Hele  holde  sig 
til  Defensiven  og  kun  sætte  som  sin  Hovedopgave  at 
holde  Russerne  i  Skak.  De  vil  hertil  benytte  sig  af  det 
samme  Middel  som  i  Frankrig,  nemlig  et  Skyttegravs- 
system,  hvorud  af  Russerne  næppe  vil  formaa  at  drive 
dem.  Dog  er  det  muligt,  at  Centralmagterne  ogsaa  her 
mod  Øst  vil  føre  deres  Defensiv  offensivt,  og  at  de  ikke 
alene  vil  prøve  paa  at  tage  Riga  og  Fæstningen  Duna- 
burg,  men  at  de  ogsaa  vil  forsøge  at  trænge  nærmere 
frem  mod  Minsk  og  gennem  Simipene  frem  til  Luninec. 
Mod  Syd  vilde  deres  Stilling  forbedres  meget,  hvis  de 
var  i  Stand  til  at  kaste  Russerne  endnu  et  Stykke  tilbage, 
erobre  Fæstningen  Rovno,  rense  ogsaa  den  sidste  Stump 
af  Galizien  og  indtage  en  Front  i  Fjendeland  paralelt 
med  den  østrig-ungarske  Grænse,  f.  Eks.  langs  Slucz- 
lloden  over  Byen  Staro  Konstantinov.  Umuligt  er  det 
derfor  ikke,  at  de  vil  søge  at  naa  dette  Maal;  men  des- 
uagtet maa  Tyskernes  Opgave  her  mod  Øst  altsaa  dog 
l)etegnes  som  Defensiven.  — 

Paa  Balkan,  i  Italien  og  i  Frankrig  vil  det  derimod 
være  Offensiven.  Den  serbisk-montenegrinske  Hær  maa 
efter  det  foran  skildrede  anses  for  tabt,  idet  selv  et  Til- 
bagetog til  de  montenegrinske  Bjerge  og  til  Albanien, 
hvis  et  saadant  Tilbagetog  i  det  hele  taget  bliver  muligt, 
kun  vil  være  Galgenfrist.  De  serbisk-montenegrinske 
Tropper  vil  være  tvungne  til  at  kapitulere  eller  forlade 
Balkan  paa  de  Allieredes  Skibe. 

Derefter  vil  de  forenede  tysk-øslrigsk-bulgarsk-tyr- 
kiske  Hære  vende  sig  mod  de  Allieredes  i  Saloniki  land- 
satte Tropper,  og  disse,  der  vil  være  deres  Modstandere 
langt  underlegne  i  Tal,  vil  blive  kastede  tilbage  ind  paa 
græsk  Territorium.  Her  vil  da  ske  et  af  to:  enten  vil 
de  serbiske  Tropper  blive  afvæbnede  af  Grækerne,  me- 
dens de  Allierede  maa  indskibe  deres  Mandskab  og  igen 
føre  det  bort  fra  Balkan,  eller  ogsaa  vil  deres  Modstan- 
dere følge  dem  helt  til  Saloniki,  hvorefter  alt  saa 
vil  ende  med  den  engelsk-fransk-serbiske  Hærs  Over- 
givelse. Desuden  vil  de  Allieredes  Nederlag  her 
medføre,  at  de  ogsaa  ved  Dardanelleme  maa  opgive 
Kampen.  Og  Krigen  paa  Balkan  vil  dermed  være  endt 
med  Centralmagternes  Sejr.  — 

Maaske  vil  en  tyrkisk  Hær  derefter  under  Anførsel 
af  tyske  Officerer  begynde  et  Angreb  paa  Ægypten,  men 
dette  vil  dog  kun  være  en  Biting,  og  et  Angreb  paa  In- 
dien gennem  Lilleasien  og  Persien  har  sikkert  ingen  i 
den  tyske  Generalstab  tænkt  paa  andet  end  som  et  spøge- 
fuldt Indfald;  den  tyske  og  østrigske  Hær  vil  fra  Balkan 
vende  sig  mod  de  to  næste  europæiske  Valpladser:  Ita- 
lien og  Frankrig. 

For  den  italienske  Hær,  hvis  Fremgang  overfor  svage 
østrigske  Styrker  nu  nærmer  sig  stærkt  til  Stilstand, 
vil  Situationen,  naar  den  faar  den  østrigske  Hovedhær 
(eventuelt  forstærket  med  tyske  Batailloner)  over  for  sig, 
snart  forandre  sig  til  det  værre.  Om  nogen  engelsk- 
fransk Hjælp  vil  der  næppe  blive  Tale,  da  Frankrig  og 
dets  nærmeste  Forbundsfæller  vil  have  alle  deres  Kræf- 
ter behov  overfor  de  samtidigt  truende  Angreb  af  den 
tyske  Hovedhær,  og  dermed  vil  Italienernes  Nederlag 
være  sikkert.  Om  Centralmagterne  da  vil  føre  Krigen 
til  Ende  her  som  i  Serbien  (hvad  der  er  mest  sandsyn - 

Verdenskrigen.  ^ 

ligt)  eller  de  blol  vil  nøjes  med  at  drive  deres  Modstan- 
dere tilbage  til  Adige,  Po  eller  bag  Appenineme  for  der 
at  holde  dem  Stangen,  medens  det  afgørende  Slag  slaas 
i  Frankrig,  kan  selvfølgelig  ikke  siges,  men  en  anden 
Losning  er  dog  heller  ikke  udelukket.  — 

Saa  snart  Nederlaget  bryder  ind  over  den  italienske 
Hær,  kan  det  nemlig  forudses,  at  Befolkningen  i  Harme 
vil  vende  sig  mod  de  Mænd,  som  letsindigt  har  styrtet 
Italien  ind  i  Krigen  (Salandra,  Sonnino  og  d'Annunzio), 
og  at  et  Ministerskifte  vil  finde  Sted,  som  vil  bringe  den 
i  Maj  udpebne  Giolitti  tilbage  til  Magten.  Rimeligvis 
vil  det  lykkes  denne  at  bringe  en  Seperatfred  i  Stand 
med  Centralmagterne,  hvorved  Italien  kan  gaa  ud  af 
Krigen  uden  territoriale  Tab,  ja  maaske  endogsaa  med 
Løfte  om  senere  Vinding  paa  Frankrigs  Bekostning  ved 
den  endelige  Fredsslutning.  Ikke  alene  vil  Central- 
magterne derved  faa  en  Fjende  mindre,  men  de  vil 
ogsaa  ved  den  kommende  Fredsslutning  have  en  stor 
moralsk  Støtte  i  et  venligsindet  Italien.  I  det  mindste 
kunde  det,  at  Tyskland  ikke  endnu  har  erklæret  Ita- 
lien Krig,  tyde  paa,  at  tyske  Statsmænd  (og  rimeligvis 
ogsaa  italienske)  kunde  tænke  sig  denne  Løsning  paa 
Striden  med  den  tidligere  Forbundsfælle.  Udvejen  staar 
i  ethvert  Fald  aaben.  — 

Men  da  vil  den  tyske  Hær  i  Frankrig,  forstærket  med 
Tropper  fra  Østfronten,  fra  Balkan  og  nyuddannede 
Tropper  hjemmefra,  med  sin  fulde  Styrke  kaste  sig  mod 
de  fransk-engelsk-belgiske  Hære.  Herimod  vil  disse 
ikke  kunde  holde  Stand,  de  franske  Linier  vil  som  foran 
vist  bryde  sammen  overfor  denne  Syndflod  af  Soldater, 
Granater  og  Ild.  Længere  og  længere  syd  paa  vil  Kam- 
pen trække  sig,  ethvert  Forsvar  af  Paris  maa  sikkert  op- 
gives, da  det  vil  bringe  for  forfærdelige  Ødelæggelser 

over  Byen  og  desuden  næppe  kan  vare  længe.  Om  nogen 
Vending  i  Krigslykken  vil  der  ikke  kunne  være  Tale. 
Hvad  vil  der  da  ske,  vil  Frankrig  lade  sig  knuse,  kæmpe 
til  det  sidste?  Næppe.  Og  til  hvad  Nytte?  Ingen  vil 
dog  kunne  frelse  det.  Det  vil  kun  kunne  trække  An- 
grebet paa  sine  Forbundsfæller  England  og  Rusland 
ud  saa  længe  som  muligt,  ved  at  dele  Belgiens  Skæb- 
ne, ved  at  dø  for  dem.  — 

Alt  taler  da  for,  at  Freden  vil  blive  sluttet,  før  dette 
indtræffer;  Frankrig  kan  ikke  lade  sig  haablost  knuse 
blot  for  sine  Forbundsfællers  Skyld;  det  maa  forlange, 
at  de,  naar  de  ikke  er  i  Stand  til  at  hjælpe  det,  nu  er- 
klærer sig  villige  til  Fred,  og  heri  vil  de  sikkert  ogsaa 
samtykke.  Thi  selvom  baade  England  og  Rusland  selv- 
følgelig endnu  vil  kunne  fortsætte  Krigen,  efter  at 
Frankrig  har  maattet  give  op,  vil  det  dog  være  uden 
Mulighed  for  Sejr.  Og  derfor  vil  Fredsunderhandlin- 
geme  nu  tage  dere.s  Begyndelse. 

Og  de  vil  gøre  det  saa  meget  mere,  som  ogsaa  for 
Tyskland  Fredsslutningens  Time  nu  vil  slaa.  Indtil  dette 
Øjeblik  vil  alt  gaa  for  det;  det  vil  staa  som  Sejrherre  i 
Øst,  Syd  og  Vest,  men  to  Fjender  er  der  endnu,  som  ikke 
vil  være  tvungne  i  Knæ,  Storbritannien  og  Czarens  Rige. 
Og  hvad  vil  der  ikke  lo-æves  for  at  naa  ogsaa  dette  Maal? 

Ganske  vist,  Rusland  vil  ikke  i  Længden  kunne  holde 
ud,  naar  Bosporus  er  lukket  for  det,  og  Tyskerne-Østri- 
gerne holder  et  Stykke  af  Rusland  besat  lige  fra  Sorte- 
havet (eller  Rumæniens  Grænse)  til  Østersoen,  især  naar 
et  nyt  Sommerfelttog  har  bragt  Pelrogiad  i  Tyskernes 
Hænder  (hvad  Russerne  næppe  vil  kunne  forhindre). 
Czarens  Rige  vil  saaledes  være  fuldstæ^ndigt  afspæriiit 
fra  det  ø\Tige  Europa.  Over  for  dette  maa  selv  Rusland 
for  eller  senere  give  tabt,  selv  om  Tyskerne  slet  ikke 

rykker  længere  ind  i  Riget.  Og  hvad  England  angaar 
er  en  tysk  Overgang  over  Kanalen  maaske  ikke  længere 
en  Umulighed,  naar  først  Frankrig  er  bukket  under. 
Men  vil  Tysklands  Kræfter  slaa  til  til  saadanne  nye 
Anstrengelser? 

Næppe.  Thi  vel  vil  Begejstringen  over  de  vundne 
Sejre  være  en  mægtig  Bærekraft  og  faa  alle  tyske  Hjer- 
ter til  at  svulme  af  Stolthed,  men  de  nye  Kraftanstren- 
gelser vil  stille  saa  uhyre  Krav  baade  materielt  og  mo- 
ralsk, kræve  saa  store  Værdier  og  saa  mange  Menneske- 
liv og  dette  maaske  i  2—3  Aar,  at  enhver  Statsmand: 
Kejser  eller  Kansler,  vil  vige  tilbage  for  at  kræve  det 
af  sit  Folk,  medmindre  Fjendens  haardnakkede  Væg- 
ring ved  at  gaa  ind  paa  en  nogenlunde  taalelig  Fred 
gør  Krigens  Fortsættelse  nødvendig. 

Og  derfor  vil  det,  at  der,  endnu  efter  at  Frankrig 
er  bukket  under,  vil  staa  et  saa  gigantisk  Arbejde  tilbage 
for  Tyskland,  et  Arbejde,  som  vil  lægge  Beslag  paa  maa- 
ske endogsaa  dets  sidste  Kræfter  og  som  maaske  vil 
koste  saa  meget,  at  først  en  hel  ny  Generations  Opvækst 
vil  kunne  læge  Saarene,  dette  vil  gøre  ogsaa  Tyskland  til- 
bøjelig til  Fred,  og  —  det  vil  sætte  en  Grænse  for  dets 
Fredsbetingelser . 

Krigen  vil  i  sidste  Instans  blive  uafgjort;  Ententen 
vil  ikke  have  nogen  Mulighed  for  Sejr,  men  selv  den 
hidtidige  Sejrherre,  Tyskland,  vil  udmattet  af  de  alt 
overstaaede  Kampe  være  villig  til  at  tilbyde  sine  Mod- 
standere en  taalelig  Fred,  selv  om  Betingelserne  (naar 
Tyskland  foruden  en  Del  af  Rusland,  hele  Serbien,  Mon- 
tenegro og  Belgien  holder  Størstedelen  af  Frankrig  be- 
sat, og  den  franske  Hær  ikke  længere  kan  tænke  paa 
sejrrig  Modstand)  selvfølgelig  maa  købes  med  Tab  for 
Ententen.  — 

Hvilke  kan  disse  Fredsbetingelser  da  tænkes  at  ville 
blive?  Noget  bestemt  kan  selvfølgelig  ikke  siges,  men 
af  de  fra  forskellige  Sider  fremsatte  Ønsker  kan  man 
maaske  endda  slutte  sig  til  det  vigtigste. 

Naar  Freden  sluttes,  uden  at  England  eller  Rusland 
endnu  er  endeligt  slaaede,  kan  man  vel  gaa  ud  fra,  at 
disse  Lande  ikke  vil  gaa  ind  paa  at  afstaa  noget  Terri- 
torium. Dog  maa  England  selvfølgelig  give  de  besatte 
tyske  Kolonier  tilbage  eller  paa  anden  Maade  give  Er- 
statning herfor. 

At  Belgien  maa  genoprettes  i  sit  fulde  Omfang,  maa 
selvfølgelig  ligeledes  være  en  absolut  Betingelse  fra  en- 
gelsk Side  baade  af  Hens}Ti  til  Englands  Ære  og  for  dets 
fremtidige  Sikkerheds  Skyld.  Derimod  er  det  vel  sand- 
synligt, at  Belgien  til  Tyskland  kommer  til  at  afstaa 
Kongokolonien,  bl.  a.  som  Erstatning  for  Kiautschau, 
som  Tyskerne  jo  aldrig  kan  gøre  sig  Haab  om  at  faa 
igen.  Men  hvis  Frankrig-England  til  Gengæld  gav 
deres  lille,  tapre  og  opofrende  forbundsfælle  en  Skades- 
erstatning paa  nogle  Milliarder,  hvortil  det  ødelagte 
Land  jo  nok  kan  trænge,  var  en  saadan  Ordning  maa- 
ske endda  til  Gavn  for  alle  Parter. 

Ogsaa  en  Del  af  de  franske  Kolonier  i  Afrika  vil  vel 
nok  gaa  over  paa  tyske  Hænder,  selv  om  Tysklands  Krav 
maaske  ikke  vil  være  saa  store,  hvis  det  i  og  omkring 
Kongo  kan  skabe  sig  et  godt  afrikansk  Kolonirige.  Ri- 
meligvis vil  Frankrig  kunne  slippe  hermed,  naar  Freden 
sluttes  paa  et  tilstrækkeligt  tidligt  Tidspunkt. 

Om  derimod  det  lille  Luxemburg  igen  vil  opstaa  som 
en  uafhængig  Stat  er  vel  tvivlsomt,  langt  snarere  vil  det 
blive  indlemmet  i  det  tyske  Rige. 

Men  i  det  Hjørne,  hvor  Krigen  opstod,  vil  Gra^nserne 
derimod  sikkert  blive   meget   forandrede.     Serbien   og 

Montenegros  Tilværelse  som  uafhængige  Stater  vil  sik- 
kert foreløbigt  være  sluttet,  idet  de  nu  indlemmes  i 
Østrig-Ungarn,  medens  serbisk  Makedonien  (og  et 
Stykke  af  Gammelserbien)  tilfalder  Bulgarien.  Tysk- 
land-Østrig vil  jo  her  ved  Fredsslutningen  kunne  møde 
med  den  Trumf,  at  disse  Smaastaters  Tilintetgørelse 
og  Deling  da  alt  er  en  fuldbyrdet  Kendsgerning. 

Af  det  herreløse  Albanien  vil  den  nordlige  Del  vel 
nok  tilfalde  Østrig,  medens  Bulgarien  i  Midten  faar  et 
Stykke  med  Adgang  til  Adriaterhavet.  Umuligt  er  det 
ikke,  at  Sydalbanien  med  Havnen  Valona  samt  Mona- 
stirdistriktet  overlades  Grækenland,  mod  at  dette  til 
Gengæld  til  Bulgarien  afstaar  Kavalla  og  Saloniki  med 
deres  Opland,  saa  at  Bulgarerne  her  ad  fredelig  Vej  naar 
deres  Maal.  — 

Alene  Japan  vil  derimod  af  alle  de  Allierede  gaa  ud 
af  Krigen  med  Gevinst,  idet  det  vil  beholde  Kiautschau. 
Derimod  vil  af  Sejrherrerne  Tyrkiet  rimeligvis  ikke  op- 
naa  nogen  større  territorial  Vinding,  men  dog  ogsaa 
undgaa  territoriale  Tab,  og  det  vil  derved  være  moralsk 
og  vel  ogsaa  blive  pekuniært  styrket. 

Om  saa  hertil  maaske  kommer  nogle  Krigsomkost- 
ninger, som  af  de  Allierede  maa  betales  Centralmag- 
terne, er  selvfølgelig  ikke  godt  at  vide,  men  usandsyn- 
ligt er  det  ikke,  ligesom  de  Allierede  maaske  ogsaa  vil 
komme  til  at  gaa  ind  paa  forskellige  militære  Sikker- 
hedsforanstaltninger fra  tysk  Side,  f.  Eks.  Nedlæggel- 
sen af  de  belgiske  samt  nord-  og  østfranske  Fæstnin- 
ger.   

Dette  er,  hvad  der  med  nogen  Sandsynlighed  kan 
siges  om  Fredsbetingelserne  og  vil  rimeligvis  blive  dis- 
ses Kærne,  og  dermed  maa  vel  saa  Krigens  endelige 
Udfald  eller  Resultat  siges  at  være  angivet  —  materielt. 

Et  Tillæg. 

Europas  nærmeste  Fremtid  og  Danmarks  Stilling. 

Men  moralsk  da?  Vil  det,  at  Ententen  dog  til  Slut 
har  ligget  under,  det  at  Tyskland  har  vist  sig  som  den 
virkelige  Herre  paa  det  europæiske  Fastland,  vil  det 
da  komme  til  at  betyde,  at  hele  Europa  i  Fremtiden 
vil  være  undergivet  det  sejrrige  Tysklands  Magtbegær, 
dets  »Militarisme  og  Junkerherredømme«  (som  det  ud- 
trykkes i  de  Allieredes  Sprog)?  Svaret  herpaa  er  af  Be- 
tydning ikke  alene  for  Tysklands  nuværende  Modstan- 
dere, men  ogsaa  for  de  Smaastater,  som  nu  er  neutrale. 
Lad  os  da  til  Slut  undersøge  dette  Spørgsmaal  lidt 
nøjere. 

»Jeg  har  ikke  villet  den,«  har  Kejser  Wilhelm  som 
nævnt  udtalt  med  Henblik  paa  den  nuværende  Krig 
og  uden  Tvivl  med  Rette.  Denne  Krig  fores  ikke  til 
Fordel  for  Tysklands  Interesser,  men  paa  Grund  af 
Østrigs  og  Ruslands  Rivalisering  paa  Balkan.  Tysklands 
virkelige  Fjende  er  ikke  Rusland,  men  England. 

Men  ganske  vist  ogsaa  Frankrig,  saa  vist  som 
Vejen  til  England  gaar  over  de  franske  Kanalhavne. 
Derfor  havde  Tyskland  intet  imod  foreløbigt  at  opnaa 
en  Forstaaelse  med  England  (1912),  naar  dette  til  Gen- 
gæld vilde  forpligte  sig  til  Neutralitet  under  en  even- 
tuel Krig  mellem  Tyskland  og  Frankrig,  hvorpaa  Eng- 
land dog  ikke  vilde  gaa  ind.  (Det  saa  godt,  at  var  forst 
Frankrig  knust,  kom  Turen  til  det  selv).  Tyskland  øn- 
skede blot  at  tage  en  af  Gangen.  Og  derfor  søgte  det 
ogsaa  ved  Begyndelsen  af  denne  Krig  at  holde  England 
udenfor;  men  England  lod  sig  ikke  nane,  dets  Skæbne 

afgøres  i  Frankrig  og  sammen  med  Frankrigs,  derfor 
hører  de  to  Stater  sammen.  Og  just  derfor  maa  denne 
Krig  i  begges  Interesse  sluttes,  inden  Frankrig  er  slaaet 
fuldstændigt  til  Jorden. 

Men  en  endelig,  afgørende  Krig  mellem  Tyskland  og 
England  (-Frankrig)  kan  ikke  undgaas  i  Længden.  Det 
er  denne  Krig,  hvorimod  Tyskland  stilede,  ikke  mod 
den  Verdenskamp,  som  nu  finder  Sted.  Kampen  mel- 
lem England  og  Tyskland  er  Kampen  om  Verdensherre- 
dømmet, og  gaar  Tyskland  blot  formelt  sejrrigt  ud  af 
den  nuværende  Krig,  vil  dets  Attraa  efter  at  blive  den 
førende  Magt,  den  første,  en  Overstormagt,  som  ene 
bestemmer  Europas  Skæbne,  blive  større  end  nogensinde 
før.  Derfor  maa  denne  Kamp  komme,  den  maa  udkæm- 
pes engang  —  og  Tiden  vil  ikke  være  fjern.  —  I  denne 
Kamp  vil  Europas  Skæbne  blive  afgjort.*) 

Den  nuværende  Krig  vil  i  sit  Skød  bære  Spirerne 
til  nye  Krige.  Fulgte  ikke  efter  Krigen  i  1864  Krigene 
66  og  70? 

Vil  saa  Tyskland  ogsaa  gaa  sejrende  ud  af  den  kom- 
mende Krig,  den  som  vil  blive  afgørende?  Skal  hele 


•)  Den  vil  komme  saa  snart  Tyskland  blot  nogenlunde 
har  forvundet  Følgerne  af  den  nuværende  Krig  og  naar 
dets  Flaade  har  naaet  sin  fulde  (før  Krigen  til  1917) 
fastsatte  Størrelse,  hvorved  dens  Underlegenhed  under 
den  engelske  vil  være  yderligere  formindsket,  især  da 
England  i  Fremtiden  maa  anvende  store  Summer  aarligt 
paa  sin  Hær  og  derfor  nødvendigvis  maa  indskrænke 
sine  Flaadeudgifter.  Den  tyske  Flaade  vil  altsaa  i  en 
kommende  Krig  kunne  yde  større  Hjælp  i  Kampen  mod 
Storbritannien.  Desuden  maa  Tyskland  sikre  sig,  at  det 
ikke  næste  Gang  faar  Rusland  til  Modstander,  hvad  det, 
som  udviklet  i  Teksten,  nok  kan  undgaa,  saa  at  det 
altsaa  til  den  Tid  kan  anvende  større  Kraft  mod  sin 
virkelige  Fjende,  England. 


Europa  engang  —  i  en  ikke  fjern  Fremtid  —  bøje  sig 
under  dets  Herredømme,  under  »Militarismen  og  Jun- 
kerherredømmet«? 

Det  beror  paa  Europa  selv! 

Slaget  er  tabt,  men  der  er  Tid  til  at  vinde  et  nyt; 
dette  vil  just  blive  Resultatet  af  den  nuværende  Krig. 
Men  Betingelsen  for  at  ikke  den  nye  Krig  skal  blive  et 
Nederlag,    som  den   nuværende   er  blevet   det,   er,    at 
Frankrig  og  England  intet  Øjeblik  spilder,  men  benyt- 
ter de  nærmest  kommende  Aar  til  straks  at  gennem- 
føre en  Genrejsning  af  deres  militære  Magt,  at  udføre, 
hvad  de  før  havde  forsømt,  med  andre  Oid,  at  de  gør 
alt  klart,  saa  at  de  staar  parat  næste  Gang,  det  gaar  løs. 
Thi  dette  er  jo  netop  Grunden  til  deres  nuværende  Ne- 
derlag: de  var  ikke  parate.    Og  næste  Gang  vil  blive  den 
afgørende,  ikke  alene  for  dem,  men  for  hele  Europa. 
De  maa  gøre  det  saa  meget  mere,  som  de  ikke  næ- 
ste Gang  kan  gøre  Regning  paa  at  have  Rusland  ved 
deres  Side.    Rusland  og  Tyskland  har  i  Virkeligheden 
ingen  modstridende  Interesser,  og  naar  denne  Krig  er 
endt,  naar  bl.  a.  Bulgarien  er  gaaet  stjTket  ud  af  Kri- 
gen og  sammen  med  Tyrkiet  staar  som  Centralmagter- 
nes Forbundsfælle,  da  maa  Rusland  for  bestandig  op- 
give alle  sine  Balkandromme.     Spærret  ude  fra  Stille- 
havet af  Japan,  standset  paa  sin  Vej   til  Middelhavet 
af  en  Række  stærke  Balkanstater  med  Centralmagterne  i 
Ryggen,  vil  det  sikkert  derefter  vende  sit  Blik  mod  Nord- 
vest,  over  Finland,  mod  Sverrig  og  Norge,  her,  hvor 
kun  to  Smaastater  spærrer  det  Vejen  mod  det  store  Maal, 
som  allerede  Peter  den  Store  arbejdede  henimod,  Rus- 
lands Adgang  til  Verdenshavet.    Her  vil  dets  Interesser 
ikke  —  i  alt  Fald  ikke  foreløbigt  —  støde  mod  Tysk- 
lands,  langt  snarere  mod   England -Frankrigs,  og  der 

vil  derfor,  da  de  to  Kejserrigers  Interesser  saaledes  kan 
indbyrdes  forliges,  ikke  for  Rusland  i  de  nærmest  kom- 
mende Aar  være  nogen  Grund  til  at  deltage  i  Kampen 
mod  det  tyske  Rige. 

England-Frankrig  vil  derfor  komme  til  at  udkæmpe 
den  alene,  og  derfor  maa  ogsaa  alle  Kræfter  tages  i  Brug; 
hver  en  Nerve  og  Muskel  anspændes,  ikke  et  Øjeblik  spil- 
des. Thi  deres  Modstander  er  vaagen  og  vil  intet  Øje- 
blik hvile,  men  uden  Tøven  og  sikkert  arbejde  hen 
mod  sit  Maal.  Og  naar  han  mener.  Tiden  er  kommen, 
vil  han  slaa,  for  at  føre  det  knusende  Slag,  som  engang 
for  alle  skal  afgøre,  hvem  der  skal  herske  i  Europa, 
hvem  Verdensherredømmet  skal  tilhøre.  — 
Hvad  maa  der  da  gøres? 
J  England  maa  gøre  sin  Pligt;  det  har  hidindtil  villet 
I  j  være  Stormagt  uden  at  bære  Stormagtens  Byrder,  det 
har  villet  snyde  sig  til  Verdensherredømmet.  Nu  maa 
det  tage  Pligterne  op,  og  den  første  og  største  er:  den 
almindelige  Værnepligt.  Kun  paa  den  kan  en  Stormagts 
Stilling  virkelig  grundes,  og  kun  heraf  kan  Haabet  om 
den  endelige  Sejr  fødes.  England  har  hidtil  troet  at 
kunne  klare  alt  med  sin  Flaade,  men  Kampen  om  Ver- 
densherredømmet og  Europas  Skæbne  afgøres  ikke  paa 
Havet.  Det  var  et  forældet  Standpunkt,  og  Verdens- 
krigen har  ubarmhjertigt  afsløret  Humbugen  ved  det 
engelske  Verdensrige,  det  var  et  ydre  Skin,  uden  indre 
Kraft.  Thi  Kraften,  hvorpaa  det  skulde  hvile,  kan 
aldrig  være  en  lille  Lejehær,  men  maa  være  en  Hær, 
udgaaet  af  Folket  selv,  fordi  dette  Folk  selv  vil  Herre- 
dømmet, d.v.s.  en  Hær  skabt  ved  almindelig  Værnepligt. 
I  Frankrig  maa  alle  de  mange  Aars  Raaddenskab  og 
Slendrian  i  det  offentlige  Liv  bort;  den  sunde,  natio- 
nale Aand,  som  Krigen  skal  have  skabt,  maa  leve  videre 

og  rense  ud  overall;  først  og  fremmest  blandt  den  Skare 
af  Politikere,  som  i  Kampen  om  Magten  glemmer  Fæd- 
relandets Interesser  over  deres  egne.  Hæren  maa  være 
en  Del  af  Folket,  dets  Kærne,  og  alt  maa  gøres  parat,  alt 
i  Orden.  Nationen  maa  hæves  moralsk  og  fysisk.  Alles 
Tanker  maa  rettes  mod  det  ene,  hvorfor  alt  andet  maa 
glemmes,  at  den  afgørende  Kamp  stunder  til,  den,  som 
for  sidste  Gang  giver  Frankrig  en  Chance  for  at  hævde 
sin  Stilling,  men  som,  hvis  den  tabes,  for  bestandigt  vil 
sætte  det  ned  til  en  Magt  af  Spaniens  Rang,  d.  v.  s.  gøre 
det  til  et  Lydland  af  Preussen. 

Kun  hvis  et  saadant  energisk,  sammenbidt,  maal- 
bevidst  Arbejde  tages  op  af  Vestmagterne  straks  efter 
Krigen,  er  maaske  endnu  ikke  alt  tabt;  heller  ikke  med 
Napoleon  fik  jo  England  Bugt  i  første  Omgang,  men  det 
kom  jo  til  sidst. 

Og  er  end  Tyskland  i  sig  selv  stærkt,  saa  hviler  dog 
dets  Stormagtsstilling  gennem  dels  Forbundsfæller  paa 
svage  Fødder.  Vel  vil  Bulgarien  endnu  en  Tid  have  dets 
Støtte  Behov  (baade  til  Regnskabet  med  Grækenland  er 
gjort  op,  og  maaske  ogsaa  mod  Rumænien),  men  dets 
Maal  maa  dog  være  gennem  et  Overfald  paa  Tysklands 
anden  Forbundsfælle,  Tyrkiet,  al  naa  sine  hemmelige 
Ønskers  Opfyldelse,  Herredømmet  i  Konstantinopel.  Ingen 
vil  dog  til  Slut  kunne  hindre  det  heri,  især  hvis  Tysk- 
land er  indviklet  i  Krig  med  Vestmagterne;  da  vil  Bul- 
garien trods  Alliancen  kaste  sig  over  sin  sydlige  Nabo 
og  denne,  som  aldrig  vil  komme  til  Kræfter,  saa  længe 
et  forlorent  Herredømme  skal  opretholdes  i  Europa,  i 
Arabien,  i  Syrien,  Mesopotamien  og  i  Armenien,  vil 
bukke  under  for  sin  koncentrerede  og  derfor  stærke  Mod- 
stander.   Tyrkerne  vil  blive  fordrevne  fra  EvTopa,  ikke 

af  Englænderne  eller  af  Franskmændene  eller  af  Rus- 
serne, men  af  Bulgarerne,  hvis  Czar  vil  sætte  sig  paa 
den  østromerske  Kejsertrone.  Da  vil  Tyskland  have 
mistet  to  Allierede. 

Den  eneste,  det  har  tilbage,  (thi  Italien  vil  trods 
alle  mulige  konunende  nye  Traktater  dog  aldrig  i  Sand- 
hed blive  dets  Forbundsfælle),  Østrig-Ungarn,  vil  efter 
denne  Krig,  trods  eller  netop  paa  Grund  af  Sejrvindin- 
gerne, i  langt  højere  Grad  end  tidligere  være  i  Opløsning. 

Det  vil  sikkert  vise  sig,  at  Franz  Ferdinands  Plan 
vil  føre  til  det  stik  modsatte  af  dens  Formaal:  den  vil 
i  Længden  føre  ikke  til  Bevarelsen  af  det  østrig-ungar- 
ske  Rige  ved  det  selvstændige  Serbiens  Undergang,  men 
til  Østrig-Ungarns  fulde  Opløsning  og  Storserbiens  Op- 
staaen.  Thi  naar  Serbien  (og  Montenegro)  som  en  Pro- 
vins af  Østrig  forenes  med  Bosnien,  Kroatien  og  Slavo- 
nien,  da  er  jo  i  Virkeligheden  Storserbien  dannet,  gan- 
ske  vist  under  Habsburgernes  Scepter.  Men  det  vil 
blive  en  Stat  fuldt  saa  mægtig  i  Unionen  som  Østrig  og 
Ungarn,  og  det  vil,  naar  Krigens  Saar  er  lægte,  og  de 
serbiske  Landsdele  er  smeltede  sammen  til  ét,  være  saa 
stærkt,  at  ingen  kan  forhindre  det  i  i  det  belejlige  Øje- 
blik at  sprænge  Lænkerne  og  igen  blive  frit  og  uafhæn- 
gigt, blot  langt  større  og  mægtigere  end  før  og  med  alle 
sine  Drømme  opfyldte,  og  det  vil  til  Opnaaelsen  heraf 
have  gode  Hjælpere  i  de  Stater,  som  stadigt  vil  lure 
paa  Byttet  ved  det  habsburgske  Monarkis  Undergang.  — 

Dette  vil  først  og  fremmest  være  Italien  og  Rumæ- 
nien, thi  selvfølgelig  vil  disse  to  Stater  ikke  opgive  deres 
nationale  Aspirationer  om  at  frigøre  deres  Landsmænd, 
som  staar  under  østrigsk  Scepter,  selv  om  det  ikke  lyk- 
kes i  denne  Krig.  De  vil  blot  vente  saa  meget  utaalmo- 
digere  paa  det  gunstige  Øjeblik  og  da  slaa  til  i  rette  Tid« 

Og  saa  har  Østrig  endda  det  polske  Sporgsmaal  til- 
bage.   

Thi  selv  om  det  russiske  Rige  ikke  aktivt  vil  deltage 
i  den  næste  Krig  mod  Tyskland,  er  det  dog  interesseret  i, 
at  dette  svækkes  saa  meget  som  muligt,  og  det  kan  ske 
ved,  at  Rusland  holder  sine  under  Krigen  givne  Løfter 
til  Polen.  Gives  der  nemlig  russisk  Polen  Selvstyre 
(under  russisk  Overhøjhed  eller  blot  i  Personalunion 
med  Rusland)  da  vil  snart  alle  Polakkers  Blik  vende  sig 
mod  Warschau  som  det  gamle  Polens  Midtpunkt.  Jo 
mere  Forholdene  i  Østrig  løsnes,  idet  man  nødvendig- 
vis stadigt  maa  indrømme  de  forskellige  Nationaliteter 
mere  og  mere  Selvstyre,  samtidigt  med  at  Polalckerne 
i  den  indbyrdes  Kamp  mellem  Østrig,  Ungarn  og  Stor- 
serbien vil  føle  sig  tilsidesatte,  des  mere  vil  de  føle  sig 
draget  mod  et  selvstyrende  russisk  Polen  og  næppe  lade 
en  gunstig  Lejlighed  til  en  Forening  med  dette  gaa  tabt. 
Saaledes  vil  Tysklands  eneste  Forbundsfælle  splittet  in- 
denfra  og  angrebet  udenfra  gaa  til  Grunde  som  Stor- 
magt. 

Ja,  selv  paa  Polakkerne  i  Tyskland,  der  jo  ikke  har 
synderligt  blidere  Kaar  end  de  russiske  Polakker  hid- 
indtil har  haft  det,  vil  et  saadan  selvstyrende  Polen 
sikkert  gøre  stærkt  Indtryk  og  vække  hemmelige  Længs- 
ler, som  i  et  kritisk  Øjeblik  kan  blive  skæbnesvangre 
for  Tyskland.  Det  vil  derfor,  som  man  ser,  være  i  Eng- 
land-Frankrigs Interesse,  at  de  efter  Krigen  faar  deres 
nuværende  Forbundsfælle,  Rusland,  til  at  opfylde  de 
til  Polen  givne  Løfter. 

Tyskland  vil  altsaa  være  henvist  til  at  klare  sig  selv, 
men  det  vil  i  Bevidstheden  om  sin  Kraft  og  stolt  af  sin 
Sejr  i  den  nuværende  Krig  ogsaa  fole  sig  stærk  nok 
dertil,  og  just  derfor  vil  der  ogsaa  for  de  smaa  Stater 

ved  dels  Grænser  fra  nu  af  være  en  stadig  Fare  paa 
Færde.  Thi  det  gælder  jo  ogsaa  om  en  sejrrig  Krig, 
at  Appetitten  vokser,  medens  man  spiser.  — 

Svejts  vil  dog  maaske  ikke  foreløbigt  være  saa  stærkt 
truet,  og  Belgien  maa  selvfølgelig  ogsaa  efter  Krigen 
staa  i  Alliance  med  Frankrig-England,  og  det  vil  maa- 
ske derved  i  de  nærmeste  Aar  være  bedst  dækket,  men 
det  vil  ogsaa  netop  derfor  blive  draget  med  ind  i  den 
følgende  Krig,  hvad  det  jo  imidlertid,  som  den  nuvæ- 
rende viser,  dog  ikke  kunde  undgaa.  Belgien  maa  der- 
for samtidigt  med,  at  det  bygger  Landet  op  igen,  ogsaa 
bygge  sit  Forsvar  op,  fuldt  ud  paa  den  almindelige 
Værnepligts  Grund  og  bedre  forberedt  og  i  Orden,  end 
ogsaa  det  var  ved  denne  Krigs  Begyndelse.  Men  at  alt 
her  nok  sl<al  komme  i  Orden,  er  der  vel  ingen  Tvivl  om; 
Ulykken  har  her  været  den  store  Læremester,  som  vil 
knytte  alle  Belgiere,  uanset  politisk  Partifarve,  sammen 
i  Enighed  om  Landets  Forsvar.  — 

Holland  har  allerede  i  Forudfølelsen  af  den  Fare, 
som  efter  Krigen  vil  true  det,  draget  Lære  af  denne. 
Dets  Hær  er  blevet  forøget  fra  300.000  Mand  til 
750,000,  og  dermed  er  det  væsentligste  gjort.  Mand- 
skabet er  der,  og  i  selve  Handlingen  ligger  Villien,  der 
ogsaa  vil  gennemføre,  hvad  der  ellers  maatte  mangle, 
det  kan  jo  i  Sanmienligning  med  det  alt  vedtagne  kun 
blive  smaat. 

Men  her  oppe  mod  Nord  ligger  vort  eget  lille  Land, 
og  ogsaa  for  det  vil  Stillingen  nu  blive  kritisk,  ogsaa  det 
vil  fra  nu  af  leve  sit  Liv  i  bestandig  Fare,  saa  vist  som 
Altyskernes  Løsen  er  »Fra  Skagen  til  Adria«.  Vil  da 
vi  som  Holland  drage  Lære  af  Krigen  og  gør  det  hur- 
tigst muligt,  inden  det  maaske  er  for  sent. 

Vil  vi  nu,  da  Krigen  har  givet  saa  al  sige  alle  nogen 

Ret  og  nogle  megen  Uret,  kunne  samles  om  et  For- 
svar, der  er  nodvendigt  for  at  betrygge  Darunarks  frem- 
tidige Eksistens? 

Den  Kendsgerning  vil  jo  gøre  dette  noget  lettere,  at 
Fortidens  store  Stridsspørgsmaal:  Københavns  Befæst- 
ning fra  nu  af  træder  i  Baggrunden.  Ganske  vist  kan 
den  heller  ikke  i  Fremtiden  undværes,  saa  vist  som  Byen 
maa  sikres  mod  en  Overrumpling,  og  det  alt  anlagte  vil 
derfor  ikke  være  spildt.  Men  til  at  modstaa  en  Belej- 
ring skal  den  ikke  mer  anvendes  overfor  Nutidens  svære 
Skyts;  i  den  Retning  er  den  falden.  Den  skal  ikke  mere 
forsvares  ved  dyre  Befæstningsanlæg,  men  kun  ved 
Feltbefæstninger,  og  Hovedvægten  ved  vort  Forsvar  maa 
nu  lægges  paa  Felthæren,  paa  Venstres  gamle  Kærlig- 
hed, det  levende  Værn. 

Men  saa  maa  til  Gengæld  ogsaa  alt  her  anspændes 
til  det  yderste.  At  stille  85,000  Mand  som  nu,  vil  i  Frem- 
tiden intet  betyde.  Vi  maa  bruge  hele  vort  Menneske- 
materiale, som  andre  Stater  har  gjort  det  under  den 
nuværende  Krig  og  i  Balkankrigen.  Mindst  12  pCt.  af 
Tysklands  Befolkning  er  alt  mobiliseret,  og  det  lille 
Serbien  stilled  i  1913  op  til  400,000  Mand  af  en  Befolk- 
ning paa  2k  Mill.  Hvor  stor  den  danske  Hær  efter 
samme  Maalestok  kan  blive,  kan  enhver  selv  regne  ud. 
Men  en  saadan  Hær  vilde  dog  betyde  noget. 

Hvorfor  skulde  det  ikke  være  muligt  for  os,  som 
er  muligt  for  andre;  er  vi  ringere  end  de,  fysisk  eller 
moralsk?  Eller  skulle  vi  ikl^e  kunne  væbne  en  saadan 
Hær  paa  første  Klasses  Vis  med  Vaaben  og  Ammuni- 
tion i  rigelige  Mængder;  er  vort  Land  fattigere  end  Ser- 
bien eller  relativt  fattigere  end  Tyskland. 

Nej,  saa  vist  ikke,  det  konuner  kun  an  paa,  om  vi 
vil. 

Men  nu  maa  ogsaa  vi  have  alt  i  Orden  —  eller 
intet.  — 

Skulde  selv  vore  Socialdemokrater  ikke  kunne  gaa med 
hertil,  gaa  med  til  sin  gamle  Idé:  et  Folk  i  Vaaben,  nu 
da  Krigens  ubønhørlige  Lære  har  indprentet  os,  at  Fre- 
den, Verdensfreden,  endnu  ikke  er  naaet  eller  kan  naas 
i   den  nærmeste   Fremtid. 

Eller  skal  det  siges  om  vore  Fredsvenner,  som  det  sag- 
des om  hine  gamle  Reaktionære:  at  de  intet  havde  glemt 
og  intet  lært,  intet  glemt  af  de  gamle,  skønne,  men  vir- 
kelighedsfjendske  Fraser,  og  intet  lært  om  de  Ulykker, 
som  venter  den  Nation,  der  indretter  sig  efter  nogle 
Teorier,  til  hvis  Virkeliggørelse  Tiden  endnu  ikke  er 
moden. 

Thi  sandelig,  hvis  Europa  engang  skal  bøje  sig  under 
Tysklands  »Militarisme  og  Junkerherredømme«,  da  har 
baade  hos  os  og  hos  alle  de  Allierede  de  radikale  Partier 
og  Fredsvennerne  deres  store  Del  i  Ansvaret  derfor,  saa 
sandt  som  de  har  gjort,  hvad  de  formaaede  for  hos  alle 
Tysklands  nuværende  Fjender  og  Naboer  at  undergrave 
Forsvarsviljen  og  Forsvarsevnen,  saa  at  de,  den  Dag 
Krigen  kom,  stod  saa  uforberedte  og  famlende,  som  de 
gjorde. 

Eller  vil  vore  Fredsvenner  endelig  fatte  den  mandige 
Fredsvenlighed,  som  ligger  i  Digterens  Vers: 

Vi  vil  Fred  med  enhver,  men  vort  korngyldne  Land 
gir  vi  aldrig  til  Pris  uden  Slag; 
kun  et  Folk,  som  vil  værne  sin  fædrene  Strand, 
samler  Kræfter  til  Fremtidens  Dag; 

den  Fredsvenlighed,  som  ikke  er  Fred  for  enhver  Pris, 
som  ikke  vil  øve  Uret  mod  nogen,  men  som  heller  ikke 
vil  bøje  sig  for  Uretten,  men  mandigt  sætter  sig  til  Mod- 
værge derimod,  den  Fredsvenlighed,  der  forstaar,  at 
Freden,  Livets  Bevarelse,  dog  ikke  er  Menneskeslægtens 

højeste  Maal,  men  som  kan  sige  med  den  amerikanske 
Frihedsmand,  Palrick  Henrv: 

Is  life  so  dear,  or  peace  so  sweet,  as  to  be  purchased 
at  the  price  of  chains  and  slavery?  Forbid  il,  Almighly 
God!  I  know  nol  what  course  others  mav  lake,  but  as 
for  me,  give  me  liberty  or  give  me  death.« 

Kunde  den  Mandighed  gennemsyre  ikke  alene  os, 
men  ogsaa  alle  Tysklands  nuværende  Fjender,  da  var 
der  endnu  Haab  for  Europas  frieste  Nationer. 

Men  Tiden  er  kostbar.  Denne  Krig  skaanede  os, 
fordi  den  ikke  blev  den  Krig,  som  Tyskland  forberedte. 
Kampen  mod  England.  Men  naar  den  engang  kom- 
mer, kan  vi  ikke  længere  undgaa  vor  Skæbne,  med- 
mindre vi  er  godt  rustede.  Vor  geogi'afiske  Beliggen- 
hed (den,  vi  ikke  kan  forandre)  gør,  at  Vejen  til  Eng- 
lands endelige  Sejr  maa  gaa  gennem  vore  Bælter  (Store 
og  Lille  Bælt,  Øresund)  mod  Kiel  og  Kielerkanalen  (med 
Fristelse  for  England  til  ogsaa  al  benytte  vort  Land- 
territorium),  og  Tyskland  ved  del  og  vil  sikkert  kom- 
me sin  Modstander  i  Forkøbet  ved  selv  at  overlage  Be- 
vogtningen af  disse  Farvande,  hvis  del  ikke  tor  stole 
paa,  al  vi  selv  i  Længden  formaar  del  (d.  v.  s.  ved  al 
besætte  Danmark  som  nu  Belgien).  Belgiens  Skæbne 
er  det,  som  venler  os,  hvis  \i  ikke  i  Tide  er  beredte. 
Hverken  England  eller  Tyskland  kan  i  Fremtiden  un- 
der en  Krig  laale  et  svagt  Danmark,  de  maa,  som  i  Til- 
fa^ldct  Belgien,  fr^'gte,  al  Modstanderen  benytter  sig 
heraf  og  besætter  Landet,  og  de  vil  derfor  søge  selv  at 
komme  forst.  Thi  er  end  Danmark  lille,  saa  er  dets 
Beliggenhed  af  stor  Betydning,  og  netop  af  vor  Hold- 
ning knn  meget  bero.  Ogsaa  her  gælder  det  gamle 
Ord,  at  liden  Tue  kan  vælte  stort  Læs. 

Endnu   er  vi   frie   og  kan   selv  bestemme   over  vor 

Skæbne,  saa  længe  Stormagterne  har  nok  at  passe  i  de 
Fjender,  de  alt  har.  Men  naar  Krigen  er  endt,  naar 
de  igen  kan  rette  deres  fulde  Opmærksomhed  mod  os, 
da  er  det  ikke  længere  sikkert,  vi  har  frie  Hænder,  at 
de  tillader  os  at  indrette  vort  Forsvar,  som  det  sj^nes 
os  bedst.  Derfor  er  denne  Advarsel  kommet  nu;  om  vi 
i  Tide  vil  følge  Hollands  Eksempel  og  allerede  nu  lægge 
den  Grund,  hvorpaa  vort  fremtidige  Forsvar  maa  hvile. 

Jeg  ved,  at  nogle  vil  mene,  at  denne  Pjece  er  skrevet 
ud  fra  et  tyskvenligt  Standpunkt;  det  er  den  ikke.  Den 
er  skrevet,  fordi  jeg  mener,  vi  gør  rettest  i  at  se  Sand- 
heden lige  i  Øjnene,  og  fordi  Tiden  nu  er  kostbar. 

Vi  er  et  lille  Bondefolk  (enten  vi  saa  bor  i  By  eller 
paa  Land),  med  alle  Bondens  gode  Sider  og  hans  Mang- 
ler; vi  er  som  Bonden  kortsynet  ogsaa  i  vor  Politik,  og 
især  i  den,  som  foregaar  uden  for  vore  egne  Stuer,  ude 
i  Verden  omkring  os. 

Men  nu  har  Krigen  givet  os  en  Advarsel,  vist  os,  at  den 
endnu  ikke  er  et  forbigangent  Stadium,  og  vist  os, 
hvilke  Ulykker  den  bringer  over  et  Land,  selv  om  det 
selv  vil  være  neutralt  (Belgien).  Lad  os  da  drage  Lære 
deraf,  og  lad  os  gøre  det  i  Tide,  inden  Undergangen  er 
os  vis;  thi  ellers  vil  ogsaa  paa  os  Romernes  gamle  Ord 
komme  til  at  gælde:    Ve  de  overvundne! 

